Gulhee falhun flat gaiy meehunnah badhalu dheyne goiy thah kanda'alhaifi\nގުޅީފަޅުން ފްލެޓް ގަތް މީހުނަށް ބަދަލު ދެނީ\n06 ޖުލައި 2020 - 14:10:44\nގުޅީފަޅުން ހައުސިން ޔުނިޓް ގަތުމަށް ފައިސާ ދެއްކި ނަމަވެސް ފްލެޓް ލިބިފައި ނުވާ ފަރާތްތަކަށް ބަދަލުދޭން ނިންމައިފި އެވެ.\nބޯހިޔާވަހިކަމުގެ މަޝްރޫއުތަކާއި ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ހައުސިން މިނިސްޓަރު މުހައްމަދު އަސްލަމް ވިދާޅުވީ ގުޅީފަޅުގައި މީހުން ދިރުއުޅުމަށް ގެދޮރު ގަތުމުގެ އެކި މަރުހަލާތަކުގައި 140 މީހަކު ޝާމިލް ވެފައިވާ ކަމަށެވެ. އެފަރާތްތަކުގެ ތެރެއިން ބައެއް މީހުން ޑައުންޕޭމެންޓުގެ އިތުރުން ވެސް ފައިސާ ދައްކާފައިވާ ކަމަށް ވަނީ ބުނެފަ އެވެ.\nއެހެންނަމަވެސް ގުޅީފަޅުން ހައުސިން ޔުނިޓު ގަތުމަށް މަސައްކަތްކޮށް ނާކާމިޔާބުވި ފަރާތްތަކަށް ބަދަލުގެ ގޮތުގައި މިއަހަރު ނިމުމުގެ ކުރިން ހައުސިންގް ޔުނިޓެއް ލިބޭނެ ގޮތް ހަމަޖައްސާ ދޭނެ ކަމަށްވެސް ވިދާޅުވި އެވެ.\n"ގުޅިފަޅުން ހައުސިންގް ޔުނިޓްއެއް ގަންނަން ފައިސާ ދައްކާފައިވާ ކޮންމެ ފަރާތަކަށް، ބަދަލުގައި އެއް ހައުސިންގް ޔުނިޓް މިއަހަރުގެ ޑިސެންބަރު މަސް ނިމުމުގެ ކުރިން ގަނެވޭނެ ގޮތެއް، ލިބޭނެ ގޮތެއް ހަމަޖައްސަ ދިނުން." އަސްލަމް ވިދާޅުވިއެވެ.\nއެ ފަރާތްތަކަށް ސަރުކާރުން ބަދަލު ދޭން ނިންމާފައިވާ ގޮތްތަކުގެ ތެރޭގައި ހައުސިން ޔުނިޓު ގަނެވޭނެ އިތުރު ގޮތްތަކާއި ބަދަލުގެ ގޮތުގައި ފައިސާ ދިނުން އަދި އާ ހައުސިން ޔުނިޓެއް ގަންނައިރު އެތަނުގެ އަގުން ގުޅީފަޅުން ހައުސިން ޔުނިޓު ގަތުމަށް ކޮށްފައިވާ ހަރަދުން އުނިވާ ގޮތަށް ހަމަޖައްސައިދިނުމަކީ ސަރުކާރުން ނިންމާފައިވާ ކަމެއް ކަމަށް އަސްލަމް ފާހަގަކުރެއްވި އެވެ.\nއޭގެ އިތުރުން ގުޅިފަޅުން ހައުސިން ޔުނިޓު ގަތުމަށް ދައްކާފައިވާ ފައިސާއާ އެއްވަރުގެ އަދަދެއް ހައުސިން ޔުނިޓު ވިއްކަން ކަނޑައަޅާފައިވާ އަގުން އުނިކުރުމާއި ގެއްލުން ލިބުނު ފަރާތްތަކަށް ބަދަލުގެ ގޮތުގައި މަހަކު ވަކި އަދަދަކަށް ފައިސާ ދޫކުރުމަކީ ވެސް ސަރުކާރުން ނިންމާފައިވާ އިތުރު ގޮތެއް ކަމަށް ވިދާޅުވި އެވެ.\nމިނިސްޓަރު އިތުރަށް ވިދާޅުވީ ގުޅީފަޅުން ހައުސިން ޔުނިޓް ގަންނަން ފައިސާ ދެއްކި ފަރާތްތަކަށް ބަދަލުދިނުމާ ގުޅޭގޮތުން އެފަރާތްތަކާ އެކު އެއްބަސްވުންތައް ހަދަމުންދާ ކަމަށެވެ.\nއެގޮތުން ދެ ކޮޓަރީގެ ހައުސިން ޔުނިޓުތަކަށްވުރެ ބޮޑު ތަނެއް ބޭނުންވާ ފަރާތްތަކަށް، 2021 ވަނަ އަހަރުގެ ޑިސެމްބަރު މަހުގެ ކުރިން ތިން ކޮޓަރީގެ ހައުސިން ޔުނިޓެއް ގަތުމުގެ ފުރުސަތު ސަރުކާރުން ފަހިކޮށްދޭނެ ކަމަށް މިނިސްޓަރު އަސްލަމް ވިދާޅުވިއެވެ. އެހެންނަމަވެސް ސަރުކާރުގެ އިހުމާލުން ފުރުސަތު ނުދެވިއްޖެ ނަމަ އިތުރަށް ހިނގާ މަސްތަކަށް ކޮމްޕެންސޭޝަނެއްގެ ގޮތުގައި 12000 ރުފިޔާ ދިނުމަށް ނިންމާފައި ވާކަމަށް ވެސް ވިދާޅުވި އެވެ.\nގުޅީފަޅުގައި ފްލެޓްތައް އަޅާފައި ވަނީ 2010 ވަނަ އަހަރު، ރައީސް ނަޝީދުގެ ވެރިކަމުގަ އެވެ.\nގުޅީފަޅުފްލެޓްހައުސިން ޔުނިޓްހައުސިން މިނިސްޓްރީމިނިސްޓަރު އަސްލަމް


Dhiraagu agm mimahu, STO agm anna mahu\nދިރާގު އޭޖީއެމް މިމަހު، އެސްޓީއޯ އޭޖީއެމް އަންނަ މަހު\nދިރާގު އަހަރީ އާއްމު ޖަލްސާ މި މަހު ބާއްވާއިރު، އެސްޓީއޯގެ އަހަރީ އާއްމު ޖަލްސާ އަންނަ މަހު އޮންނާނެ ކަމަށް އެ ކުންފުނިން ބުނެފި އެވެ.\nސަރުކާރު ހިއްސާވާ ދެ ކުންފުނީގެ ތެރެއިން، ރާއްޖޭގެ އެންމެ ބޮޑު ޓެލެކޮމް ކުންފުނި ކަމަށްވާ ދިރާގު އެނުއަލް ޖެނެރަލް މީޓިން (އޭޖީއެމް) ތާވަލްކޮށްފައި އޮތީ މިމަހު 25 ވަނަ ދުވަހު ކުރުނބާ މޯލްޑިވްސްގަ އެވެ.\nއެ ކުންފުނިން ވަނީ އޭޖީއެމްގައި ބައިވެރިވާން ބޭނުންވާ ހިއްސާދާރުން "އިންފިނިޓީ ޑޮޓްއެމްވީ" އިން ރަޖިސްޓްރީކޮށް ނުވަތަ އިންވެސްޓާ ރިލޭޝަން އެޓް ދިރާގު ޑޮޓްކޮމް ޑޮޓްއެމްވީ އަށް އީމެއިލް ފޮނުވައިގެން ވެސް ރަޖިސްޓްރީ ކުރުމަށް ހުޅުވާލާފަ އެވެ.\nދިރާގު އަހަރީ އާއްމު ޖަލްސާ ބާއްވަން ތައްޔާރުވާއިރު، އެ ކުންފުނީގެ ހިއްސާދާރުންނަށް މިދިޔަ އަހަރުގެ ވިޔަފާރިން ސާފު ފައިދާގެ ގޮތުގައި ލިބުނު 905 މިލިއަން ރުފިޔާ ބަހަން ޑިރެކްޓަރުންގެ ބޯޑުން ވަނީ ނިންމާފަ އެވެ.\nރާއްޖޭގެ އެންމެ ބޮޑު އެއް ކުންފުނި ކަމަށްވާ އެސްޓީއޯ އިން ވަނީ އެ ކުންފުނީގެ އަހަރީ އާއްމު ޖަލްސާ އަންނަ މަހުގެ 30 ވަނަ ދުވަހު ބާއްވަން ނިންމައިފަ އެވެ. ނަމަވެސް އެ ކުންފުނީގެ މިދިޔަ އަހަރުގެ އަހަރީ ހިސާބުތައް އަދި އާއްމު ކޮށްފައެއް ނުވެ އެވެ.\nއެސްޓީއޯ އިން އެކުޅިވަރު ވިއްކާލަނީ


Inthigaalee Insaafuge Office'in Aanmu Adu Ehunthakeh Baavvanee - Vaguthu\nއިންތިގާލީ އިންސާފުގެ އޮފީހުން އާންމު އަޑުއެހުންތަކެއް ބާއްވަނީ\n16 ގަޑިއިރު ކުރިން ( ޖޫން 8, 2021 )\nވޭތުވެދިޔަ ތަނުގައި ދައުލަތުގެ މުއައްސަސާތަކާއި އިދާރާތަކުގެ ތެރެއިން އިންތިޒާމުވެގެން ރޭވިގެން އަނިޔާތައް ލިބުނު ފަރާތްތަކުގެ ވާހަކަތައް އާންމުންނަށް ޚިއްސާ ކޮށްދިނުމަށް އާންމު އަޑުއެހުންތަކެއް ބޭއްވުމަށް އިންތިގާލީ އިންސާފުގެ އޮފީހުން ހަމަޖައްސައިފިއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި އެ އޮފީހުގެ ވެރިޔާ އަބްދުލްސަލާމް އާރިފް ވިދާޅުވީ އެ އޮފީހަށް އާންމުންނަށް މައްސަލަތައް ހުށަހެޅޭނެ އިންތިޒާމުތައް ހަމަޖައްސަމުންދާ ކަމަށެވެ. މި ގޮތުން މި މަހުގެ 13 ވަނަ ދުވަހުން ފެށިގެން މަސް ދުވަހަށް ފުރުސަތު ހުޅުވާލެވޭނެ ކަމަށް އޭނާ ވިދާޅުވިއެވެ.\nއިންތިގާލީ އިންސާފުގެ ގާނޫނުގައިވާ ގޮތުން މި އޮފީހުން 1953 ވަނަ އަހަރުން ފެށިގެން 2018 ވަނަ އަހަރުގެ ނިޔަލަށް ހިނގާފައިވާ މައްސަލަތައް ބެލޭނެއެވެ. މި މައްސަލަތައް ބަލަން އޮފީހަށް ގާނޫނުން މަތިކޮށްފައިވަނީ ދެ އަހަރުގެ ދުވަހުގެ މުއްދަތެކެވެ.\nމި ދެ އަހަރު ދުވަހުގެ އެ އޮފީހުން މަސައްކަތް ކުރާނެ ގޮތުގެ މައްޗަށް "އެކްޝަން ޕްލޭން" އެއް އެކުލަވާލާފައިވާ ކަމަށް އެ އޮފީހުން ވިދާޅުވިއެވެ. އޭގެ ތެރެއިން އެއް ކަމަކަށް އޮތީ އާންމުން ހޭލުންތެރިކުރުމަށް ގެންދާ މީޑިއާ ކެމްޕޭނަކާއި އާންމު އަޑުއެހުންތަކެވެ.\nއެ އޮފީހުން ވިދާޅުވި ގޮތުގައި ކެމްޕޭންގެ މައިގަނޑު ބޭނުމަކީ އިންތިގާލީ އިންސާފު ގާއިމް ކުރުމަށް އެ އޮފީހުން ކުރަމުންދާ މަސައްކަތަށް އާންމުންނާއި ދައުލަތުގެ މުއައްސަސާތަކުންނާއި މީޑިއާ ވެސް އަހުލުވެރި ކުރުމެވެ.\nއާންމު އަޑުއެހުންތަކެއް ބާއްވަނީ މާޒީވެ ދިޔަ ތަނުގައި އަނިޔާ ލިބުނު ފަރާތްތަކުގެ ތެރެއިން ލިބުނު އަނިޔާތަކުގެ ވާހަކަތައް އާންމުންނަށް ޚިއްސާކޮށްދޭން ބޭނުންވާ ފަރާތްތަކަށް އެ ފުރުސަތު ދިނުމަށެވެ. އިންތިގާލީ އިންސާފުގެ މައިގަނޑު މަގްސަދަކީ ވެސް މިއީ ކަމަށް އެ އޮފީހުން ވިދާޅުވެއެވެ.\nއެކަމަކު އެ އާންމު އަޑުއެހުންތައް ބާއްވަން ފަށާނެ ވަކި ތާރީޚެއް އިންތިގާލީ އިންސާފުގެ އޮފީހުން ވިދާޅެއް ނުވެއެވެ. އެ ކަން ނިމުމުން ތާރީޚެއް އިއުލާން ކުރާނެ ކަމަށް އެ އޮފީހުން ވިދާޅުވެއެވެ.\nއިންތިގާލީ އޮފީހުގެ މަސައްކަތަށް 16 މިލިއަން ރުފިޔާގެ ބަޖެޓެއް ދީފައިވާ ކަމަށް އެ އޮފީހުން ވިދާޅުވެއެވެ. އެ ބަޖެޓްގެ ތެރެއިން މިހާތަނަށް 30 މުވައްޒަފުން ހޯދުމަށް އޮފީހުން އިއުލާންކޮށް ގިނަ މުވައްޒަފުންތަކެއް ނެގިފައިވާ ކަމަށް ވެސް އެ އޮފީހުން ވިދާޅުވިއެވެ.\nއިންތިގާލީ އަދުލުގެ އޮފީހުގެ މެމްބަރުންނަށް 30،000 ރުފިޔާ އަށް ވުރެ ބޮޑު މުސާރައެއް ފާސްކޮށްފި\nމާޒީގެ މައްސަލަތައް އަލުން ހުޅުވަނީ ރައްޔިތުންގެ މެދުގައި ނަފްރަތު އުފައްދަން: އާދަމް ޝަރީފް\nޖޫން 8, 2021 17:19\nވަރަށް މަޖާ ހިނި އަންނަ ޒާތުގެ ޑުރާމާ ވެސް ފެންނާނެ، ޔޫސޭ ކޮބައިތޯ އިންތިޤާލީ ބާބު ނެއްތޯ ؟\nޖޫން 8, 2021 18:33\nތިތަނުން ވާނެކަމެއް ހަރާމުން ހަރާމް.\nޖޫން 8, 2021 20:56\nބަލަ ފުރަތަމާނުންވެސް އިންސާފުގެއްލުނީ ރީދޫ ޕާޓީގެ މީހާތިހިރީ ވެރިޔަކައް ދެންކޮއިންސާފެއްވާނީ؟؟މިސަރުކާރަކުންލިބޭނެއިންސާފެއްނެތް މޫޅިމަޖުލީސްދިނީމާ މިވަނީ ސަދުމައްބަދަލުވެފައި؟؟\nއެމްޑީޕީ އުފެދުނީންސުރެން އިންތިޤާލީގައި އުޅޭބަޔެއް، ކޮންމެ ފަހަރު ދައުރު ދެބައިވާއިރު ދެބައިވެ އިންތިޤާލް ވާނެ، ދުވަސް ކޮޅަކުން ޕާޓީވެސް އިންތިޤާލުވެ އިންދިރާސް ވެދާނެ!


ޕޫޖާ: އޮކްޓޯބަރުގައި ރިލީޒް ކުރާ "ހައުސްފުލް 4" އިން ފެންނާނެ.\n25 ޖޫން 2019 - 07:40\nދާދި ފަހުން އިއުލާންކުރި، ޑައިރެކްޓަރު ސަންޖޭ ގުޕްތާގެ އާ ފިލްމު "މުމްބާއީ ސާގާ" އަށް ބަތަލާ އިން ހަމަޖައްސައިފި އެވެ.\nޖޯން އަބްރަހަމް އާއި އިމްރާން ހާޝިމީ ލީޑް ރޯލް ކުޅޭ ފިލްމަށް ނެގި ދެ ބަތަލާއިންނަކީ ޕޫޖާ ހެގްޅޭ އާއި ޝްރިޔާ ޕިލްގާއޯންކަރެވެ.\nބޮލީވުޑް ހަންގާމާ އިން ބުނި ގޮތުގައި "މުމްބާއީ ސާގާ" ގައި ޕޫޖާ ފެންނާނީ ޖޯންގެ ލޯބިވެރިޔާގެ ރޯލުންނެވެެ. ޕޫޖާ އަކީ ރިތިކް ރޯޝަންގެ "މޮހެންޖޮދާރޯ" އިން ބޮލީވުޑަށް ތައާރަފުވި ބަތަލާއެކެވެ. ފިލްމު "ފޭން" އާއި ވެބް ސީރީޒް "މިރްޒާޕޫރް" ގައި މަސައްކަތްކޮށްފައިވާ ޝްރިޔާ ފެންނާނީ އިމްރާންގެ ލޯބިވެރިޔާގެ ރޯލުންނެވެ.\nAt the @GraziaIndia #GraziaMillennialAwards2019 💙 pic.twitter.com/HcuEwhVWTO\n— Shriya Pilgaonkar (@ShriyaP) June 21, 2019\nއަންނަ މަހު ޝޫޓިން ފަށާ "މުމްބާއީ ސާގާ" އަކީ 80 އާއި 90 ގެ އަހަރުތަކުގެ ހާދިސާތަކެއް ކިޔައިދޭ ގޭންގްސްޓާރުންގެ ފިލްމެކެވެ. މި ފިލްމުގެ އިތުރު ކާސްޓުންގެ ތެރޭގައި ސުނިލް ޝެޓީ، ޖެކީ ޝްރޮފް، ޕްރަތީކް ބައްބަރު، ގުލްޝަން ގްރޯވާ އަދި ރޯހިތު ރޯއީ ހިމެނެ އެވެ.\n"މުމްބާއީ ސާގާ" ރިލީޒް ކުރާނެ ތާރީހެއް އަދި އިއުލާނެއް ނުކުރެ އެވެ.\nޕޫޖާ އަށް އިތުރު ތިން ޑައިރެކްޓަރެއް\nވަރަށް ކާމިޔާބު ފިލްމުތަކެއް ގެނެސްދީފައިވާ ވާޝޫ ބަގްނާނީގެ ފިލްމު ކުންފުނި ޕޫޖާ އެންޓަޓައިންމަންޓްގެ ހިންގުމާ އޭނާގެ ދަރިފުޅު އަދި އެކްޓަރު ޖެކީ ބަގްނާނީ ހަވާލުވެ، އިތުރުު ފިލްމުތަކެއް ހަދަން ތިން ޑައިރެކްޓަރުންނާ އެކު ސޮއިކޮށްފި އެވެ.\nVashu Bhagnani and Jackky Bhagnani prepare to lead Pooja Films into its next phase of growth... Sign Rahi Anil Barve [#Tumbbad], Vijay Lalwani [#KarthikCallingKarthik] and Nitin Kakkar [#Filmistaan, #Notebook] for their forthcoming films. pic.twitter.com/p1X7q7d9ce\nއެ ތިން ޑައިރެކްޓަރުންނަކީ މި އަހަރު ކުރީކޮޅު "ނޯޓްބުކް" ގެނެސް ދިން ނިތިން ކައްކަރު އާއި މިދިޔަ އަހަރު "ތުމްބަޅް" ގެނެސް ދިން ރާހީ އަނިލް ބަރްވޭގެ އިތުރުން 2010 ގެ "ކާތިކް ކޯލިން ކާތިކް" ގެނެސް ދިން ވިޖޭ ލަލްވާނީ އެވެ.\nނަމަވެސް މި ތިން ޑައިރެކްޓަރުންނާ އެކު ގެނެސްދޭ ފިލްމުތަކާ ބެހޭ އެއްވެސް ތަފުސީލެއް އަދި ހިއްސާއެއް ނުކުރެ އެވެ. އެކަމަކު ނިތިން މިހާރު ލަންޑަނުގައި ޝޫޓް ކުރަމުން އަންނަ ސައިފް އަލީ ހާންގެ "ޖަވާނި ޖާނެމަން" އަކީ ޕޫޖާ އާއި ސައިފްގެ ފިލްމުގެ ކުންފުނި ބްލެކް ނައިޓްސް ގުޅިގެން ހަދާ ފިލްމެކެވެ.\nމީގެ އިތުރުން އޮގަސްޓްގައި ޝޫޓިން ފަށާ ޑޭވިޑް ދަވަންގެ "ކޫލީ ނަމްބަރު 1" އަކީ ވެސް ޕޫޖާ އިން ޕްރޮޑިއުސް ކުރާ ފިލްމެކެވެ.\n"ރޫހީ އަފްޒާ" ގައި ޖާންވީ ފެންނާނެ ގޮތް ލީކްވެއްޖެ\nމީފެ ދެ ހަފުތާއެއްހާ ދުވަސް ކުރިން ޝޫޓިން ފެށި ހޮރޯ ކޮމެޑީ "ރޫހީ އަފްޒާ" ގެ ޝޫޓިންގައި ބަތަލާ ޖާންވީ ކަޕޫރް އުޅެނިކޮށް ނަގާފައިވާ ފޮޓޯތަކެއް ލީކްވެ، ފިލްމުގައި އޭނާ ފެނިގެން ދާނެ ގޮތް ހާމަވެއްޖެ އެވެ.\nއުއްތަރުކަންދުގެ މޮރާދުއާބާދުގައި މަންޒަރުތައް ނަގަމުން އަންނަ ފިލްމުން ލީކްވި ފޮޓޯގައި ޖާންވީ ފެންނަނީ އޭނާގެ އަލަތު ފިލްމު "ދަޅަކް" ގައި ވެސް ފެންނަ ކަހަލަ ރަށްފުށުގެ އަންހެއް ކުއްޖެއްގެ ގޮތުގަ އެވެ. އެގޮތުން ލީކްވި ފޮޓޯތަކުގައި އޭނާ ހުންނަނީ ދޯ ޕައްޓާ އެޅި ހެދުމެއްގެ މަތިން ޖެކެޓެއް ލައިގެންނެވެ. އަދި އިސްތަށިގަނޑު ހުންނަނީ ގަތައިފަ އެވެ.\nހާޑިކް މެހެތާ ޑައިރެކްޓް ކުރާ "ރޫހީ އަފްޒާ" ގައި ޖާންވީ ފެނިގެން ދާނީ ޑަބަލް ރޯލަކުންނެވެ. އަދި މި ފިލްމުވެގެން ދާނީ މިދިޔަ އަހަރު ރިލީޒް ކުރި "ދަޅަކް" އަށް ފަހު ރިލީޒްވާ އޭނާގެ ދެވަނަ ފިލްމަށެވެ. ފިލްމު ސިނަމާތަކަށް އަންނާނީ އަންނަ އަހަރުގެ މާޗް 20 ގަ އެވެ.\nމިދިޔަ އަހަރު ހޮރޯ ކޮމެޑީ "އިސްތިރީ" ގެނެސް ދިން މެޑޮކް ފިލްމްސް އިން ހަދާ "ރޫހީ އަފްޒާ" ގެ ބަތަލުންނަކީ ރާޖްކުމާރު ރާއޯ އާއި ވަރުން ޝަރުމާ އެވެ.\n"މެންޓަލް ހޭ ކިޔާ" ގެ އިތުރު ޕޯސްޓަރެއް\nއަންނަ މަހުގެ 26 ގައި ރިލީޒް ކުރާ އެކްތާ ކަޕޫރްގެ "މެންޓަލް ހޭ ކިޔާ" ގެ އާ މޯޝަން ޕޯސްޓަރެއް އަނެއްކާ ވެސް ދައްކާލައިފި އެވެ.\nމި ފަހަރުގެ ޕޯސްޓަރުގައި ފެންނަނީ ބަތަލާގެ ކަންގަނާ ރަނާވަތުގެ ބިލިގާއެއްގެ ތެރޭގައި އިނދެ ތުންފަތުގައި ކުލަ ޖައްސާ ތަނެވެ. އަދި އޭނާގެ އަތުގައި ވަޅިއެއް ވެސް މެ އެވެ. "މެންޓަލް ހޭ ކިޔާ" އަކީ ނަފުސާނީ މައްސަލަތަކެއް ހުންނަ ބައެއްގެ ވާހަކަ ވަރަށް ތަފާތު ގޮތަކަށް ކިޔައި ދޭނެ ފިލްމެކެވެ.\nމި ފިލްމުގެ ޓްރެއިލާ ވަރަށް އަވަހަށް ރިލީޒް ކުރާނެ ކަމަށް އެކްތާގެ ކުންފުނި ބަލާޖީން ބުނަމުން އަންނަ އިރު، މިދިޔަ ހަފުތާގައި ވެސް ޓްރެއިލާ ރިލީޒް ކުރަން އުޅުނެވެ. އެކަމަކު ޓްރެއިލާ ލޯންޗް ކުރަން ބޭއްވަން އުޅުނު ހަފުލާ ވަނީ ކުއްލި ގޮތަކަށް ކެންސަލް ކޮށްފަ އެވެ.\nމީޑިއާތަކުން ބުނީ ހަފުލާ ކެންސަލް ކުރީ ފިލްމުގެ ނަމާ ދޭތެރޭ ހިތްހަމަނުޖެހުން ފާޅުކޮށް، ނަން ބަދަލު ކުރަން ގޮވައިލި އިންޑިއަން ސައިކޭޓްރިކް ސޮސައިޓީ (އައިޕީއެސް) އިން އެ ހަފުލާއާ ދެކޮޅަށް ނުކުންނަން ރޭވުމުންނެވެ.\nނަމަވެސް މިހާތަނަށް ފިލްމުގެ ނަން ބަދަލުކޮށްފާނެ ކަމުގެ އެއްވެސް އިޝާރާތެއް ފިލްމުގެ ޓީމުން ނުދެ އެވެ.\nޕްރަކާޝް ކޮވެލަމުޑީ ޑައިރެކްޓްކޮށްފައިވާ "މެންޓަލް ހޭ ކިޔާ" ގެ ބަތަލަކީ ރާޖްކުމާރު ރާއޯ އެވެ.\nއިތުރު ލިޔުންތައް ބޮލީވުޑް ސައިފް އަލީ ޚާން ޖޯން އެބްރަހަމް އެކްތާ ކަޕޫރު


Anburaa gaumah dhaan beynunvaa bidheyseen Economic ministry in hoadhanee\nގައުމަށްދާން ބޭނުންވާ ބިދޭސީން އިކޮނޮމިކް މިނިސްޓްރީން ހޯދަނީ\nއަނބުރާ ގައުމަށް ފޮނުވި ބިދޭސީންތަކެއް ފްލައިޓަށް އެރުމަށް ޗެކިން ވަނީ-- ފޮޓޯ: މޯލްޑިވިއަން\nގަވާއިދާ ހިލާފަށް ރާއްޖޭގައި އުޅޭ ބިދޭސީންނާއި ގަވާއިދާ އެއްގޮތަށް އުޅޭ ބިދޭސީންގެތެރެއިން އަނބުރާ ގައުމަށް ދާން ބޭނުންވާ ބިދޭސީން ހޯދުމަށް އިކޮނޮމިކް މިނިސްޓްރީން މަގުތަކަށް ނިކުމެއްޖެ އެވެ.\nކޮވިޑް-19ގެ ބަލިމަޑުކަމުގެ ސަބަބުން އެންމެ ނުރައްކާތެރި ހާލަތަށް ގޮސްފައިވަނީ ބިދޭސީންނެވެ. އަދި ދިރިއުޅެން އެކަށީގެން ނުވާ ފަދަ ރައްކާތެރިނޫން ތަންތަނުގައި ތިބި ބިދޭސީން ހޯދައި އެމީހުން އެހެން ތަނަކަށް ބަދަލު ކުރުމުގެ މަސައްކަތްވެސް ސަރުކާރުން ދަނީ ކުރަމުންނެވެ. ގަވާއިދާ ހިލާފަށް ރާއްޖޭގައި އުޅޭ ބިދޭސީންގެ ތެރެއިން 20،000 މީހުން މިއަހަރު އަނބުރާ ގައުމަށް ފޮނުވާލުމަށް މަސައްކަތް ކުރަމުންދާ ކަމަށް ސަރުކާރުން މީގެ ކުރިން ވަނީ ބުނެފަ އެވެ.\nއަނބުރާ ގައުމަށް ދާން ބޭނުންވާ ބިދޭސީން ހޯދުމަށް އިކޮނޮމިކް މިނިސްޓްރީން މަގުމައްޗަށް ނިކުމެފައިވާއިރު މިއީ އެ މިނިސްޓްރީން ގަވާއިދާ ހިލާފަށް އުޅޭ ބިދޭސީންގެ މައްސަލަ ހައްލުކުރުމަށް ކުރަމުންދާ މަސައްކަތުގެ ދަށުން ކުރާ ކަމެއް ކަމަށް ބުންޏެވެ.\nއިކޮނޮމިކް މިނިސްޓްރީން ބުނީ މި މަސައްކަތުގެ ތެރެއިން މަދު ވަގުތުކޮޅެއްގެ ތެރޭގައި އެތައް ސަތޭކަ ބިދޭސީންނެއް އަނބުރާ ގައުމަށް ދާން ބޭނުންވެގެން އެދިފައިވާ ކަމަށެވެ. އެހެން ކަމުން ވީހާވެސް ގިނަ ބަޔަކު ފޮނުވަލުމަށް މިހާރު މަސައްކަތް ކުރަމުންދާ ކަމަށެވެ.\nބިދޭސީން މިނިސްޓްރީ އޮފް އިކޮނޮމިކް ޑިވެލޮޕްެމަންޓް ކޮވިޑް-19\nބިދޭސީ ހަބުތަކުން ބަލި އިތުރަށް ފެތުރިދާނެ!


ވަރުދާ-6 – Esfiya\nFeatured ލޯބި2mins ago\n“އަލްތާފް” “ކިހިނެތްވެފައި ތި އޮތީ؟” އަނަސް އައިސް އަލްތާފްގެ ކުރިމައްޗަށް އަރައި ހުއްޓުނެވެ.\n“ކަމެއްނުވޭ” ގޮތަކަށް އަލްތާފް ބުނެލިއެވެ. އަނަސް އަލްތާފްގެ ކައިރީގައި އެ ޖޯލިފަތީގައި އިށީންނެވެ. ” އެހެންނުވާނެ. ވަރުދާ ހަނދާންކުރަނީދޯ؟” އަނަސް ބުނެލިއެވެ.\n“ހާދަ ދުވަހެއްވެއްޖެޔޭ އޭނަ ނުފެންނަތާ” އަލްތާފް ބުނެލިއެވެ.\n“އަހަރެން ހީކުރީ އެ ބައްދަލުވުމަށްފަހު ދެމީހުންގެ ދެމެދުގައި ގާތްގުޅުމެއް އެފެދޭނެކަމަށް. އޭނަ އެހައި ހަނދާންވަންޏާ އެގެޔަށް ދާންވީނު؟ އޭނަ ގޭގެ އެޑްރެސް އެނގޭތަ؟” އަނަސް އެހިއެވެ.\n“ދެމީހުން ކޮންވާހަކައެއް ތި ދައްކަނީ؟ އަނަސް ގެޔަށް ވަދެނުލައި މިތާތަ އޮންނަނީ؟ ހިނގަގަ ސައިބޯން. ސައިނުބޮމެއްނު އަދި . ހިނގާ އަނަސްވެސް. ” އާމިނާ އައިސް ބުނެލިއެވެ.\n“އަހަރެން ސައިބޯހިތެއް ނެތް” އަލްތާފް ބުނެލިއެވެ. ” އެކަމު އަހަރެން ސައިބޯނަން” އަނަސް ބުނެލިއެވެ. އަދި ސައިބޯން ދިޔައެވެ. އަނަސް ސައިބޯން އިންދައި އަލްތާފްވެސް އައެވެ. އަނަސް ހިނިތުންވިއެވެ. ހަގީގަތުގައި އަނަސް އެގޮތަށް ކަންތައްކުރީ އަނަސް އާއިއެކު އަލްތާފް ސައިބޯން އަންނާނެކަން އަނަސްއަށް އެނގޭތީއެވެ.\nހުކުރުނަމާދަށްދާން އެންމެންވެސް ވަރަށް ރީތިވެއެވެ. އަލްތާފްވެސް މާ ކުރަހައިފައި ހުރި ހުދުކުލައިގެ ގަމީހެއްލައިގެން ހުކުރަށް ދިޔައެވެ. މިސްކިތު ވަޅުން ވުލޫ ކުރިއެވެ. އެހެން މީހުންވެސް ވަޅުންނާއި އިސްކޫރުން ވުލޫ ކުރަމުން ގެންދިޔައެވެ. ކުޑަކުދީންނާއި ބޮޑެތި މީހުންނާއި މުސްކުޅިންނެވެ. މިސްކިތުތެރޭގައި ކުޑަކުދިންނާއި ބޮޑެތިމީހުން އަދި މުސްކުޅިން ޙަތިމްތައް ނަގައިގެން ކީރިތި ޤުރުޢާންގެ މޫރިތި އާޔަތްތައް ކިޔަވައެވެ. ބައެއްމީހުން އަޑުނީއްވައެވެ. ބައެއް މީހުން އަޑުއިއްވައެވެ.\nހުކުރު ނަމާދުން ފައިބައިގެން އަލްތާފް ގެޔަށް ދާން ހިނގައިގަތެވެ. އެހެން ދަނިކޮށް އަލްތާފްއަށް ވަރުދާ ފެނިއްޖެއެވެ. ވަރުދާއަށްވެސް އަލްތާފް ފެނުނެވެ.އަލްތާފްގެ ލޮލަށް ފިނިކަން ލިބުނެވެ.އުފާވިއެވެ. ވަރުދާ އަލްތާފްގެ ކައިރިޔަށް އައިސް ހުއްޓުނެވެ.\n” އަލްތާފް” އެ ހިމަތޫލިއަޑުން ގޮވައިލުމުން އަލްތާފްއަށް ވީ ގޮތެއްވެސް ނޭނގުނެވެ. “ވަރުދާ” އަލްތާފްވެސް ގޮވައިލިއެވެ.\nއަލްތާފް ވަރުދާ ނުފެންނާތީ ޝަކުވާ ކުރަން ބޭނުންވިއެވެ. އެކަމަކު ޝަކުވާ ކުރާނީ ކޮން ހައިސިއްޔަތަކުންހެއްޔެވެ؟ ވަރުދާއަކީ އަލްތާފްގެ ކާކުހެއްޔެވެ؟ ވަރުދާއާއި އަލްތާފްގެ ދެމެދުގައި ގުޅުމެއް އެބަވޭހެއްޔެވެ؟\n“ސޮރީ އެއްކަލަ ދުވަހު އެގޮތަށް ދިޔައީމައި؟ ” ވަރުދާ މަޢާފަށް އެދުނެވެ. ” އިޓްސް އޯކޭ. އެދުވަހު ބުނި ހަނދާންވޭ ކައްކާ ވާހަކަ.” އަލްތާފް ބުނެލިއެވެ. ” އާނ އަހަރެން ވަރަށް މީރުކޮށް ކައްކަން. އަލްތާފް ވާނެ އެއްދުވަހަކުން އަހަރެންގެ ކެއުމެއް ރަހަބަލައިލަން” ވަރުދާ ބުނެލިއެވެ.\n” އެއްދުވަހަކުން ކީއްވެ؟ މިއަދު ކިހިނެތްވީ؟” އަލްތާފް ބުނެލިއެވެ. ވަރުދާ އަލްތާފް ގޮވައިގެން ވަރުދާގެ ގެޔަށް ގެންދިޔައެވެ. އަލްތާފް އެގެޔަށް ބަލައިލިއެވެ. އެއީ ބޮޑު ގެޔެކެވެ.ފިޔާތޮށި ކުލައިގެ ދަވާދު ބޭރު ފާރުގައި ލައިފައި ވެއެވެ. ގެޔަށް ވަނުމުން ކުލަ ކުލައިގެ މާގަސްތައް ފެނުނެވެ. ކަނީރު މަލާއި އިރުދޭމަލާއި ޑެއިޒީއާއި މަލިކުރުވާ ގަހާއި ހުދުކުލައިގެ ފިނިފެންމަލާއި ފިޔާތޮށި ފިނިފެންމާވެސް ހައްދައިފައިވެއެވެ. މާމެލާމެލިގެ މީރުވަހުން ހިވަނީ ހިތްފުރި އުތުރިއަރާހެންނެވެ. މީރުވަސް ދުވާ އެތައް ސެންޓުތަކެއްގެ ވަސް ދުވާކަހަލައެވެ.އަދި ކުންނާރުގަހެއްވެސް އެގޭގައި އިނެވެ. މާބޮޑު ގަހެއްނޫނެވެ. އެކަމަކު ފުދޭވަރަކަށް ކުންނާރު އަޅައިފައި ހުއްޓެވެ. ދޮން ކުންނާރާއި ޅަކުންނާރެވެ. ބައެއް ކުންނާރު ބިންމައްޗަށް ވެރިފައި ހުއްޓެވެ. ޖޯލި އުނދޯޔެއް އެލުވައިފައި އިނެވެ.\nގޭތެރެޔަށް ވަދެއްޖައީމެވެ. ސިޓިންރޫމްގައިވެސް ފިޔާތޮށިކުލައިގެ ދަވާދުލައިފައެވެ. އަބަރޑީން ހުދު ސޯފާއެކެވެ. ބޮޑު ޓީވީއެކެވެ. ޓީވީގެ ރެކްމަތީގައި ބައެއް ތަސްވީރުތައް ހުއްޓެވެ. އެއް ފޮޓޯގައި އިނީ ހެވިފައި އިން ކުޑަ އަންހެންކުއްޖެކެވެ. އަނެއް ފޮޓޯގައި އެ ކުޑަ އަންހެން ކުއްޖާއާއިއެކު އެހެން ކުޑައަންހެންކުއްޖެއްހުއްޓެވެ. ދެކުދިން ހުރީ އެކަކު އަނެކެއްގެ ކޮނޑަށް އަތް ލައިގެންނެވެ. ހެވި ދިއްލިފައެވެ.\n“މިއީ ވަރުދާއާއި ވަރުދާގެ ދައްތަތަ؟” އަލްތާފްއެހިއެވެ.\n“އާނ އަޅެ ބުނެބަލަ ތި ތަނުން އަހަރެން ކޮބާ؟” ވަރުދާ އެހިއެވެ. އަލްތާފް ވަރުދާގެ ގައިގައި އަތްޖެއްސިއެވެ. ވަރުދާ ހައިރާންވިއެވެ.” ހާދަ މޮޅޭ” ވަރުދާއަށް ބުނެވުނެވެ.\n” ކޮބާ މިހާރު ދައްތަ؟” އަލްތާފް އެހިއެވެ. ވަރުދާގެ ހިނިތުން ކެނޑުނެވެ. ކަނދުރާ ތިރިވިއެވެ. ” މާލެއަށް ދެވިގެން މާލޭ މީހަކާއި ހިތާވެވިގެން އޭނަޔާއި އިނދެގެން މާލޭގައި އުޅެނީ. އަހަރެމެން އެންމެން ދޫކޮށްލައިފައި މާލެދިޔައީ” ވަރުދާއަށް ގިސްލެވުނެވެ. “ސޮރީ ރަގަޅު ސުވާލެއް ނޫންދޯ މި އެހުނީ.” އަލްތާފް މައާފަށް އެދުނެވެ.\n“ހިނގާ ކާން” ވަރުދާ ބުނެލިއެވެ. ވަރުދާ އަލްތާފް ގޮވައިގެން ކާކޮޓަރިޔަށް ދިޔައިރު ކާމޭޒުދޮށުގައި ވަރުދާގެ މަންމަ ނާހިދާ އާއި ބައްޕަ ޝިހާމް ކާން އިނެވެ. އެ ދެމީހުންވެސް ވަރުދާ އާއިއެކު ހުރި ފިރިހެންކުއްޖާއަށް ބަލައިލެވުނެވެ. ” ކޮން ކުއްޖެއް”ޝިހާމް އެހިއެވެ. ” ރައްޓެއްސެއް” ވަރުދާ ބުނެލިއެވެ. އަލްތާފް ކާން އިށީނދެއްޖެއެވެ. ކާން ހުރީ ތަރުކާރީބަތެވެ. ފިހެފައި ހުރި ކުކުޅެވެ. ތަރުކާރީ ބަތަކީ ދުވަހަކުވެސް އަލްތާފް ކޭ އެއްޗެއް ނޫނެވެ. ތަރުކާރީ ބަތް ކީއްކުރަންހެއްޔެވެ؟ ތަރުކާރީއެއްވެސް ނުކައެވެ. އަލްތާފް ހިތަށް އެރިއެވެ. ދެން ހަދާނީ ކިހިނެތްހެއްޔެވެ؟ މި ބަތް ކާންވީހެއްޔެވެ؟ ” ކިހިނެނެތްވެ ތިއިނީ؟ ” ވަރުދާގެ މަންމަ ނާހިދާ އެހިއެވެ. ” ކަމެއްނުވޭ” އަލްތާފް ބުނެލިއެވެ.\nއަލްތާފް ތަށްޓެއް ނަގައި ބަތްއެޅިއެވެ. އަދި ކުކުޅު ފަޔަކާއި މަސްގަނޑެއްލިއެވެ. ވަރުދާ އަލްތާފްއަށް ކޯކުއަޅައިދިނެވެ.\n“ކޮންނަމެއް ދަރިފުޅަށް ކިޔަނީ؟” ނާހިދާ އެހިއެވެ. ” އަލްތާފް” އަލްތާފް ހިނިތުންވެ ބުނެލިއެވެ. އަލްތާފް ސަމުސަލެއް ނަގައި ﷲގެ އިސްމުފުޅު ގަނެ ކާންފެށިއެވެ. އަލްތާފްއަށް އެބަތް ކާކަށް އެހައި ފަސޭހައެއްނުވިއެވެ. އަނގަޔަށް އެކި ވައްތަރުޖައްސައެވެ. ހީވަނީ ހިތިބޭހެއް އަރުތެރޭން ނުދިރިގެން އުޅޭހެންނެވެ. ވަރުދާގެ މަންމައާއި ބައްޕައަށާއި އަދި ވަރުދާއަށް ވެސް މިކަން ފާހަގަވިއެވެ. ނާހިދާ އާއި ޝިހާމް ކައިނިމިގެން ދިޔައިރުވެސް އަލްތާފް ކައެއްނުނިމެއެވެ. ކޮންމެފަހަރަކުވެސް ސަމުސަލުން ބަތްތަށްޓާއި ކުޅެލައިފައި އެތިކޮޅެއް އަނގަޔަށް ލައެވެ.\nވަރުދާ އަލްތާފްގެ އަތުގައިއޮތް ސަމުސާއަތުލިއެވެ.\n” އަލްތާފްއަކަށް ކަމަކުނުދޭ ދޯ ތަރުކާރީ ބަތެއް؟ ކަމުނުދާ އެއްޗެއް ކީއްކުރަން ތިކަނީ؟” ވަރުދާ ހިތްހަމަނުޖެހުނެވެ.\nއަލްތާފް އިންތަނުން ތެދުވިއެވެ. އަދި ވަރުދާއަށް ބަލައިލައިފައި ބުނެލިއެވެ. ” އަހަރެން ލޯބިވޭ ވަރުދާދެކެ”\nކުށަކީ ކޮބާހެ ލޯބިވާ…. ( ޓްރެއިލަރ)\nއިންތިޒާރު ކުރުން އެދެމޭ ލޯބިވާ 12ވަނަ ބައި\nއެހަނދާން ނުދާނޭ ފިލާ 7\nލޯބި April 23, 2018\nހަވާތިފް…5ވަނަ ބައި\nބިރުވެރި ލޯބި June 27, 2015\nހިތާމަ ލޯބި January 19, 2017


SunOnline: Mi ee Hero eh, ley hadhiyaakuraathaa 35 aharu\nމިއީ "ހީރޯއެއް"، ލޭ ހަދިޔާކުރާތާ 35 އަހަރު\nފާޠިމަތު ނަޒީފާ އަޙްމަދު 14 Jun 2022, 10:09\nއަޝްރަފް 'ސަން؛އަށް އިންޓަވިއު ދެއްވަނީ -- ސަން ފޮޓޯ/ މުހައްމަދު ހައްޔާން\nކުޑައިރު ޓީވީއިން އަންނަ ވަރަށް ރީތި އިޝްތިހާރެއް އިއްޔެ ކުއްލިއަކަށް ހަނދާނަށް އައެވެ. "މަހަތްމާ ގާންދީ، ފާދާ އޮފް އިންޑިޔާ"، މިފަދައިން އިޝްތިހާރު ފަށައި، އެތައް ބައެއްގެ ފުރާނަ ސަލާމަތް ކޮށްދިނުމުގައި ހިދުމަތްކޮށްދިން ދުނިޔޭގެ އެކި 'ހީރޯ' އިންގެ ނަންތައް ކިޔައެވެ. އެ ލިސްޓު ނިންމާލަނީ ދިވެހި ހީރޯއެއްގެ ނަމުންނެވެ.\n"މުޙައްމަދު ނާޒިމް، ސޭވްޑް މައި ލައިފް ބައި ޑޮނޭޓިންގް ބްލަޑް،" އެންމެ ފަހު ހީރޯގެ ގޮތުގައި އިޝްތިހާރުގައި ބުނެއެވެ. އަދި ކޮންމެ މީހަކަށްވެސް ހީރޯ އަކަށް ވެވޭނެ ކަމަށާއި އެކަމަށްޓަކައި ބޭނުމީ ލޭފޮދެއް ހަދިޔާ ކޮށްލުން ކަމަށް އިޝްތިހާރު ނިންމާލަމުން ބުނެއެވެ.\nނާޒިމް ފަދަ، ދިވެހިރާއްޖޭގެ ހީރޯއިންގެ ލިސްޓެއް އިއްޔެ ލޮލުގައި އަޅައިގަތުމާއެކު ހުރިހާ ނަންތަކަކަށް ނަޒަރު ހިންގާލެވުނެވެ. ލޭ ހަދިޔާ ކުރާ މީހުންގެ ދުވަސް މިއަދު ފާހަގަ ކުރާއިރު އެ ހީރޯއިންގެ އަގު ވަޒަން ކުރަން އެބަ ޖެހެއެވެ.\nބާރަ ސަފްހާގެ 'ބްލަޑް ޑޯނަރުން'ގެ ލިސްޓުގައި އުމުރުން 18 އަހަރުން ފެށިގެން 35 އަހަރާ ދެމެދުގެ ދެޖިންސުގެ މީހުންގެ މައުލޫމާތު ގިނައިން ހުރިއިރު، 40 ގެ އަހަރުތައް ގުނާ މީހުންވެސް ކޮންމެވެސް ވަރަކަށް ހިމެނެއެވެ. އެ ލިސްޓު އެއްކޮށް ބަލައި ނިންމާލިއިރު ފާހަގަވީ، މި އަހަރު އުމުރުން 60 އަހަރު ފުރޭ، ކ. މާލެއަށް އުފަން އަބްދުﷲ އަޝްރަފްއެވެ.\nއަޝްރަފަކީ މީގެ 35 އަހަރުން ކުރިން ފެށިގެން ލޭ ހަދިޔާ ކުރަމުން އަންނަ މީހެކެވެ.\nއަޝްރަފް އެންމެ ފުރަތަމަ ލޭ ހަދިޔާ ކުރީ އާއިލީ މެމްބަރަކަށެވެ. އޭރު ލޭ ދިނުމަށްފަހު އަލުން ދިނުމުގެ ކުރިން ހަ މަސްދުވަހު މަޑުކުރަން ޖެހެއެވެ. އެހެންކަމުން ލޭ އަޅާ ކުއްޖަކަށް ލޭ ދޭން، އަޝްރަފްގެ ކިބައިން ބޮޑުބޭބެ އެދުނީއެވެ.\n"ބޮޑުބޭބެ ދުނިޔޭގައި، ބޮޑުބޭބެ ބުނީ، ލޭދޭން ކެރިދާނެ ހެއްޔޭ، ތެލެސީމިޔާ ޕޭޝަންޓަކަށް. އެހެންވެ ބޮޑުބޭބެ ބުނި ބުނުމަށް، ދެން އަނެއްކާ ލޭ އަޅާ ކުއްޖަކަށް ވަރަށް މުހިންމުވާނެތާ [ލޭފޮދެއް]، އެހެންވެގެން އަސްލު،" އޭރުގެ ވާހަކަ އަޝްރަފް ކިޔައިދިނެވެ.\nއުމުރުން 24 އަހަރުގައި ފުރަތަމަ ލޭ ދިންއިރުވެސް އެއްވެސް ވަރަކަށް އަޝްރަފް ހާސްވެ ކަންބޮޑެއް ނުވެއެވެ. އަޝްރަފްއަށް އިހުސާސް ކުރެވުނީ ހަށިގަނޑުން ތަންކޮޅެއް ކެނޑުމުން ބޭސް އެޅުމާ އެއްފަދަ ގޮތަކަށެވެ.\nސިންގަޕޯ އެއާލައިންގައި އޭރު ވަޒީފާ އަދާކުރަމުން އަޝްރަފް ގެންދިޔައީ ބަރާބަރަށް ލޭ ހަދިޔާ ކުރަމުންނެވެ.\n"ދެން ހަމަ ﷲ ގެ ރަސްކަންފުޅަށްޓަކައި ބަރާބަރަށް ލޭ ދެނީ،" ފުރަތަމަ ދޭ ދިނުމަށްފަހު، ގަވާއިދުން ލޭ ދޭން ފެށުމުގެ ހިޔާލު އައީ ކިހިނެތްތޯ ސުވާލުކޮށްލުމުން ޖަވާބުގައި އަޝްރަފް ބުންޏެވެ.\nލޭ ދިނުމަކީ، ލޭ ދޭ މީހާއަށްވެސް އޭގެން ފައިދާކުރާ ކަމެއް ކަމަށް މީހުން ބުނާ ކަމަށާއި، ނަމަވެސް ގަވާއިދުން ލޭ ދޭންފެށީ އެ ސަބަބާހުރެ ނޫން ކަމަށް އަޝްރަފް ބުންޏެވެ. ގަވާއިދުން ލޭ ހަދިޔާ ކުރަނީ، އެހެން މީހަކަށް އެހީއެއް ވެދިނުމުގެ ގޮތުން ކަމަށް އޭނާ ފާހަގަކުރިއެވެ.\nއަޝްރަފް ބުނި ގޮތުގައި، ވަޒީފާގައި އުޅެމުން ލޭ ދޭން އެއްވެސް އުނދަގުލެއް ނުވާ ކަމަށާއި ނަމަވެސް ކުއްލިއަކަށް ލޭ ދޭން މީހަކު ގުޅައިފި ނަމަ ބައެއްފަހަރު ދަތިތަކާ ކުރިމަތިވާ ކަމަށެވެ. އަޝްރަފް ގިނައިން ލޭ ދެނީ ކުރިއަށް ރާވާލައި، ޝެޑިއުލްގެ ތެރެއަށް ލައިގެންނެވެ.\nއެންމެ ފަހުން އަޝްރަފް ލޭ ހަދިޔާ ކޮށްފައި ވަނީ މީގެ ހަތަރު މަސް ކުރިންނެވެ.\nމީގެ ދެދުވަސް ކުރިންވެސް ލޭ ހޯދަން މީހަކު އަޝްރަފްއަށް ގުޅިއެވެ. ނަމަވެސް ސައިކަލާއެކު ވެއްޓި ފަޔަށް ލިބުނު އަނިޔާއާ ގުޅިގެން މިވަގުތު ލޭ ދޭން ދާން އުނދަގޫވުމާއެކު އެ ފުރުސަތު ނުލިބުނީއެވެ.\nހަތަރު ކުދިންގެ ތެރެއިން އެންމެ ހަގު އަންހެން ދަރިފުޅާއެކު ދިރިއުޅެމުންދާ އަޝްރަފް ލޭ ހަދިޔާ ކުރުމަށް މެދުކެނޑުމެއް އައީ އޭނާ އޮޕަރޭޝަނެއް ކުރަން ޖެހުމުންނެވެ. ބަލިވެ، ބޮޑު އޮޕަރޭޝަނެއް ކުރުމާ ގުޅިގެން ދެ އަހަރެއްހާ ދުވަހު ލޭ ދިނުން މެދުކެނޑުނެވެ. އެއީ 1990 ގެ އަހަރުތަކުގައެވެ. އޭގެފަހުން އާއްމު ސިއްހަތު ރަނގަޅު ވުމާއެކު ލޭ ދޭން ފަށަައި، އަދިވެސް އެހުރީ އެގޮތުގައެވެ.\nތިން މަހުންނާއި ހަމަހުން ނުވަތަ ނުވަ މަހުންވެސް ވެސް ލޭ ދީފައި ހުންނާނެ ކަމަށް އޭނާ ބުނެއެވެ.\nއަހަރުގެ އެއްވެސް ދުވަސްވަރެއްގައި ލޭ ދޭން އުނދަގޫ ނޫން ކަމަށާއި ދެ ދުވަހުން އެއްދުވަހު ރޯދައަށް ހުންނަމުންވެސް ލޭ ދީފައި ވާނެކަމަށް އަޝްރަފް ފާހަގަ ކުރިއެވެ.\nލޭ ދިނުމާ މެދު އަޝްރަފް ދެކެނީ، އެއީ ވަރަށް 'ހެލްތީ' ކަމެއް ކަމަށެވެ. އުމުރުން މައްޗަށް ދިޔަ ނަމަވެސް، އެއްވެސް މައްސަލައެއް ދިމާނުވާނަމަ ކުރިއަށް އޮތް ތާނގައިވެސް ބަރާބަރަށް ލޭ ހަދިޔާ ކުރާނެ ކަމަށް އޭނާ ބުނެއެވެ.\nބަރާބަރަށް ލޭ ހަދިޔާ ކުރުމަކީ ދިރިއުޅުމުގެ ކަންކަމަށް ބަދަލު އަންނަ ކަމެއް ނޫންކަން ފާހަގަ ކުރަމުން އަޝްރަފް ބުނީ، އެކަމުގައި ވަކި ހާއްސަ ބާވަތްތަކެއް ނުގެންގުޅޭ ކަމަށާއި، ނަމަވެސް ހަށިގަނޑަށް ބަލައި، ތިމާއަކީ ލޭ ހަދިޔާ ކުރާ މީހެއްކަން ހަނދާނުގައި ބަހައްޓަން ޖެހޭނެ ކަމަށެވެ.\n"މި ދެވެނީ ހެލްތީ ލޭކަން ޔަގީންކުރަންވާނެ، ދެއްތޯ؟،" އަޝްރަފް ބުންޏެވެ.\nރާއްޖޭގައި ވޮލެންޓިއާ ޑޯނަރުންގެ ނިސްބަތަކީ އަށެއް\nހެލްތު މިނިސްޓްރީގެ ތަފާސްހިސާބުތަކުން ދައްކާ ގޮތުގައި، މިދިޔަ އަހަރު 6536 މީހުން ވަނީ ސެންޓްރަލް ބްލަޑް ބޭންކަށް ލޭ ހަދިޔާ ކޮށްފައެވެ.\nއޭގެ ތެރެއިން 59 ޕަސެންޓަކީ ޑައިރެކްޓް ޑޯނަރުން ކަމުގައި ވާއިރު، ވޮލެންޓިއާ ޑޯނަރުންގެ ނިސްބަތަކީ އަށެކެވެ. އަދި ކޭމްޕްތަކުން 10 ޕަސެންޓް މީހުން ލޭ ހަދިޔާ ކޮށްފައި ވާއިރު، އެޕެރެސިސްގެ ގޮތުގައި ވަނީ 12 ޕަސެންޓެވެ.\nމިިދިޔަ އަހަރު ފެށުނުއިރު ތެލަސީމިޔާ ކުދިންގެ ގޮތުގައި ރަޖިސްޓްރީ ވެފައި ވަނީ 918 ކުދިން ކަމަށް ހެލްތް މިނިސްޓްރީގެ ތަފާސްހިސާބުތަކުން ދައްކައެވެ. ދެހާސް ވިހި ވަނަ އަހަރު ތެލަސީމިޔާ އަށް ކުއްޖެއް ނިޔާވެފައި ވާއިރު، މިދިޔަ އަހަރު އަލަށް ރަޖިސްޓްރީ ވެފައި ވަނީ 22 ކުދިންނެވެ.\nރާއްޖޭގެ ސިއްހީ ހާލަތާ ގުޅޭގޮތުން ހެލްތް މިނިސްޓްރީން އާއްމުކުރި ދިރާސާއިން ދައްކާ ގޮތުގައި، 2020 ވަނަ އަހަރު ބްލަޑް ޑޯނަރުންގެ 16،810 މީހުން ވަނީ އެޗްއައިވީ ސްކްރީނިން ހަދާފައެވެ. އޭގެތެެރޭގައި އެންމެ ގިނައީ 24 އަހަރާ 49 އަހަރާ ދެމެދުގެ މީހުންނެވެ.\nފުރިހަމަ ސިއްހަތެއްގައި ހުރި ކޮންމެ މީހަކަށް އަޝްރަފް ދޭން ބޭނުންވާ މެސެޖަކީ، ލޭ ހަދިޔާ ކުރުމަކީ އޭގެ ސަބަބުން ހަށިގަނޑަށް އެއްވެސް ގޮތަަކަށް އުނިކަމެއް އަންނަ ކަމެއް ނޫން ކަމަށެވެ.\nއެހެންކަމުން ޖެހިލުން ނުވެ، ލޭ ދިނުމަށައި، އެމަގުން ކޮންމެ މީހަކަށްވެސް 'ހީރޯ' އަކަށް ވެވޭނެކަމަށް އަޝްރަފް ބުންޏެވެ.


ފަތުވާ: ނަމާދުގެ ޛިކުރުތައް ނޭނގޭމީހާ ނަމާދުކުރާނެ ގޮތް – DhiSalafiyyah\nފަތުވާ: ނަމާދުގެ ޛިކުރުތައް ނޭނގޭމީހާ ނަމާދުކުރާނެ ގޮތް\n10/04/2017 ޢިލްމުވެރިންގެ ފަތުވާދިސަލަފިއްޔާ\nލިޔަންކިޔަން ނުދަންނަ މީހަކު ނަމާދުކުރަން އެބަ ބޭނުންވެއެވެ. ނަމަވެސް ފާތިޙާ ސޫރަތް ފިޔަވައި އެހެން އެއްވެސް މިންވަރެއް ކީރިތި ޤުރުއާނުން އޭނާއަށް ދަސްވެފައި ނުވެއެވެ. އެފަދަ މީހަކު އައްތަޙިއްޔާތާ އަދި ކީރިތި ޤުރުއާނުގެ އެހެން އާޔަތްތައް ނުކިޔާ ނަމާދުކުރުން ހުއްދަވާނެ ހެއްޔެވެ. އަދި އެފަދަ މީހެއްގެ ނަމާދު ﷲ ގެ ޙަޟްރަތުގައި ޤަބޫލުވެވިގެންވޭ ހެއްޔެވެ؟\nޖަވާބު: ކީރިތި ޤުރުއާނާއި ރަސޫލާ صلى الله عليه وسلم ގެ ސުންނަތާއި މުސްލިމުންގެ އިޖުމާޢުން ޘާބިތުވެފައިވާ ޤަވާޢިދެއްވެއެވެ. އިންސާނާގެ މައްޗަށް ވާޖިބުވެގެންވަނީ އޭނާއަށް ކުޅަދާނަކަން ލިބިގެންވީ މިންވަރަކުން ﷲ ތަޢާލާއަށް ބިރުވެތިވުމެވެ. އަދި ހަމަކަށަވަރުން އެއްވެސް ނަފްސަކަށް ނުއުފުލޭވަރުގެ ބުރައެއް ﷲ ތަޢާލާ އެމީހަކަށް ނުޖައްސަވައެވެ. ﷲ ތަޢާލާ ވަޙީކުރެއްވިއެވެ.\n(فَاتَّقُوا اللَّـهَ مَا اسْتَطَعْتُمْ) [سورة التغابن 16]\nމާނައީ: ” ފަހެ، ތިޔަބައިމީހުންނަށް ކުޅަދާނަވީވަރަކުން، ތިޔަބައިމީހުން ﷲއަށް ތަޤްވާވެރިވާށެވެ! “\n(لَا يُكَلِّفُ اللَّـهُ نَفْسًا إِلَّا وُسْعَهَا) [سورة البقرة 286]\nމާނައީ: ” އެއްވެސް ނަފްސަކަށް، އެ ނަފްސަކަށް ކުޅަދާނަވެގެންވާ ކަމަކަށް މެނުވީ ﷲ ތަކުލީފެއް ނުޖައްސަވައެވެ. “\n(أُولَـٰئِكَ يُسَارِعُونَ فِي الْخَيْرَاتِ وَهُمْ لَهَا سَابِقُونَ * وَلَا نُكَلِّفُ نَفْسًا إِلَّا وُسْعَهَا) [سورة المؤمنون 61-62]\nމާނައީ: ” އެއުރެން އެންމެންނީ، ހެޔޮކަންތަކުގައި އަވަސްވެގަންނަ މީހުންނެވެ. އަދި އެއުރެންނީ އެކަންތަކުގައި ކުރިއަރައިދާ މީހުންނެވެ.  އަދި އެއްވެސް ނަފްސަކަށް، އެނަފްސަކަށް ކުޅަދާނަވެގެންވާ މިންވަރަށް މެނުވީ، ތިމަންއިލާހު ތަކުލީފެއް ނުޖައްސަވަމެވެ.  “\nއަދި ނަބިއްޔާ صلى الله عليه وسلم ޙަދީޘްކުރެއްވިއެވެ.\n((إِذَا أَمَرْتُكُمْ بِأَمْرٍ فَأْتُوا مِنْهُ مَا اسْتَطَعْتُمْ)) [ رواه البخاري ]\nމާނައީ: ” ތިމަންކަލޭގެފާނު ތިޔަބައިމީހުންނަށް އަމުރެއްކުރައްވައިފިނަމަ ކުޅަދާނަކަން ލިބިގެންވީ މިންވަރަކުން އެކަމެއްކުރާށެވެ.”\nސުވާލުކުރިމީހާއަށް ނަމާދުގައި ކިޔާ ތަކެތީގެ ތެރެއިން ފާތިޙާ ސޫރަތް ފިޔަވާ އެހެން މިންވަރެއް ނޭނގޭނަމަ އޭނާގެ މައްޗަށް އޮތީ ނަމާދުގައި އެސޫރަތްކިޔެވުމެވެ. އެހެނީ އެއީ ނަމާދުގެ ރުކުނެކެވެ. ނަމަވެސް ފާތިޙާ ސޫރަތް އެނގޭއިރު ބައެއް އެހެނިހެން ޛިކުރުތައް ނޭނގެނީ ކީއްވެކަމެއް ނުވިސްނެއެވެ. އެއީ ރުކޫޢުގައި سبحان ربي العظيم އާއި ސަޖިދާގައި سبحان ربي الأعلى އަދި އެއް ޙަރަކާތުން އަނެއް ޙަރަކާތަށް ބަދަލުވާއިރު الله أكبر ކިޔުންފަދަ ޛިކުރުތައް ނޭނގޭންވި ސަބަބެވެ…\nފަހަރުގައި އައްތަޙިއްޔާތު ނޭނގުމަކީ އެކަށީގެންވާކަމެކެވެ. އެހެނީ އެއީ ދިގު ޛިކުރެކެވެ. ފަހެ އޭނާއަށް އެނޭނގޭނަމަ އޭނާއަށް އެކިޔަން ނުޖެހޭނެއެވެ. ނަމަވެސް އޭނާގެ މައްޗަށް ވާޖިބުވެގެންވަނީ ވީވަރަކުން އެއުނގެނުމަށް މަސައްކަތްކުރުމެވެ.\nބުރަވެވޭގޮތުގައި ސުވާލުކުރިމީހާއަށް އެފަދައިން ދަސްކޮށްދޭނެމީހަކު ނެތީއެވެ. ފަހެ އެފަދަ މީހަކަށް އޮތީ މީހެއްގެ އެހީ ހޯދުމަށް މަސައްކަތްކުރުމެވެ.\nފަހެ ﷲ އަށް ބިރުވެތިވެއްޖެމީހަކަށް ﷲ ތަޢާލާ އެމީހެއްގެ ކަންތައްތައް ފަސޭޙަކޮށްދެއްވައެވެ.\nފަޟީލަތުއްޝައިޚް މުޙައްމަދު ބުން ޞާލިޙު އަލްޢުޘައިމީން – رحمه الله –\nނަމާދުގައި ކިޔާ ޛިކުރުތައް


Tourism ah Addu city in bin dhookuranee\nޓޫރިޒަމަށް އައްޑޫއިން ބިން ދޫކުރަނީ\nއައްޑޫ ލިންކް ރޯޑް- ފޮޓޯ: ވީ\nއައްޑޫ ސިޓީ އިންޓަގްރޭޓަޑް ޓޫރިޒަމް ޒޯންގެ ދަށުން އައްޑޫ ސިޓީގައި ކަނޑައަޅާފައިވާ ޓޫރިޒަމް ޒޯންތަކުން ބިޑު އުސޫލުން ބިން ދޫކުރުމުގެ ފުރުސަތު މޯލްޑިވްސް އިންޓަރގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަނުން މިރޭ ހުޅުވާލައިފި އެވެ.\nއެ ކޯޕަރޭޝަނުން މިރޭ ކުރި އިއުލާނެއްގައި ބުނީ އައްޑޫ ސިޓީގެ ހިތަދޫ، ފޭދޫ، މަރަދޫ، ހުޅުދޫ، މީދޫ އަދި ހިކަހެރަ ކަނޑައަޅާފައިވާ ޓޫރިޒަމް ޒޯންތަކުން ޓޫރިޒަމްގެ ވިޔަފާރި ކުރުމަށް ބިން ބޭނުންފުޅުވާ ފަރާތްތަކަށް ބިޑް ހުށަހެޅުމުގެ ފުރުސަތު ހުޅުވާލާ ކަމަށެވެ.\nއެ އިއުލާންގައި ދޫކުރަން ހަމަޖެހިފައިވާ ބިންތަކުގެ ތަފްސީލް ހިމަނާފައެއް ނުވެ އެވެ.\nރިޔާސީ އިންތިހާބު ގާތްވެފައިވަނިކޮށް އައްޑޫ ސިޓީއިން ބިން ދޫކުރަން ހަމަޖެހިފައިވާއިރު ބައެއް ބޮޑެތި އެހެން ރަށްރަށުން ވެސް ގޯތި ދޫކުރަން ސަރުކާރުން ވަނީ ނިންމާފަ އެވެ. އެގޮތުން ހދ. ކުޅުދުއްފުއްޓާއި ގދ. ތިނަދޫ އާއި ލ. ގަމުން ގޯތި ދޫކުރަން ވަނީ ނިންމާފަ އެވެ.\nއެސްއެމްއީ ބޭންކް އުފައްދާނީ ތިން ސިޓީގެ ހިއްސާއާއެކު: ރައީސް


Sarukaaruge haradhuthah 20 dhah koffi\nސަރުކާރުގެ ހަރަދުތައް 20 އިންސައްތަ ދަށްކޮށްފި\nސަރުކާރުގެ ހަރަދުތައް މިދިޔަ އަހަރުގެ މި މުއްދަތަށް ވުރެ 20 އިންސައްތަ ދަށްކޮށްފިއެވެ.\nފިނޭންސް މިނިސްޓްރީއިން އާންމުކުރި ދައުލަތުގެ އާމްދަނީ އާއި ހަރަދުތަކުގެ ތަފާސްހިސާބުތަކުން ދައްކާގޮތުގައި، މިމަހުގެ ހަތްވަނަ ދުވަހުގެ ނިޔަލަށް ދައުލަތަށް ވަނީ އާމްދަނީ އާއި، އަދި ހިލޭ އެހީގެ ގޮތުގައި 2.4 ބިލިއަން ރުފިޔާ ލިބިފަ އެވެ. އޭގެ ތެރެއިން، ދައުލަތުން ވަނީ، 1.6 ބިލިއަން ރުފިޔާ ހަރަދުކޮށްފަ އެވެ. މިއީ 2019 ވަނަ އަހަރުގެ އެ މުއްދަތާ އަޅާބަލާއިރު 20 ޕަސެންޓް ދަށް އަދަދެކެވެ.\nއަދި ބަޖެޓް ސާޕްލަސްގެ ގޮތުގައި 772.7 މިލިއަން ރުފިޔާ ބާކީވެފައިވާ ކަމަށް ތަފާސްހިސާބުތަކުން ދައްކަ އެވެ.\nމި މަހުގެ ފުރަތަމަ ހަފްތާ ނިމުނު އިރު ދައުލަތަށް ލިބުނު، 2.4 ބިލިއަން ރުފިޔާ އަކީ މިދިޔަ އަހަރުގެ އެ މުއްދަތުގައި ލިބުނު އާމްދަނީއަށް ވުރެ، 713.3 މިލިއަން ރުފިޔާ މަދު އަދަދެކެވެ. މި އަދަދު ދަށްވެފައިވަނީ ޓެކްސުން ލިބުނު އާމްދަނީ ދަށްވުމާއި ގުޅިގެން ނެވެ.\nސަރުކާރުން ވަނީ މިއަހަރުގެ މިހާތަނަށް، ލޯނުތައް އަނބުރާ ދެއްކުމަށް 108.7 މިލިއަން ރުފިޔާ ހަރަދުކޮށްފަ އެވެ. އަދި ސޮވަރިން ފަންޑަށް 78.6 މިލިއަން ރުފިޔާ ޖަމާކޮށްފައެވެ.\nސަރުކާރުގެ ހަރަދުތައް މިއަހަރުގެ މި މުއްދަތުގެ ތެރޭގައި ކުޑަކޮށްފައިވާއިރު ކޮވިޑް-19އާ ގުޅިގެން ފަތުރުވެރިކަމަށް އެކަމުގެ އަސަރު ކުރަމުން އަންނާތީ ދައުލަތުގެ ހަރަދުތައް ކުޑަ ކުރުމަށް ރައީސް އިބްރާހީމް މުހައްމަދު ސޯލިހު ވަނީ އަންގާފައެވެ. އަދި އެމަނިކުފާނުގެ އެ އެންގުންތައް ތަންފީޒު ކުރުމުގެ ގޮތުން ފިނޭންސް މިނިސްޓްރީން ވަނީ ސަރުކާރު އޮފީސްތަކަށް ސާކިއުލާއެއް ފޮނުވާ ހަރަދު ކުޑަ ކުރުމަށް އަންގާފައެވެ.


2dhuvas therey Taiwan kairiah China askariyya ge 77 hanguraamaveri boat\nޗައިނާގެ އެސްޔޫ 35 މަރުކާގެ މަތިންދާ ބޯޓު\nޓައިވާން ކައިރިއަށް ޗައިނާ އަސްކަރިއްޔާގެ 77 ބޯޓު\n03 އޮކްޓޯބަރ 2021 - 20:55:55\nޗައިނާ އަސްކަރިއްޔާގެ ގިނަ އަދަދައްގެ މަތިންދާ ބޯޓު ޓައިވާން ކައިރީގައި ހަރަކާތްތެރިވެއްޖެ އެވެ.\nޓައިވާނުން ބުނީ ހުކުރު އަދި ހޮނިހިރު ދުވަހު ޗައިނާގެ 77 އަސްކަރީ މަތިންދާ ޓައިވާންގެ އެއާ ޑިފެންސް އައިޑެންޓިފިކޭޝަން ޒޯން (އޭޑީއައިޒެޑް)އަަށް ވަދެފައިވާ ކަމަށެވެ.\nއެގޮތުން ހޮނިިހިރު ދުވަހު އެގައުމުގެ އޭޑީއައިޒެޑްއަށް 39 މަތިންދާ ބޯޓު ވަދެފައިވާއިރު ހުކުރު ދުވަހު 38 މަތިންދާ ބޯޓު ވަދެފައިވާކަމަށް ޓައިވާނުން ބުނެއެވެ.\nމިއީ ޓައިވާނުން އޭޑީއައިޒެޑްގެ ހަރަކާތްތައް އާއްމުކުރަން ފެށިފަހުން މިހާ ގިނަ އަދަދަކަށް އަސްކަރީ ބޯޓުތައް އެ ސަރަހައްދަށް ވަތް ފުރަތަމަ ފަހަރެވެ. ޗައިނާގެ ބޯޓުތައް ޓައިވާންގެ ވައިގެ ސަރަހައްދަށް ވަދެފައެއް ނުވެއެވެ.\nއޭޑީއައިޒެޑް އަކީ ކޮންމެ ގައުމެއްގެ ވެސް ބޯޑަރުން ބޭރަށްވާ ގޮތަށް އޮންނަ 12 ނޯޓިކަލް މޭލު ސަރަހައްދެވެ.\nއެމެރިކާގެ ފެޑަރަލް އޭވިއޭޝަން އެޑްމިނިސްޓްރޭޝަނުން ބުނާ ގޮތުގައި ވައިގެ މަގުން، އެއްގަމު މަގުން އަދި ކަނޑުމަގުން ވެސް އެ ސަރަހައްދަށް ވަދެ އަދި ނިކުންނަ އެއްޗެހި ދަނެގަނެ، މޮނީޓާ ކުރުމަކީ އެގައުމުގެ ސަލާމަތީ ސަބަބުތަަކައްޓަކައި ކުރަން ޖެހޭ ކަމެއް ކަމަށެވެ.\nޓައިވާންގެ ވައިގެ ސަރަހައްދަށް ގިނަ އަދަދެއްގެ އަސްކަރީ މަތިންދާ ބޯޓުތަކެއް ވަދެފައި މިވަނީ ޕީޕަލްސް ރިޕަބްލިކް އޮފް ޗައިނާއަށް 72 އަހަރު ފުރުން ހުކުރު ދުވަހު ފާހަގަކޮށްފައިވާ ދަނޑިވަޅެއްގައެވެ.\nޗައިނާއިން ދެކެނީ ޓައިވާނަކީ އެގައުމުން ވަކި ނުވާނެ ސަރަހައްދެއްގެ ގޮތުގައެވެ. ނަމަވެސް 1949ގެ ދާހިލީ ހަނގުރާމައަށް ފަހު ޓައިވާންގައި އޮންނަނީ ވަކި ވެރިކަމެކެވެ. 70 އަހަރު ކުރިން ކުރި ހަނގުރާމައިގައި ބަލިވި މީހުން ވަނީ ޓައިވާންގެ ވެރިރަށް ޓައިޕެއި އަށް ފިލާފައެވެ.\nޗައިނާގެ ކޮމިއުނިސްޓް ޕާޓީ އިން އަދި މިހާތަނަށް ދުވަހަކުވެސް ޑިމޮކްރެޓިކް ވެރިކަމެއް އޮންނަ 24 މިލިއަން މީހުން ދިރިއުޅޭ ޓައިވާންގެ ކޮންޓްރޯލް ނެގިފައެއް ނުވެއެވެ.\nޗައިނާގެ ރައީސް ޝީ ޖިން ޕިން ވަނީ ބާރުގެ ބޭނުންކޮށްގެން ވިއަސް ޓައިވާން ހިފާނެކަމަށް ވިދާޅުވެފައެވެ. އަދި ކޮންމެ ވަގުތެއްގައި ވެސް ޓައިވާނަށް އަރިގަންނަން ތައްޔާރުވެ ތިބުމަށް ޝީ ވަނީ އެގައުމުގެ އަސްކަރިއްޔާއަށް އިރުޝާދުދީފައެވެ. އެހެން ކަމުން އެގައުމުގެ އަސްކަރިއްޔާއިން އަންނަނީ ޓައިވާން ސަރަހައްދުގައި ހަރަކާތްތެރިވާ މިންވަރު އިތުރުކުރަމުންނެވެ.\nމައިނުގައި ތާށިވި މީހުންގެ ނޯޓެއް ހަފްތާއެއް ފަހުން


އުދާސްގެއިން ބައިލައްކަ އަށްވުރެ ގިނަ ރުފިޔާއާއި މަސްތުވާތަކެތި ހޯދާ އެކަކު ހައްޔަރުކޮށްފި | Dhiislam | Dhiislam\nއަބްދުﷲ ޝަފީއު ޑިސެމްބަރ 28, 2012\nއައްޑޫ ސިޓީ ހިތަދޫ އުދާސްގެ ތެރެއިން ތޫނު ހަތިޔާރާއި ބައިލައްކަ އަށްވުރެ ގިނަ ރުފިޔާއާއި މަސްތުވާތަކެތި ކަމަށް ޝައްކުކުރެވޭ އެއްޗެއް ހޯދާ އެކަކު ހައްޔަރުކޮށްފިއެވެ.\nފުލުހުން ހާމަކުރާގޮތުގައި މިމައްސަލައާ ގުޅިގެން ފުލުހުންގެ ބެލުމުގެ ދަށަށް ގެނެސްފައިވަނީ އުމުރުން 46 އަހަރުގެ ފިރިހެނެކެވެ. އިތުރަށް ހާމަކުރި ގޮތުގައި އެމީހާ އާއި ތަކެތި އަތުލައިގެންފައިވަނީ މި ޑިސެމްބަރު މަހުގެ 27 ވަނަ ދުވަހު އުދާސްގޭގައި ގްރޫޕް ހަރަކާތް ރާވާ ހިންގާ ކަމަށް ތުހުމަތުކުރެވިގެން އައްޑޫ ސިޓީ ހިތަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި އެ ގެ ބަލާ ފާސްކުރިކުރުމުންނެވެ. އެގޮތުން މާރާމާރީ ހިންގުމަށް ގެންގުޅޭ ޒާތުގެ ތޫނު ހަތިޔާރާއި ބައިލައްކައަށްވުރެ ގިނަ ދިވެހި ރުފިޔާއާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމްހުސްކުރި ދަޅަކާއެކު އެކަކު ފުލުހުންގެ ބެލުމުގެ ދަށަށް ގެނެސްފާވާކަމަށް ފުލުހުން ހާމަކުރި އެވެ.\nމާރާމާރީ ހިންގުމަށް ގެންގުޅޭ ޒާތުގެ 1 ފޫޓް ހުންނަވަރުގެ ބެނެޓް ވަޅި ހޯދާފައިވަނީ އެގެ ބަލާ ފާސްކުރިކުރުމުން އެގޭގެ ބޭރުގައި ހުރި އެޅިގާ ތަކެއްގެ ތެރެއިންނެވެ. އަދި ކުޑަ ބެނެޓް ވަޅި ހޯދާފައިވަނީ އެގޭގެ ކޮޓަރިއެއްގެ ތެރޭ ހުރި އަލަމާރިއަކުން ކަމަށް ފުލުހުން ހާމަ ކުރެއެވެ. އަދި އެހެން އަލަމާރިއެއްގެ ތެރެއިން -/70050ރ (ހަތްދިހަ ހާސް ފަންސާސް ރުފިޔާ) ފެނިފައިވާކަމަށްވެސް ފުލުހުން އިތުރަށް ހާމަ ކުރެއެވެ.\nމަސްތުވާތަކެތީގެ ވިޔަފާރި ހިންގުމަށް ގެންގުޅެފައިވާ ކަމަށް ބެލެވޭ ކުދި ރަބަރު ޕެކެޓްތަކެއް އެގެއިން ފެނިފައިވާކަމަށް ފުލުހުން ހާމަކުރިއެވެ. އަދި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމްހުސްކުރި ދަޅެއްވެސް އެގޭގެ ގޯތިތެރޭގައި ވަޅުލާފައި ހުއްޓާ ހޯދާފައިވާ ކަމަށް ފުލުހުން އިތުރަށް ހާމަކުރިއެވެ.\nމި ޑިސެމްބަރ މަހު 23 ވަނަ ދުވަހުވެސް ށ. މިލަންދޫގައި ވަނީ މަސްތުވާތަކެތި އެތެރެކުރަން އުޅުނު3މީހަކު ހައްޔަރުކޮށްފައެވެ.


ދެރަމީހާގެ ހަތަރެސްފައި ބަނދެގެން އަބަދަކު ނުތިބެވޭނެ: ތަޖޫ - DhiDaily\nދެރަމީހާގެ ހަތަރެސްފައި ބަނދެގެން އަބަދަކު ނުތިބެވޭނެ: ތަޖޫ\n”ދެރަމީހާގެ ހަތަރެސްފައި ބަނދެގެން އަބަދަކު ނުތިބެވޭނެ“ ކަމަށް ރާއްޖޭގެ މަޝްހޫރު ކޮމިޑިއަން އަދި އެމްއެންޑީއެފަށް ގިނަ ދުވަސްތަކެއްވަންދެން އަގުހުރި ޚިދުމަތްތަކެެއް ކުރައްވާފައިވާ އަޙްމަދު ޝާޒް(ތަޖޫ) ވިދާޅުވެެއްޖެއެވެ.\nޝާޒް މިހެން ވިދާޅުވީ މާލެ ސަރަހައްދުގައި ކޮވިޑުގެ ޕޮޒިޓިވް ކޭސްތައް ގިނަވާތީ އެކަމަށް ޢިޝާރަތްކުރައްވައި މިރޭ ކުރެއްވި ޓްވީޓެއްގައެވެ.\nވޭތުވެދިޔަ ސައުވިސް ގަޑިއިރުގައި ރާއްޖެއިން 186 މީހުން ކޮވިޑަށް ޕޮޒިޓިވްވެފައިވާއިރު، އޭގެތެރޭގައި މާލެ ސަރަހައްދުން 151 މީހަކު ޕޮޒިޓިވްވެފައިވެއެވެ.\nޝާޒް ވިދާޅުވީ މީގެތެރެއިން މާލޭގައި ކޮވިޑުގެ ކޭސްތައް މަދުވި ކަމަށެވެ. ނަމަވެސް ކޭސްތައް އިތުރުވެފައި މިވަނީ ވެކްސިންދިނުމަށް އެޗްޕީއޭއިން ހެއްދި ގައިގޯޅި ކިޔޫތަކުގެ ސަބަބުންކަމަށް ފެނިވަޑައިގަންނަވާ ކަމަށެވެ.\n”ކޮވިޑް މާލޭ ސަރަހައްދުގައި ޕޮޒިޓިވް ކޭސްތައް މަދުވެފައި، އެޗްޕީއޭއިން ވެކްސިންދިނުމަށް ގައިގޯޅި ކިޔޫތަކުގެ ސަބަބުންކަމަށް ފެނޭ.ގައިމު 200،000 އަށްވުރެ ގިނަ މީހުން ވެކްސިން ޖަހައިފި. ދެރަމީހާގެ ހަތަރެސްފައި ބަނދެގެން އަބަދަކު ނުތިބެވޭނެ“ ޝާޒް ކުރެއްވި ޓްވީޓުގައި ވިދާޅުވެފައިވެއެވެ.\nދެރަމީހާގެ ހަތަރެސްފައި ބަނދެގެން އަބަދަކު ނުތިބެވޭނެކަމަށް ޝާޒް އެ ވިދާޅުވީ އެޗްޕީއޭއިން ހަދައިގެން އުޅޭ އުސޫލުތަކާއި ގުޅިގެންކަމަށް ލަފާކުރެެވެއެވެ.\nގިނަ ބަޔަކު ބުނާ ގޮތުގައި ކަރަންޓީނުވާން ޖެހުނަސް ވެރިންނާއި ޢާންމުންނަށް އޮންނަނީ ދެ އުސޫލެކެވެ.\nއަތް ފައި ބަދެފަ އޮތް ވެރިކަމެއް ނިމިދިޔާއީ… ތިޔަ ގޮތައް އަގަ ފުޅާކޮށްފަ ބަހެއްބުނިއްޔާ ކޮށާ ހުސްކޮށް ކާޅައްކާންދޭނެ.\nDhon marry says:\nSarukaaru mihaaru nagahattanee Maimoonaa\nހަސަން ޝިފައު says:\nތަޖޫ ބެމެން އަދި ތިކަމާ އުޅެން ފެށި ލެއް މާ ލަސްވެއްޱެއެވެ..\nSaaz men polis terein ataa fayaa mohaadee bala mitibee avas lui takakah beynu vefa


Malikah thoofaanu arai bodethi genllun thakeh vejje | Mihaaru\nތޫފާނުގައި މަލިކަށް ވަނީ ބޮޑެތި ގެއްލުންތަކެއް ލިބިފައި ކަމަށް އެ ރަށުން ބުނޭ\nތޫފާނުގައި މަލިކަށް ބޮޑެތި ގެއްލުންތަކެއްވެ ހާލުގައި ޖެހިއްޖެ\n01 ޑިސެމްބަރ 2017 - 20:27 34 comments\nއިންޑިއާ ކަނޑުގެ އުތުރު ސަރަހައްދުގައި އުފެދިފައިވާ ތޫފާން އޮކްޝީ މިއަދު ހެނދުނު މަލިކަށް އެރުމުގެ ސަބަބުން އެ ރަށަށް ބޮޑެތި ގެއްލުންތަކެއް ލިބި އެތައް ބަޔަކު ހާލުގައި ޖެހިއްޖެ އެވެ.\nމަލިކުން ވާހަކަ ދެއްކި ހުސޭނު ބުނީ މިއަދު ހެނދުނު ތޫފާނުގެ ގަދަ ވަޔާ އެކު، އަތިރިމަތީ ހުރި ހުރިހާ ގެއެއްގެ ފުރާޅު އެއްލާލައި އެ ގެތައް ހަލާކުވެފައިވާ ކަމަށެވެ. އަދި އިއްޔެ އެހެލި ދެ ދޯންޏެއް ފިޔަވައި ހުރިހާ ދޯންޏެއް އަޑި އަށް ގޮސްގެންނާއި އެހެން ގޮތްގޮތުން ހަލާކުވެފައިވާ ކަމަށް އޭނާ ބުންނެވެ. އަދި ބައެއް ހާދިސާތަކުގައި ބައެއް މީހުން ޒަހަމްވެފައިވާ ކަމަށް ވެސް ބުންޏެވެ.\n"މި ތިބީ ވަރަށް ހާލުގައި. އިލެކްޓްރިސިޓީއެއް ވެސް ނެތް. ހަތަރު ވަރަކަށް ދުވަހުގެ ކުރިން ލިބޭނެ ކަމުގެ އުންމީދެއް ވެސް ނެތް،" މަލިކުގައި ހުރެ ފޯނުން ދިން އިންޓަވިއުގައި ހުސޭނު ބުންޏެވެ.\nއޭނާ ބުނީ މީހެއްގެ ހާލު ބަލައިލަން ގެ އިން ބޭރަށް ވެސް ނުކުމެވެން ނެތް ކަމަށާއި މުޅި ރަށުގައި ފެން ބޮޑުވެފައިވާ އިރު މަގުތައް މަތިން ފެންނަނީ ވެއްޓިފައިވާ ރުއް ގަސް ކަމަށެވެ. ކުރިން ރާއްޖޭގެ ބައެއްގެ ގޮތުގައި އޮތް އަދި ދިވެހި ބަސް ބޭނުންކުރާ މަލިކަށް މިހާ ގަދަ ވިއްސާރައެއް ކުރިން ކޮށްފައިވާކަން އެނގެން ނެތް ކަމަށް ހުސޭނު ބުންޏެވެ.\n"ވައި ގަދަކަމުން ރުއްތައް މިހާރު ވެސް ހީވަނީ ބިންދައިގެން ހިނގައިދާނެހެން. އެހެންވެ ބޭރުގައި އުޅޭކަށް ނުކެރޭ. އެކަމަކު މިހާރު ކުޑައިކޮށް ސަހަލު،" އިރު އޮއްސުނު ވަގުތު ދިން އިންޓަވިއުގައި ހުސޭނު ބުންޏެވެ.\nމަލިކަށް ތޫފާނުގެ ގަދަ ވައި ޖެހެނީ\n"ގަވަމެންޓް ކޮޓޭޖްތައް ވެސް ހަލާކުވެ އެ އެންމެން އިސްކޫލްތަކަށް ބަދަލުކޮށްފި. ދެން އެ ނޫން ގޮތެއް ނޯންނާނެތާ،" އޭނާ ބުންޏެވެ.\nހުސޭނު ބުނި ގޮތުގައި 12،000 ގެ އާބާދީއެއް އޮންނަ މަލިކު މި ވަގުތު އޮތީ ވަރަށް "ދެރަ ހާލަތެއްގަ" އެވެ. އިންޑިއާގެ ޓެރިޓަރީއެއްގެ ގޮތުގައި ހިންގަމުން އަންނަ މަލިކަށް ލިބުނު ގެއްލުންތަކާ އެކު އެހީގެ މަސައްކަތް މިހާރު ފަށާފައިވާ ކަމަށް ހުސޭނު ބުންޏެވެ.\nރާއްޖޭގެ އެންމެ އުތުރުގައި އޮންނަ ހއ. ތުރާކުނާ އެންމެ 81 މޭލު ދުރުގައި އޮންނަ މަލިކަށް ތޫފާނުގައި ބޮޑެތި ގެއްލުންތަކެއް ލިބުނު އިރު ތޫފާނުގެ ސަބަބުން ރާއްޖެ އަށް ވެސް ދަނީ ގަދަޔަށް ވިއްސާރަ ކުރަމުންނެވެ. ފެންބޮޑުވުމާއި ރާޅު އެރުމާއި ރުއްގަސް ވެއްޓުން ފަދަ ހާދިސާތައް ރާއްޖޭގެ ވެސް އެކި ރަށްތަކަށް ކުރިމަތިވެފައިވާ އިރު، އެންމެ ބޮޑަށް ގެއްލުންވެފައި ވަނީ އުތުރާއި މެދު ރާއްޖެތެރޭގެ ރަށްތަކަށެވެ.\nތޫފާން އޮކްޝީގެ ސަބަބުން އިންޑިއާ އާއި ސްރީ ލަންކާގެ އެކި ހިސާބުތަކަށް ވެސް ބޮޑެތި ގެއްލުންތަކެއް ލިބި ބައެއް މީހުން ވަނީ މަރުވެފަ އެވެ. އިންޑިއާގެ މޫސުމާ ބެހޭ އިދާރާ އިން މިއަދު މެންދުރު ތޫފާނާ ބެހޭ ގޮތުން އާންމުކުރި މައުލޫމާތުގައި ބުނެފައި ވަނީ ތޫފާނުގެ މިސްރާބު ހުރީ މަލިކު ކައިރިން ހުޅަނގު އުތުރަށް ކަމަށެވެ. އަދި މަލިކު ހިމެނޭ ސަރަހައްދަށް ތޫފާނު އެރީ މިއަދު ހެނދުނު 11:30 ގައި ކަމަށާއި ކުރިއަށް އޮތް 24 ގަޑިއިރު ވެސް ގަދަޔަށް ވިއްސާރަ ކުރާނެ ކަމަށް ބުނެފައިވެ އެވެ. އެގޮތުން މިހާރު ވެސް ވަނީ 74-80 މޭލާ ދެމެދުގެ ބާރުމިނުގައި ވައި ޖެހޭނެ ކަމަށާއި ކޮޅިގަނޑުގައި 90 މޭލަށް ވައި ޖެހޭނެ ކަމަށް ވެސް އިންޒާރު ދީފަ އެވެ.


Anhenun "Raiy Fiyain" udhussaigathumah Nahula edhivadaigenfi | Mihaaru\nޖޭޕީގެ އަންހެނުންގެ ގޮފި އިފްތިތާހް ކުރުމަށް ރޭ ބޭއްވި ޖަލްސާ ގައި ޓްރާންސްޕޯޓް މިނިސްޓަރު ނަހުލާ ވާހަކަ ދައްކަވަނީ.---ފޮޓޯ: ސޯޝަލް މީޑިއާ\nއަންހެނުން "ރަތް ފިޔައިން" އުދުއްސައިގަތުމަށް ނަހުލާ އެދިވަޑައިގެންފި\n10 ޑިސެމްބަރ 2019 - 12:206comments\nޖުމްހޫރީ ޕާޓީ (ޖޭޕީ) ގެ އަންހެނުންގެ ގޮފި، "ރަތް ފިޔަ" އިން ބޭނުންވާ މަންޒިލަށް އުދުއްސައިގަތުމަށް ހުރިހާ އަންހެނުން އެ ޕާޓީއާ ގުޅުމަށް ޓްރާންސްޕޯޓް މިނިސްޓަރު އައިޝަތު ނަހުލާ ރޭ ގޮވާލައްވައިފި އެވެ.\nޖޭޕީގެ ހަރުގޭގައި ބޭއްވި ރަސްމިއްޔާތެއް ގައި ނަހުލާ ރޭ ވަނީ "ރަތް ފިޔަ" އިފްތިތާހް ކޮށްދެއްވައިފަ އެވެ. އެއީ، އަންހެނުންގެ ކުރިއެރުމާއި ފުރުސަތުތައް ހޯދައި ބާރުވެރި ކުރުވަން އުފެއްދި ގޮތްޕެކެވެ.\nޖުމްހޫރީ ޕާޓީގެ ލީޑަރު އަދި ފިރިކަލުން ގާސިމް އިބްރާހިމް ބައިވެރިވެވަޑައިގަތް ހަފުލާގައި ނަހުލާ ވިދާޅުވީ އެ ޕާޓީގެ ލީޑަރާއި އިސްކޮށް ދެން ތިއްބެވި ބޭފުޅުންނަކީ ވެސް އަންހެނުންނަށް ކުރިއެރުމާއި ފުރުސަތުތައް ހޯދައިދޭނެ ބޭފުޅުންތަކެއް ކަމަށެވެ. އަންހެނުން ބޭނުންވާ މަންޒިލަށް ވާސިލްވެވޭނީ އެ ޕާޓީން ކަމަށް ނަހުލާ ވިދާޅުވި އެވެ.\n"ޖުމްހޫރީ ޕާޓީގެ ރަތް ފިޔަ މި އުދުއްސައިގަންނަނީ ހިތްވަރާއި މިނިވަންކަމާ އެކު އާ އުސްމިންތަކަކަށް ވާސިލް ވާން. ޖުމްހޫރީ ޕާޓީން އަބަދުވެސް އަންހެނުންގެ ތަރައްގީ އަށާއި ކުރިއެރުމަށް އިސްކަން ދޭނެ." ނަހުލާ ވިދާޅުވި އެވެ.\nޖުމްހޫރީ ޕާޓީގެ އަންހެނުންގެ ގޮފި "ރަތް ފިޔަ" އިފްތިތާހު ކުރުމަށް ރޭ ބޭއްވި ރަސްމިއްޔާތުގައި އެ ޕާޓީގެ ލީޑަރު ގާސިމާއި އޭނާގެ އަނބިކަނބަލުން އަދި ޓްރާންސްޕޯޓް މިނިސްޓަރު ނަހުލާ ބައިވެރިވެވަޑައިގަންނަވަނީ.\nއޭނާ ވިދާޅުވި ގޮތުގައި މި ސަރުކާރަކީ ވެސް އަންހެނުންގެ ހައްގުތައް ރައްކާތެރިކޮށްދީ ކުރިއަރުވަން އިސްކަންދޭ ސަރުކާރެކެވެ. ކެބިނެޓުގައި 33 ޕަސެންޓް އަންހެނުން ތިބުމަކީ އޭގެ ހެއްކެއް ކަމަށް ވިދާޅުވި އެވެ.\nނަހުލާ ވިދާޅުވީ އެކި ދާއިރާތަކުގައި އަންހެނުންގެ ދައުރު ފުޅާކޮށް އެބައޮތް ކަމަށެވެ. އެ ފުރުސަތުތަތަކަށް އުދުއްސައިގަތުމަށް އެހީވާން ޖުމްހޫރީ ޕާޓީ އޮތީ ތައްޔާރަށް ކަމަށް ވިދާޅުވި އެވެ.\nޖުމްހޫރީ ޕާޓީގައި އަންހެނުންނަށް ޚާއްސަ ގޮތްޕެއް އުފެއްދި އިރު، ކައުންސިލްތަކުގައި އަންހެނުންނަށް 33 ޕަސެންޓް ކަނޑައަޅަން މި ސަރުކާރުން ނިންމި ނިންމުމަށް ޖުމްހޫރީ ޕާޓީގެ ލީޑަރު ގާސިމް ގެންދަވަނީ ފާޑުވިދާޅުވަމުންނެވެ. އޭނާ ދެކެވަޑައިގަންނަވާ ގޮތުގައި، އަންހެނުންނަށް ކައުންސިލްތަކުން ކޯޓާއެއް ކަނޑައެޅުމަކީ ގާނޫނުއަސާސީއާ ޚިލާފު އަދި ފިރިހެނުންނށް ތަފާތު ކުރުމެކެވެ.\nކޯޓާ ކަނޑަނޭޅިއަސް ވާދަކޮށްގެން ކުރިއެރުމުގެ ފުރުސަތު އެބައޮތް ކަމަށް ގާސިމް ވިދާޅުވެ އެވެ. އެކަމަކު ރާއްޖޭގެ އަންހެނުންގެ ދައުރާ ގުޅޭ ތަފާސްހިސާބުން ފެންނަނީ އެ ވާހަކައާ އިދިކޮޅަށެވެ. ގާނޫނުއަސާސީގެ 17 ވަނަ މާއްދާގެ ށ.ގެ ދަށުން އަންހެނުންނަށް ކައުންސިލްތަކުން ގޮނޑި ޚާއްސަ ކުރަން ޖެހުނީ ވެސް އެ ސަަބަބާ ހެދި އެވެ.\nއިތުރު ލިޔުންތައް އަންހެނުން މެމްބަރު ގާސިމް އިބްރާހިމް (މާމިގިލި) އަންހެނުންގެ ހައްގުތައް ޖުމްހޫރީ ޕާޓީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު އަންހެނުން ބާރުވެރިކުރުން\n"17 ވަނަ މާއްދާއިން އަންހެނުންގެ ހައްގުތައް ދެވޭނެ"


2 Gaumehhgai Thibi 73 Dhivessaku Raajje Gennane - Vaguthu\nއަންނަ އާދީއްތަ ދުވަހު ރާއްޖެއިން ބޭރުގެ ދެ ގައުމެއްގައި ތިބި 73 ދިވެއްސަކު ރާއްޖެ އަންނަނާ ކަމަށް ފޮރިން މިނިސްޓްރީން ވިދާޅުވެއްޖެެއެވެ.\nއެ މިނިސްޓްރީން މިއަދު ވިދާޅުވީ، ބެލަރޫސްގައި ތިބި ދިވެހި ދަރިވަރުންގެ ތެރެއިން ރާއްޖެ އަންނަން ބޭނުންވާ 50 ދަރިވަރަކާއި، އިނގިރޭސިވިލާތުން 23 ދިވެހިން އަންނަ އާދިއްތަ ދުވަހު ރާއްޖެ އަންނާނެ ކަމަށެވެ.\nއެ މިނިސްޓްރީން ވިދާޅުވިގޮތުގައި، މި ދިވެހިން ދަތުރުކުރާނީ ލަންޑަނުން، ސްރީލަންކަން އެއަރލައިންސްގައެވެ. އަދި ބެލަރޫސްގައި ތިބި ދަރިވަރުން މި ފްލައިޓަށް ޖޮއިންކުރުމަށް ހޮނިހިރު ދުވަހު މިންސްކް އިން ލަންޑަނަށް ދަތުރުކުރާނެ ކަމަށް އެ މިނިސްޓްރީން ވިދާޅުވިއެވެ.\nއަދި ފްލައިޓްގެ އިންތިޒާމްތައް ހަމަޖެއްސުމަށް ފޮރިން މިނިސްޓްރީއާ، ޖަރުމަންވިލާތުގައި ހުންނަ ދިވެހި އެމްބަސީއާ، އިނގިރޭސިވިލާތުގައި ހުންނަ ދިވެހި ހައިކޮމިޝަނުން ސްރީލަންކަން އެއަރލައިންސްއާ އިނގިރޭސިވިލާތުގެ ކަމާ ބެހޭ ފަރާތްތަކާ ގުޅިގެން މަސައްކަތް ކުރަމުން އަންނަ ކަމަށް އެ މިނިސްޓްރީން ވިދާޅުވިއެވެ.\nމި ފްލައިޓްގައި އަންނަ ދިވެހިން ޓިކެޓް ނަގާނީ އަމިއްލަ ޚަރަދުގައެވެ. އަދި ރާއްޖެ އައުމަށްފަހު މި މީހުންވެސް 14 ދުވަހަށް ކަރަންޓީން ކުރެވޭނެއެވެ.\nމެއި 27, 2020 17:42\nވަރަށް މޮޅެއްނު. ހީވަނީ ސަރުކާރުން ހިލޭކުރާކައްހެން. ކޮންމެ ކުއްޖަކު އަތުން 2000 ޑޮލަރު ނަގައިގެން ކުރާކަމެކޯ ކިޔާތީ އިވޭ.\nމެއި 27, 2020 21:38\nގެނެސް ކަރަންޓީންނުކޮއް ގެއަށް ފޮނުވާލާ


Solar in dhuvaa car nerun November ah – adduLIVE\nސޯލާ ކާރު ނެރުން ނޮވެމްބަރަށް\nJun 16, 2022, 17:28 އަހުމަދު އަދްޝަން\nސޯލާ ހަކަތައިން ދުވާ ގޮތަށް އުފައްދާ ކާރު މި އަހަރުގެ ނޮވެމްބަރު މަހުގެ ތެރޭގައި ބާޒާރަށް ނެރެން އަމާޒު ހިފައިފި އެވެ.\n"ލައިޓްއިޔާ 0" ގެ ނަން ދީފައިވާ މި ކާރު އުފައްދަނީ ޑެންމާކްގެ ކުންފުންޏެއް ކަމަށްވާ ލައިޓްއިޔާއިންނެވެ. އެތަނުން މީގެ ޕްރޮޓޯޓައިޕް ދައްކައިލީ މީގެ ދެ އަހަރު ކުރިންނެވެ. ލައިޓްއިޔާ އިން އުފައްދާ ސޯލާ ކާރު ވާނީ މިހާތަނަށް ދުނިޔޭގައި އުފައްދާ މި ބާވަތުގެ ފުރަތަމަ ކާރަށެވެ. އެ ކުންފުނިން ބުނި ގޮތުގައި ސޯލާ ނުވަތަ އިރުގެ ހަކަތައިން ދުވާ ކާރުގެ ޕްރޮޑަކްޝަން އަންނަ ސެޕްޓެމްބަރު މަހުގެ ތެރޭގައި ރަސްމީކޮށް ފަށާނެ އެވެ. އަދި އަމާޒަކީ އެންމެ ލަސްވެގެން ވެސް ކާރު ނޮވެމްބަރު މަހުގެ ތެރޭގައި ވިއްކަން ފެށުމެވެ.\n"ލައިޓްއިޔާ 0" ގައި ސޯލާ ޕެނެލްތައް ހުންނާނީ ކާރުގެ މަތީގަ އާއި ހުޑާއި ޓްރަންކް އެވެ. އަދި މިއީ ފުލް ޗާޖްގައި ހުއްޓާނުލައި 338 މޭލުގެ ރާސްތާއަކަށް ދަތުރުކުރެވޭނެ ގާބިލުކަން ހުންނާނެ އެއްޗެކެވެ. ލައިޓްއިޔާ އިން ބުނި ގޮތުގައި އިރުގެ ހަކަތަ ލިބޭ ތަނެއްގައި ކާރު އޮންނަ ކޮންމެ ގަޑިއަކީ ހަ މޭލުގެ ރާސްތާއަކަށް ބޭނުންވާ ހަކަތަ އުފައްދައި ރައްކާކުރާނެ ވަގުތެކެވެ.\nސޯލާ ކާރު އުފެއްދުމާއި ނެރުމުގެ ޕްލޭނާ ބެހޭ ގޮތުން ލައިޓްއިޔާ އިން ވާހަކަ ދެއްކި ނަމަވެސް އެ ވިއްކާނެ އަގަކާއި އާންމުކޮށް ދުނިޔޭގެ ބާޒާރަށް ނެރޭނެ އިރެއް އަދި ހާމައެއްނުކުރެ އެވެ.\nތިމާވެއްޓާ ރައްޓެހި ކާރު އުފެއްދުމަކީ ކާރު އުފައްދާ ބޮޑެތި ކުންފުނިތަކުގެ ވެސް މިހާރު އެންމެ ބޮޑު އެއް އަމާޒެވެ. އެގޮތުން އިލެކްޓްރިކް ކާރު އުފައްދަން މަސައްކަތްކުރާ ކުންފުނިތައް އަންނަނީ އެއް ދުވަހުން އަނެއް ދުވަހަށް އިތުރުވަމުންނެވެ. މި ބާވަތުގެ ކާރު އުފެއްދުމުގައި މި ވަގުތު ރަސްކަންކުރަނީ މަހުޖަނު އީލޮން މަސްކްގެ ޓެސްލާ އެވެ.\nމީޑިއާތަކުން ރިޕޯޓްކޮށްފައިވާ ގޮތުގައި ސްޕެއިނާއި ޕޯޗްގަލްގެ ކުންފުނިތަކަކުން ވެސް ސޯލާ ކާރު އުފެއްދުމަށް އަންނަނީ މަސައްކަތްކުރަމުންނެވެ. އެގޮތުން އަންނަ އަހަރު އިތުރު ކުންފުނިތަކަކުން ކާރު އުފެއްދުމުގެ މަސައްކަތް ފަށާނެ އެވެ.


Midhiya mahu Raajje ah etherekoh beyrukuri mudhalun libunu aamdhanee dhashah - vNews.mv\nމިދިޔަ މަހު ރާއްޖެއަށް އެތެރެކޮށް، ބޭރުކުރި މުދަލުން ލިބުނު އާމްދަނީ ދަށަށް!\nމަރްޔަމް ލީން 16 February 2021, 11:47\nމިދިޔަ ޖެނުއަރީމަހު ރާއްޖެއަށް މުދާ އެތެރެކޮށް އަދި ބޭރުކޮށްގެން ލިބުނު އާމްދަނީ މިދިޔަ އަހަރުގެ އެ މުއްދަތާ އަޅާ ބަލާއިރު ދަށަށް ހިނގައްޖެއެވެ.\nމޯލްޑިވްސް ކަސްޓަމްސް އިން އާއްމުކޮށްފައިވާ ޖަނަވަރީމަހުގެ ތަފާސްހިސާބު ދައްކާގޮތުން، އެމަހު ރާއްޖެއަށް އެތެރެ ކުރި މުދަލުގެ ސީއައިއެފް އަގު 2020 ވަނަ އަހަރުގެ ޖަނަވަރީ މަހާ އަޅާބަލާއިރު 24 އިންސައްތަ ވަނީ ދަށްވެފައެވެ.\nމިދިޔަ އަހަރުގެ ޖަނަވަރީ މަހު ދިވެހިރާއްޖެއަށް 3.8 ބިލިއަން ރުފިޔާގެ މުދާ އެތެރެ ކޮށްފައިވާއިރު، މި އަހަރުގެ ޖަނަވަރީ މަހު މި އަދަދުވަނީ 2.9 ބިލިއަން ރުފިޔާ އަށް ދަށްވެފައެވެ.\nފާއިތުވި ޖަނަވަރީ މަހު ދައުލަތަށް ލިބުނު އާމްދަނީ މިދިޔަ އަހަރުގެ ޖަނަވަރީ މަހާ އަޅާބަލާއިރު 12 އިންސައްތަ ވަނީ ދަށްވެފައެވެ. 2020 ވަނަ އަހަރުގެ ޖަނަވަރީ މަހު 272 މިލިއަން ރުފިޔާ ދައުލަތަށް ލިބިފައިވާއިރު، މި އަހަރުގެ ޖަނަވަރީ މަހު މި ޢަދަދުވަނީ 240 މިލިއަން ރުފިޔާއަށް ދަށްވެފައެވެ.\nފާއިތުވި މަހު ދިވެހިރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ އޫއޭއީ، ޗައިނާ އަދި އޮމާނެވެ. ޔޫއޭއީއިން 386 މިލިއަން މުދާ އެތެރެކޮށްފައިވާއިރު ޗައިނާ އިން 365 މިލިއަން ރުފިޔާގެ މުދާ އެތެރެކޮށްފައިވެއެވެ. އަދި އޮމާނުން 364 މިލިއަން ރުފިޔާގެ މުދާ ފާއިތުވި މަހު ވަނީ އެތެރެކޮށްފައެވެ.\nޖެނުަރީމަހު ރާއްޖޭން އެންމެ ގިނަ މުދާ އެކްސްޕޯޓް ތައިލޭންޑަށެވެ. އެގޮތުން އެގައުމަށް 59 މިލިއަން ރުފިޔާގެ މުދާ އެކްސްޕޯޓްކޮށްފައިވާއިރު، ޖާރުމަންވިލާތަށް 19 މިލިއަން ރުފިޔާގެ މުދާ އެކްސްޕޯޓްކޮށްފައިވެއެެވެ. މީގެއިތުރުން ގްރޭޓް ބްރިޓިއަން އަދި ޔޫއެސްއޭ އާއި އިންޑިއާއަށްވެސް ގިނަ އަދަދެއްގެމުދާ މިދިޔަ މަހު އެކްސްޕޯޓްކޮށްފައިވެއެވެ.\nރާއްޖޭން އެންމެ ގިނައިން އެކްސްޕޯޓްކޮށްފައިވަނީ ފިނިކުރި ކަޅުބިލަމަހެވެ. އެގޮތުން 55 މިލިއަން ރުފިޔާގެ ފިނިކުރި ކަޅުބިލަމަަސް އެކްސްޕޯޓްކޮށްފައިވާއިރު ދެން އެންމެ ގިނައިން އެކްސްޕޯޓްކޮށްފައިވަނީ ސާފުކުރި ކަނޑުމަހުގެ ބާވަތްތަކެވެ. ސާފުކުރި ކަނޑުމަހުގެ ބާވަތްތަކުން 30 މިލިއަން ރުފިޔާ މިދިޔަ މަހު ދައުލަތަށް ލިބިފައިވެއެވެ.\nމިދިޔަ ޖެނުއަރީމަހު ރާއްޖެއިން ބޭރުން 83 އުޅަނދުފަހަރު އައިސްފައިވާއިރު، މިދިޔަ އަހަރުގެ މިމުއްދަތުގައި 130 އުޅަނދު އައިސްފައިވެއެވެ. މީގެއިތުރުން މިދިޔަ މަހު ރާއްޖޭއިން 90 އުޅަނދެއް ފުރާފައިވާއިރު، މިދިޔަ އަހަރުގެ މި މުއްދަތުގައި ފުރީ 130 އުޅަނދެވެ.


Kiara Advani enme loabi kuranee koahchakah kan engeytha? – Iru\nލ.ގަމުން 25 ސިފައިން ކޮވިޑަށް ޕޮޒިޓިވް ވެއްޖެ\nއިންޑިއާ ޝައިތޯނުން ގައިގަ އަތްލުން މަނަލީތޯ: އަލީ ރަމީޒް\nތ. އަތޮޅުން ގއ. އަތޮޅަށް ޔެލޯ އެލާރޓް ނެރެފި\nޝާޝާ· 10 އޮގަސްޓް 2020\nބޮލީވުޑްގައި ކުރިއަރަމުން އަންނަ ޒުވާން ބަތަލާ ކިއާރާ އަދްވާނީ އަކީ މާމެލާމެއްޔަށް ލޯބިކުރާ މީހެއް ކަން އަންގައިދެނީ އޭނާ ލައި އުޅޭ ހެދުންތަކުން އެކަންޏެއް ނޫނެވެ. ކިއާރާ އޭނާގެ އިންސްޓަގްރާމްގައި ހިއްސާކުރާ ގޭތެރޭގެ ވީޑިއޯތަކުން، މާމެލާމެއްޔަށް ލޯބިކުރާ މިންވަރު ދައްކުވައިދެއެވެ.\nA post shared by KIARA (@kiaraaliaadvani) on Dec 12, 2018 at 9:05pm PST\nއެގޮތުން، 28 އަހަރުގެ ބަތަލާ އިންސްޓަގްރާމްގައި ހިއްސާކޮށްފައި ހުރި ވީޑިއޯތަކުންނާއި ފޮޓޯތަކުން ފެންނަނީ، އެގޭގެ އެކި ތަންތާނގައި ތަފާތު ވައްތަރުގެ މާ ޓުކުރިތައް ބަހައްޓާފައި ހުންނަ މަންޒަރެވެ. ބަދިގެ ކައުންޓަރުވެސް މަލުން ޒީނަތްކޮށްފައި ހުރުމުން އެނގެނީ، ކިއާރާ އެންމެ ލޯބިކުރަނީ ތަފާތު ވައްތަރުގެ މާމެލާމެއްޔަށް ކަމެވެ.\nމީގެ އިތުރުން، ކިއާރާ އެންމެ ގިނައިން ލައި އުޅެނީ ވެސް ފްލޯރަލް ޕްރިންޓްގެ ހެދުމެވެ.\nފާހަގަކޮށްލެވޭ ކަމަކީ، އަހަރެމެން ދިވެހިންގެ ތެރޭގައިވެސް މާމެލާމެއްޔާއި އިންޑޯ ޕްލާންޓްސް ގެންގުޅުމަށް އޮތް ލޯބި އިތުރުވެފައި އޮތް ކަމެވެ.\nއެންމެ ގިނަ މީހުން ކިއާރާ ދަންނަނީ ޝާހިދު ކަޕޫރާއެކު މިދިޔަ އަހަރު ކުޅުނު “ކަބީރް ސިންގް” ފިލްމުން ޕްރީތީގެ ގޮތުގައެވެ. މީގެ އިތުރުން ކިއާރާ ކުޅުނު ފިލްމުތަކުގެ ތެރޭގައި “ގުޑް ނިއުޒް” އަދި “އެމް.އެސް ދޯނީ: ދަން އަންޓޯލްޑް ސްޓޯރީ” ހިމެނެއެވެ.


Maaveyo Miskiy Vanee Hulhuvan Thayyaaru Vefa: Minister - vNews.mv\nނާއިބުރައީސާއި އިސްލާމިކް މިނިސްޓަރ މާވެޔޮ މިސްކިތަށް ކުރެއްވި ޒިޔާރަތުގެ ތެރެއިން\nމާވެޔޮ މިސްކިތް ވަނީ ހުޅުވަން ތައްޔާރުވެފައި: މިނިސްޓަރ\nޝިފްޒާ މުޞްޠަފާ 22 June 2020, 17:08\nމާވެޔޮ މިސްކިތުގެ ހުރިހާ މަސައްކަތެއް ނިންމައި މިހާރު ހުރީ ހުޅުވުމަށް ތައްޔާރުވެފައި ކަމަށް އިސްލާމިކް މިނިސްޓަރ ޑރ.އަހުމަދު ޒާހިރު އަލީ ވިދާޅުވެއްޖެއެވެ.\nމިނިސްޓަރު މިހެން ވިދާޅުވީ މައްޗަންގޮޅި ދެކުނު ދާއިރާގެ މެންބަރު އަހްމަދު ޚައިތަމް ހުށަހަޅުއްވާފައިވާ ސުވާލަކާ ގުޅިގެން ރައްޔިތުންގެ މަޖިލީހަށް މިއަދު ހާޒިރުކުރެވި ދެއްވި ޖަވާބުގައެވެ.\nމެންބަރު ޚައިތަމްގެ ސުވާލާ ގުޅިގެން އިސްލާމިކް މިނިސްޓަރ ވިދާޅުވީ މާވެޔޮ މިސްކިތް ހުރި ތަނުގައި އައު އިމާރާތެއް ކުރުމަށް ހުއްދައަށް އެދުނީ 14 ނޮވެމްބަރ 2014 ގައި ކަމަށެވެ. އަދި 2015 ޑިސެމްބަރުން ފެށިގެން އެ މިސްކިތުގައި ނަމާދުކުރުން ހުއްޓާލާފައިވާކަން ފާހަގަކުރެއްވިއެވެ.\nމިސްކިތް ތަޅާލުމަށް މިނިސްޓްރީން ހުއްދަ ދިނީ 20 ޖެނުއަރީ 2016 ގައި. ފައުންޑޝަންގެ މަސައްކަތް ފެށުނީ7ޑިސެމްބަރު 2017ގައި. މިސްކިތުގެ ކޮންކްރީޓު މަސައްކަތް އެއްކޮށް ނިންމާލެވިފައިވާކަން މިނިސްޓްރީއަށް އަންގާފައިވަނީ 2019 ވަނަ އަހަރުގެ ޖެނުއަރީ މަހު.\nއިސްލާމިކް މިނިސްޓަރ ޑރ.އަހުމަދު ޒާހިރު އަލީ\nމިނިސްޓަރ ވިދާޅުވީ ރޯދަމަސް ފެށުމުގެ ކުރިން ވެސް މިސްކިތް ހަވާލުކުރުމަށް އިމާރާތްކުރި ފަރާތުން މަސައްކަތް ކުރި ކަމަށާއި ނަމަވެސް އެކަން ނުވީ ފުރަބަންދާ ގުޅިގެން ކަމަށެވެ. މިސްކިތުގެ ހުރިހާ މަސައްކަތެއް ނިމި މިމަހުގެ 20 ވަނަ ދުވަހު މިނިސްޓްރީއާ ވަނީ ހަވާލުކޮށްފައި ކަމަށެވެ. މިސްކިތް ހުޅުވުމަށް ވާންޖެހޭ ހުރިހާ ތައްޔާރީއެއް މިހާރު ނިމިފައިވާ ކަމަށް ވިދާޅުވި ނަމަވެސް ހުޅުވާނެ ތާރީޚެއް މިނިސްޓަރ ވިދާޅެއް ނުވެއެވެ.\nމޯލްޑިވްސް އެސޯސިއޭޝަން ފޯ ކޮންސްޓްރަކްޝަން އިންޑަސްޓްރީ (މަސީ) ގެ ރައީސް މުހައްމަދު އަލީ ޖަނާހުގެ އެހީގައި ހަދާފައިވާ މި މިސްކިތަކީ ވަރަށް ރީތި، ތަފާތު ޑިޒައިނެއްގެ މިސްކިތެކެވެ. މިސްކިތް ބައްލަވައިލެއްވުމަށް ނާއިބުރައީސް ފައިސަލް ނަސީމް އަރިހުގައި ދާދިފަހުން ޒިޔާރަތް ކުރައްވާފައިވާއިރު، އިސްލާމިކް މިނިސްޓަރު ވެސް ވަނީ މިކަން ފާހަގަކުރައްވާފައެވެ. މިސްކިތަށް ދިޔަ ޚަރަދާ ގުޅޭގޮތުން މެންބަރަކު ސުވާލުކުރެއްވި ނަމަވެސް މިނިސްޓަރ ވިދާޅުވީ ޚަރަދުވީ ކިހާވަރެއްކަން ވިދާޅުވާން ދަތި ކަމަށެވެ.\nއިސްލާމިކް މިނިސްޓްރީ ރާއްޖެ މިސްކިތް ރައްޔިތުންގެ މަޖިލިސް


އަބޫޖަހުލަށް ފެނުނު ތަފާތު ގިނަ، އަޖައިބު ކުރުވަނިވި ކަންތައްތައް |\nއަބޫޖަހުލަށް ފެނުނު ތަފާތު ގިނަ، އަޖައިބު ކުރުވަނިވި ކަންތައްތައް\nއަބޫ ޖަހުލަކީ މިއުންމަތުގެ ފިރުޢައުނެވެ. މީނާގެ ޖާހިލުކަން އެހެން ހުރިހާ ފިރުޢައުންނަށް ވުރެ ބޮޑެވެ. މޫސާގެފާނު ޤަޢުމުގެ ފިރުޢައުނުވެސް އޭނާގެ މަރު އައިސް ޖެހުނު ވަގުތު ޝަހާދަތުގެ ދެ ކަލިމަ ކިޔަން މަސައްކަތް ކުރިއެވެ. ނަމަވެސް ބަދުރު ހަނގުރާމައިގައި އަބޫ ޖަހުލު ޒަޚަމްވެގެން ވެއްޓިފައި ވަނިކޮށް އޭނާގެ ބޯ ކަނޑާލަން ސަހާބީއަކު އުޅުއްވުމުންވެސް އޭނާ އިސްކުރީ ބޮޑާކަމެވެ.\nއަބޫޖަހުލަކީ ކީރިތި ރަސޫލާ ﷺ ގެ ފަރާތްޕުޅުން ތަފާތު ގިނަގުނަ، އަޖައިބު ކުރުވަނިވި ކަންތައް ފެނުނު މީހެކެވެ. އެގޮތުން ބަދުރު ހަނގުރާމައިގައި އުޑުން މަލާއިކަތުން ފައިބައިވަޑައިގެން ހަނގުރާމައިގައި ބައިވެރިވި މަންޒަރު މީނާ އަށް ފެނުނެވެ.\nއައްބާސްގެފާނު ރިވާކުރައްވާފައިވެއެވެ. އެއް ދުވަހަކު ތިމަންކަލޭގެފާނު ހަރަމްފުޅުގެ ތެރޭގައި އިންނަވަނިކޮށް އަބޫޖަހުލު އައިސް ބުނެފިއެވެ. ތިމަން ނަދުރު ބުނަމެވެ. މުހައްމަދުގެފާނު ހަރަމްފުޅުގައި ސަޖިދައިގައި އޮންނަވަނިކޮށް ފެނިއްޖެއީވިއްޔާ ތިމަން އެކަލޭގެފާނުގެ ކަނދުރާފުޅަށް ފައިން އަރައި ހާނިއްކަ ކުރާ ހުށީމެވެ.\nދެންފަހެ ތިމަންކަލޭގެފާނު ކީރިތި ރަސޫލާ ﷺގެ އަރިހަށް ވަޑައިގެން އެވާހަކަ ދަންނަވައިފީމެވެ. ހަމަ ދެންނެވުމުން އެކަލޭގެފާނު ކޯފާ އިސްކުރައްވައި ނިކުމެވަޑައިގެން ހަރަމްފުޅާ ދިމާލަށް މިސްރާބު ޖެއްސެވިއެވެ. އަދި ތިމަންކަލޭގެފާނު މިކަންތައް ވާނޭ ގޮތެއް ބަލާނަމޭ ހިތްޕުޅަށް އަރާވަޑައިގެން އެކަލޭގެފާނުގެ ފަހަތްޕުޅުން ދަނިކޮށް އެކަލޭގެފާނު އިސްވެފައިވާ ކޯފާގެ ގަދަކަމުން އަވަސްވެވަޑައިގަންނަވާންވެގެން ދޮރަކުންވެސް ވަދެވަޑައިނުގެން އެތާ ހުރި ބިތްގަނޑެއްގެ މަތިން ފުންމާވަޑައިގެން ހަރަމްފުޅުގެތެރެއަށް ވަޑައިގަތެވެ.\nގެފުޅުގެ އަރިހަށް ވަޑައިގެން ހަރުއަޑުފުޅުން اقْرَأْ بِاسْمِ ސޫރަތް ކިޔަވައިވަޑައިގެންފައި ސަޖިދައަށް ތިރިވެއްޖެއެވެ. ދެން އެތާނގައި ތިބި މީހުންކުރެ މީހަކު އަބޫޖަހުލަށް އެކަލޭގެފާނު ދެއްކެވެމުން ފުންމައިގެން ތެދުވެ ހަދާލާގޮތް ނިކަންދެކޭށޭ ކިޔާފައި އެކަލޭގެފާނު ސަޖިދާގައި އޮންނެވި ދިމާލުން ހަޖަރުލް އަސްވަދާ ވީ ފަރާތަށް ގޮސްފައި ކުއްލިޔަކަށް އެނބުރި އައިސް މޫނު ހުތުރުކޮށްގެން އިށީނދެއްޖެވެ.\nއެތާނގައި ތިބި މުޝްރިކުން އަބޫޖަހުލަށް މަލާމާތްކުރަން ފެށުމުން ބުންޏެވެ. ތިޔަބައިމީހުންނަށް މަށަށް ފެންނަ ކަންތައް ނުފެނޭހެއްޔެވެ؟ ބަލަގަ އެކަލޭގެފާނާއި ތިމަންނައާ ދެމެދުގައި އެއޮތީ އަލިފާނުން އޮތް ކަންޒެކެވެ. އަބޫޖަހުގެ ކިބައިން އެކަލޭގެފާނު ރައްކާތެރިކުރެއްވުމަށްޓަކައި މާތްﷲ ޒަބާނިޔަ މަލާއިކަތް ބޭކަލުންނަށް އަމުރުކުރެއްވިއެވެ. އަލަޤު ސޫރަތުގެ ފަހު ދެ އާޔަތަކީ މިވާހަކައިގައި ބާވައިލެއްވުނު އާޔަތްތަކެވެ.\n﴿18﴾ سَنَدْعُ الزَّبَانِيَةَ\nނިކަންހުރެ ތިމަންރަސްކަލާނގެ زبانىّ ملائكة ންނަށް ގޮވައިލައްވާހުށީމެވެ.\n﴿19﴾ كَلَّا لَا تُطِعْهُ وَاسْجُدْ وَاقْتَرِب ۩\nހަމަހިލާ އެހެންނަކުން ނުވާނެއެވެ. ކަލޭގެފާނު އޭނާޔަށް ކިޔަމަންވެ ވަޑައިނުގަންނަވާށެވެ! އަދި سجدة ކުރައްވައި ނަމާދު ކުރައްވާށެވެ! އަދި اللَّه ގެ حضرة އަށް ކަލޭގެފާނު ކުއްތަންވެވަޑައިގަންނަވާށެވެ!\nމީގެ އިތުރުން އެހެން ދުވަހެއްގައިވެސް އަބޫޖަހުލު އޭނާގެ މަޖިލީހުގައި އިނދެފައި އެކަލޭގެފާނު ދެން ހަރަމްފުޅުގައި ސަޖިދައިގައި އޮންނަވަނިކޮށް ފެނިއްޖެވިއްޔާ ކިރިޔާ ހިފޭވަރުގެ ހިލަޔަކުން ޖަހާ އެކަލޭގެފާނުގެ އިސްތަށިފުޅު ފިސްކޮށްލާނެ ކަމަށް ހުވާކޮށްފިއެވެ. ދެން ބޮޑު ހިލައެއް ގެނެސް ކައިރީގައި ބާއްވައިގެން އެކަލޭގެފާނު ހެނދުނުގެ ނަމާދުފުޅަށް ވަޑައިގަތުމުގެ އިންތިޒާރުގައި މިބައިމީހުން ތިއްބެވެ.\nމާކަ ގިނަ އިރުތަކެއް ނުވަނީސް އެކަލޭގެފާނު ވަޑައިގެން ހަޖަރުލް އަސްވަދު ކައިރީގައި ހުންނަވައި ނަމާދުކުރައްވަން ފައްޓަވައިފިއެވެ. ސަޖިދައަށް ހަމަ ވަޑައިގަތުމުން އަބޫޖަހުލު އެއްކަލަ ހިލަ ހިފައިގެން ފުންމައިގެން ތެދުވެ އެކަލޭގެފާނާ ދިމާލަށް ދިޔައެވެ. އަދި ގުރައިޝްވަންހައިގެ މީހުން މިއަދަކީ ބޮޑު ދުވަހަކަށް ވާނޭތާއޭ އަބުދުލް މަނާފް ވަންހައިގެ ސިންގާތައް އަންނައިރު ލައްކަ ވަރެއް ހުންނާނެއޭ ކިޔަކިޔައި ތިއްބާ އަބޫޖަހުލު އެކަލޭގެފާނާ ދާދި ކައިރިޔަށް ގޮސްފައި ކުއްލިޔަކަށް ދުވަމުން ތުރުތުރު އަޅަމުން އަތުވެއްޖެއެވެ. އަތުގައި އޮތް ހިލަވެސް ނައްޓާލެވުނީ އެހެން މީހުންގެ ބާރުގައެވެ.\nމިފަހަރުވެސް ގުރައިޝުންގެ މުޝްރިކުން އަބޫޖަހުލަށް މަލާމާތް ކުރުމުން ބުންޏެވެ. އަހުރެންނަށް ފެންނަ މަންޒަރު ކަލޭމެންނަށް ފެންނަ ނަމަ ތިޔަހެން ނުބުނާނެއެވެ. އެކަލޭގެފާނުގެ ކައިރީގައި އެއޮތީ ތިމަން ދުވަހަކުވެސް ލޮލުން ނުދެކޭ ފަދަ ބޮޑު ފިރިހެން ޖަމަލެކެވެ. އެޖަމަލު އަނގަހުޅުވާލުމުން ތިމަން އޮތީ އޭގެ އަނގަތެރޭގައެވެ. އެއަނގަ ލައްޕާލިނަމަކަ މަށެއް ތިޔަބައި މީހުންނަކަށް ދެނެއް ނުފެނުނީހެވެ. މިއީ އާދައިގެ އާދަމުގެ ދަރިންނަކާ ކުޅަދާނަވެގެންވާ ކަމެއްނޫނެވެ.\nއަބޫޖަހުލު މިހެން ބުނުމުން ހަމަ އެހިލަ ހިފައިގެން އެހެން މީހަކު ދިޔައެވެ. މީނާއަށް ދިމާވި ގޮތަކީ އެހިސާބަށް ދެވުމުން ދެލޯ ކަނުވެއްޖެއެވެ. އަދި އެކަލޭގެފާނު ކިޔަވާ އަޑުފުޅު އިވެއެވެ. ބައެއް ފަހަރު ފުރަގަހުންނެވެ. ބައެއް ފަހަރު ދެ އަރިމަތިންނެވެ. ބައެއް ފަހަރު ކުރިމަތިންނެވެ. މިހާލެއްގައި މީނާ ހުއްޓާ އެކަލޭގެފާނު ނަމާދުން އަވަދިވެވަޑައިގެން ވަޑައިގެންފިއެވެ.\nތަފްސީރު އިލްމުވެރިން ވިދާޅުވާ ގޮތުގައި ޔާސީން ސޫރަތުގެ 8-9 ވަނަ އާޔަތަކީ މި ދުވަހުގެ ވާހަކަތަކެވެ.\n﴿8﴾ إِنَّا جَعَلْنَا فِي أَعْنَاقِهِمْ أَغْلَالًا فَهِيَ إِلَى الْأَذْقَانِ فَهُم مُّقْمَحُونَ\n﴿9﴾ وَجَعَلْنَا مِن بَيْنِ أَيْدِيهِمْ سَدًّا وَمِنْ خَلْفِهِمْ سَدًّا فَأَغْشَيْنَاهُمْ فَهُمْ لَا يُبْصِرُونَ\nމީގެ އިތުން އެހެން ދުވަހެއްގައިވެސް ނަބިއްޔާ ގަތުލުކޮށްލުމަށް ސައްލާކޮށްގެން އަބޫޖަހުލާއި އޭނާގެ ބައިވެރިން އެކަލޭގެފާނު ހަރަމްފުޅުގައި ހުންނަވަނިކޮށް އުޅުނެވެ. ނަމަވެސް މިބައިމީހުން އެކަލޭގެފާނުގެ ފުރަގަހުން ހަމަ ގާތްވެލިތަނުން އިވުނު އަޑުފަށްގަނޑެއްގެ ބާރުކަމުން ހައިރާންވެފައި ތިއްބާ އެކަލޭގެފާނު ނަމާދުން އަވަދިވެގެން ވަޑައިގަތީއެވެ. އަދި އެހެން ރެޔަކުވެސް މިބައިމީހުން އެކަމަށް ސައްލާކޮށްގެން ދަނިކޮށް އެކަލޭގެފާނާ ބައްދަލުކުރަން ދާން އޮތް މަގު ބެދުނެވެ. އެގޮތުން ސޮފާ ފަރުބަދައާއި މަރުވާ ފަރުބަދަ ޖެހި ތާށިވެ ކުރިޔަށް ދެވޭނެ ގޮތެއް ނުވިއެވެ.\nމި ހުރިހާ ކަމެއް މެދުވެރި ވުމުންވެސް މިބައިމީހުން ނިންމީ އެއީ ބޮޑުވެގެންވާ ސިހުރެއް ކަމަށެވެ.\nނޯޓް: ހުސެއިން ސަލާހުއްދީން ލިއުއްވި ކީރިތި ރަސޫލާގެ ސިޔަރަތުން ނަގައިފައި


ދެކުނުގެ ރަށެއްގައި އަންހެން ކުއްޖަކު ބުލެކްމެއިލް ކުރަން ފެށީ ޕަބްޖީން އުފެދުނު އެކުވެރިކަމުން – Haftha\nWed, 20 October, 2021, 5:15 am\nދެކުނުގެ ރަށެއްގައި އަންހެން ކުއްޖަކު ބުލެކްމެއިލް ކުރަން ފެށީ ޕަބްޖީން އުފެދުނު އެކުވެރިކަމުން\nކުޑަ ފިރިހެން ކުއްޖަކު އަންހެން ކުއްޖަކު ބްލެކްމެއިލް ކުރަމުންދާ މައްސަލައެއް ބަލަމުންދާ ކަމަށް ފުލުހުން މީޑިއާއަށް ހާމަކުރީ މިދިޔަ ހޯމަ ދުވަހު އެވެ. އެ މައްސަލައަކީ ކުޑަކުދިންގެ މަސްލަހަތު ހިމެނޭ މައްސަލައެއް ކަމުން އެކަމުގެ އިތުރު ތަފުސީލެއް ފުުހުން ހާމައެއްނުކުރެ އެވެ.\nނަމަވެސް އެކަމުގެ ތަފުސީލު ހޯދުމަށް “ހަފްތާ” އިން ކުރި މަސައްކަތުން އެކަން ހިނގާފައި ވަނީ ގއ. އަތޮޅުގެ ރަށެއްގައި ކަމަށާއި ބްލެކްމެއިލް ކުރަމުން ދިޔައީ 14 އަހަރުގެ އަންހެން ކުއްޖަކަށްކަން އެނގިފައިވެ އެވެ.\nއަންހެން ކުއްޖާގެ ބޮޑުބޭބެއެއް “ހަފްތާ” އަށް ކިޔައިދިން ގޮތުގައި، އެ ކުއްޖާ ބްލެކްމެއިލް ކުރަމުންދާ ފިރިހެން ކުއްޖާއާ ރަހުމަތްތެރިވީ ޒުވާނުންގެ މެދުގައި މަގުބޫލު ގޭމެއް ކަމަށްވާ، “ޕަބްޖީ” ކުޅުމުގެ ތެރެއިންނެވެ. އަދި އެ ފިރިހެން ކުއްޖާއަކީ އެ ރަށުގައި އުޅޭ ކުއްޖެއް ކަމާއި ދަނީ އެއް ސްކޫލަކަށް ކަމަށްވެސް ބުންޏެވެ.\nއަދި ޕަބްޖީ ކުޅެގެން އުފެދުނު ރަހުމަތްތެރިކަމުން ދެމީހުންގެ ނަމްބަރުވެސް ބަދަލުކުރި ކަމަށް ބޮޑުބޭބެ ބުންޏެވެ. ނަމަވެސް ފަހުން އަންހެން ކުއްޖާގެ ނާޖާއިފު ފައިދާ ހޯދަން މަސައްކަތްކޮށް، މަރާލާނެ ކަމަށް ބުނެ ބިރު ދައްކަން ފެެށި ކަމަށް އަންހެން ކުއްޖާގެ ބޮޑުބޭބެ ކިޔައިދިނެވެ.\nއޭނާ ކިޔައިދިން ގޮތުގައި އާއިލާއަށް އެކަން އެނގުނީ އަންހެން ކުއްޖާ، “ގަބުވެފައި” ހުންނަކަން އެ ކުއްޖާގެ މަންމައަށް ފާހަގަކުރެވިގެން ސުވާލު ކުރުމުންނެވެ. އަދި އާއިލާއަށް އެކަން އެނގުމުން ފުލުހުންނަށާއި ޖެންޑާ މިނިސްޓްރީއަށް އަދި ރަށު ސްކޫލަށް އެ މައްސަލަ ހުށަހެޅި ކަމަށާއި ނަމަވެސް މައްސަލަ ހުށަހެޅިތާ ތިން ދުވަސް ފަހުންވެސް އެއްވެސް ފިޔަވަޅެއް ނާޅާތީ ކަންބޮޑުވުން ފާޅުކޮށް، ހެދުމުން ދެކުދިންގެ ބަޔާން ފުލުހުން ނެގި ކަމަށް ބުންޏެވެ.\nއެ މައްސަލައިގައި އިތުރު ފިޔަވަޅެއް ފުލުހުން އެޅި ކަމެއް ނޭނގެ އެވެ. ނަމަވެސް އަންހެން ކުއްޖާއަށް ނަފްސާނީ ގޮތުން ވަރަށް އަސަރުކޮށްފައިވާ ކަމަށް އެކުއްޖާގެ އާއިލާއިން ބުނެ އެވެ.


Covid Ga2Doses Jehi 8 Meehaku Niyaavi, Evves Doses Eh Nujahaa 68 Meehun! - Vaguthu\nރާއްޖޭގައި ކޮވިޑް-19 ވެކްސިން ފުރިހަމަ ކުރި އަށް މީހަކު އެ ބަލީގައި ނިޔާވެފައިވާ އިރު، އެއްވެސް ޑޯޒެއް ނުޖަހާ 68 މީހުން ބަލީގައި ނިޔާވެފައިވާ ކަމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ހާމަކޮށްފިއެވެ.\nއޭޕްރީލް މަހުގެ 28 އިން ފެށިގެން މި މަހުގެ ފަސް ވަނަ ދުވަހާ ހަމައަށް އެޗްއީއޯސީގެ ތަފާސް ހިސާބުތަކަށް ބަލާ އިރު، ކޮވިޑްގެ އެއްވެސް ޑޯޒެއް ފުރިހަމަ ނުކުރާ 68 މީހަކު ކޮވިޑް ބަލީގައި ދުނިޔެއާ ވަކިވާން ޖެހުނެވެ. އަދި ދެ ޑޯޒް ފުރިހަމަ ކުރި އަށް މީހަކު ވެސް ބަލީގައި ނިޔާވިއެވެ.\nއެއް ޑޯޒް ޖެހި މީހުންގެ ތެރެއިން މި ބަލީގައި ނިޔާވެފައި ވަނީ 24 މީހުން ކަމަށް ތަފާސް ހިސާބުތައް ދައްކައެވެ.\nނަމަވެސް، ނިޔާވި މީހުން ޖެހީ ވެކްސިންގެ ކޮން ވައްތަރެއް ކަމެއް އެޗްއީއޯސީން ހާމައެއް ނުކުރެއެވެ.\nރާއްޖޭގައި މިހާރު ޖަހަމުން އަންނަ ވެކްސިންތަކުގެ ތެރޭގައި އިންޑިއާގެ ކޮވިޝީލްޑް ވެކްސިނާއި ފައިޒާ ވެކްސިނާއި ޗައިނާގެ ސިނޮފާމް ވެކްސިން ހިމެނެއެވެ. ރާއްޖޭގައި ކޮވިޑް ވެކްސިންގެ އެއް ޑޯޒް ފުރިހަމަ ކުރި މީހުންގެ އަދަދު ތިން ލައްކަ އަށް ވުރެ މައްޗަށް އަރާފައިވާ އިރު، ވެކްސިންގެ ދެ ޑޯޒް ފުރިހަމަ ކުރި މީހުންގެ އަދަދު ވެސް މިހާރު ދޮޅު ލައްކަ އަށް ވުރެ މައްޗަށް އަރާފައިވެއެވެ.\nއެގޮތުން، އެންމެ ގިނަ ބަޔަކު ޖެހި ވެކްސިނަކީ ކޮވިޝީލްޑެވެ. ދެ ވަނަ އަށް އެންމެ ގިނަ ބަޔަކު ޖެހީ ސިނޮފާމް ވެކްސިނެވެ.\nމި މުއްދަތުގެ ތެރޭގައި ކޮވިޑް ބަލީގައި ނިޔާވި މީހުންގެ ތެރެއިން 60 އިންސައްތަ މީހުންނަކީ ފިރިހެނުންނެވެ. އަދި 40 އިންސައްތަ މީހުންނަކީ އަންހެނުންނެވެ.\nކޮވިޑް ޖެހިގެން މިހާތަނަށް 192 މީހުން ވަނީ ނިޔާވެފައެވެ.\nމި މީހުންގެ ތެރޭގައި ހިމެނެނީ 80 އަހަރުން މަތީގެ 31 މީހަކާއި އުމުރުން 65 އަހަރާއި 80 އަހަރާ ދެމެދުގެ 37 މީހުންނާއި އުމުރުން 40 އަހަރާއި 64 އަހަރާ ދެމެދުގެ 35 މީހުންނާއި އުމުރުން 40 އަހަރުން ދަށުގެ އަށް މީހުންނެވެ.\nރާއްޖެ އިން މިހާތަނަށް ކޮވިޑް ބަލި ޖެހުނު މީހުންގެ އަދަދު 69،536 އަށް އަރާ އިރު މި ބަލީގައި ރަނގަޅުވި މީހުންގެ އަދަދު 55،055 އަށް އަރައެވެ.\nޖޫން 11, 2021 12:57\nމީ އަދުރޭގެ ހިސާބެއްދޯ. މަރުވީ 192 މީހުން. ދެ ޑޯޒް ޖެހީ 8 މީހުން. އެއްޑޯޒް ޖެހީ 24 މީހުން. އެއްވެސް ޑޯޒެއް ފުރިހަމަ ނުކުރާ 68 މީހުން. ޖުމްލަ ވަނީ 100. ބާކީ 92 މީހުން ކޮބާހޭ؟؟؟؟؟؟\nޖޫން 11, 2021 12:58\nއަދުރޭގެ ހިސާބު 😂😂\nމިހެން މިގޮތަށް ތަފާސް ހިސާބު ގެނެސްދެނީ މުޅިންވެސް އޮޅުވާލަން. ދެ ޑޯޒުޖެހީ އާބާދީގެ ކިތަށް ޕަސަންޓު މީހުންތޯ އަދި އެއްވެސް ޑޯޒެއް ނުޖަހަނީ ކިތަށް ޕަސަންޓުތޯ؟ އާބާދީގެ ބޮޑުބައި ދެޑޯޒު ފުރިހަމަ ނުކުރޭ. ދެން ކޮވިޑުގައި ވިޔަސް ކޮވިޑު ނުޖެހި ވިޔަސް ގިނައިން މަރުވާނީ ދެޑޯޒު ފުރިހަމަ ނުކުރާ މީހުންތާ.\nޖޫން 11, 2021 13:41\nކޮވިޑް ވެކްސިން ހިލޭ ޖެހި ދިވެހީންނާ ބިދޭސީންގެ ޖުމްލަ އަދަދު ވަކިވަކީން ހާމަ ކޮށްލަ ބަލާށެވެ. ހަގީގަތް އެނގޭނެ އެވެ. ދެން ބިދޭސީން ނާ ދިވެހީންގެ މަރުވާ އަދަުތައް ވެސް ހާމަ ކޮށްލަ ބަލާށެވެ.\nޖޫން 11, 2021 14:02\n117 މީހުން 1 ދޯޒް ޖެހި ފަހުން މަރުވެފައިވޭ.\nޖޫން 11, 2021 14:18\nމާނައީ ވެކްސިން ޖެހި މީހުންގެ ނިސްބަތުން މަރުވި މީހުންވެސް އިތުރޭ.\nޖޫން 11, 2021 14:34\nއޭގެން އެނގޭ އެއްޗަކީ ގިނަ މީހުން ފުރަތަމަ ޑޯޒް ވެސް ނުޖަހާކަން....ވެކްސިން ޖެހި ގިނަ މީހުންނަކީ ރާއްޖޭގައި އުޅޭ ބޭރު މީހުންް...ދިވެހިން ގެ އާބާދީގެ ހަތަރު ބައި ކޮށްފަ އެއބައިވެސް ވެކްސިން ނުޖަހާ....\nޖޫން 11, 2021 14:37\nނަމަވެސް، ނިޔާވި މީހުން ޖެހީ ވެކްސިންގެ ކޮން ވައްތަރެއް ކަމެއް އެޗްއީއޯސީން ހާމައެއް ނުކުރެއެވެ. މީ ވަރަށް މުހިންމު މަޢުލޫމާތެއް. މީދޯ ވެކްސިންގެ ބޭނުމަކީ ކީއްވެތޯ އެމަޢުލޫމަތު ސިއްރުކުރަނީ\nޖޫން 11, 2021 16:12\n65 އަހަރުން މަތީ ވެކްސިންޖެހި ޕަސެންޓް ކީވެ ހާމަނުކުރަނީ، އެޗްޕީއޭއަށް އިތުބާރުކުރާ މީހުންގެ ޕަސެންޓްވެސް


SunOnline: Ronaldinho minivan kurumah Messi ehee vany\nރޮނާލްޑީނިއޯ މިނިވަންކުރުމަށް މެސީ އެހީވަނީ\nޢަބްދުﷲ އައިމަން 14 Mar 2020, 12:42\nމެސީއާއި ރޮނާލްޑީނިއޯ އެކީގައި ބާސެލޯނާއަށް ކުޅުނު އިރު ---\nފޭކް ޕާސްޕޯޓެއްގައި ޕެރެގުއޭއަށް އެތެރާން މަސައްކަތްކުރިކަމުގެ ތުހުމަތުގައި ހައްޔަރުކޮށްފައިވާ ބްރެޒިލްގެ ރޮނާލްޑީނިއޯ މިނިވަން ކުރުމަށް އޭނަގެ ކުރީގެ ބާސެލޯނާ ޓީމްމޭޓް ލިއޮނެލް މެސީ އެހީތެރިވަމުންދާކަމަށް ރިޕޯޓްތަކުން ބުނެފިއެވެ.\nފޭކް ޕާސްޕޯޓް މައްސަލައިގައި ރޮނާލްޑީނިއޯއާއި އޭނާގެ ބޭބެ ރޮބާޓޯ ޑި އަސިސް ޕެރަގުއޭއިން ހައްޔަރުކުރީ މި މަހުގެ ހަތްވަން ދުވަހު އެވެ. ރިޕޯޓްތައް ބުނާ ގޮތުގައި ރޮނާލްޑީނިއޯގެ ބްރެޒިލް ޕާސްޕޯޓް 2018 ވަނަ އަހަރުގެ ނޮވެމްބަރު މަހު އެ ގައުމުން އޮތީ އަތުލައިފައެވެ. އެއީ ޕޯޓޯ އެލެގްރޭގައި އިމާރާތެއް ހެދުމުގައި ތިމާވެށްޓަށް ގެއްލުން ލިބިފައިވާތީ އޭނާއަށް ދިން 2.5 މިލިއަން ޑޮލަރުގެ ޖޫރިމަނާ ދައްކާފައިނުވާތީއެވެ.\nރޮނާލްޑީނިއޯ ހައްޔަރުކޮށްފައި ހުންނަތާ މިއަދަށް ހަފްތާއެއް ވެފައިވާ އިރު އޭނާ މިނިވަން ކުރުމަށް އެކި ފަރާތްތައް އަންނަނީ މަސައްކަތް ކުރަމުންނެވެ، އެގޮތުން ބްރެޒިލްގެ ޖަސްޓިސް މިނިސްޓްރީގެ އިތުރުން އޭނަގެ ކުރީގެ ޓީމް މޭޓް މެސީވެސް އަންނަނީ ރޮނާލްޑޯނިއޯ މިނިވަން ކުރުމަށް އެހީތެރިވަމުން ކަމަށް ރިޕޯޓުތަކުން ބުނެއެވެ.\nބޭރުގެ ނޫހެއް ކަމަށްވާ 90މިނެޓްއިން ރިޕޯޓް ކޮށްފައިވާ ގޮތުގައި މެސީ އަންނަނީ ރޮނާލްޑީނިއޯ މިނިވަންކުރުމުގެ ގޮތުން ހަތަރު ލޯޔަރުން އެ ކޭސްއަށް ހަމަޖެއްސުމުގެ މަސައްކަތް ކުރަމުންނެވެ. އެ ރިޕޯޓުގައި ބުނެފައިވާ ގޮތުން ހަތަރު ލޯޔަރުން މިކަމަށް ހަމަޖެއްސުމަށް މެސީގެ އަތުން ހަތަރު މިލިއަން ޔޫރޯ ހަރަދުކުރަން ޖެހޭނެއެވެ. އެހެން ނަމަވެސް މެސީގެ ފުޓުބޯޅަ ކެރިއަރުގެ ފުރަތަމަ ދުވަސްވަރު އެންމެ ބޮޑަށް އެހީތެރިވެދިން ރޮނާލްޑީނިއޯ މިނިވަންކުރުމަށް އޭނާ ހަރަދުކުރާނެ ކަމަށް ރިޕޯޓުގައި ބުނެފައިވެއެވެ.\nރޮނާލްޑީނިއޯގެ ވަކީލު ސާޖިއޯ ކުއިރޯޒް ވަނީ ރޮނާލްޑީނިއޯގެ ބަންދަކީ ގާނޫނާ ހިލާފު ބަންދެއްކަމަށް ކުރިން ބުނެފައެވެ. އޭނާ ބުނި ގޮތުގައި ރޮނާލްޑީނިއޯ ކުށެއް ނުކުރެއެވެ. ސަބަބެއް ކަމަށް ދެއްކީ ރޮނާލްޑީނިއޯއަށް ދީފައިވާ ޕޯސްޕޯޓް ފޭކްކަމެއް އޭނާއަށް ނޭގުމެވެ.


Covishield vaccine jehun huttailee libun dhathivegen, Ithuru batch eh gennanee | Mihaaru\n"ކޮވިޝީލްޑް" ޖެހުން ހުއްޓައިލީ ލިބުން ދަތިވެގެން، އިތުރު ބެޗެއް ގެންނަނީ\nއިންޑިއާގެ ސީރަމް އިން އުފައްދާފައިވާ އެސްޓްރަޒެނެކާ/އޮކްސްފޯޑް ވެކްސިން "ކޮވިޝީލްޑް" ހެލްތުވޯކަރަކު ދައްކާލަނީ. --ފޮޓޯ:އޭއެފްޕީ\n04 މެއި 2021 - 17:15\nކޮވިޑުން ދިފާއުވުމަށް ރާއްޖޭގައި ދެމުން އައި ވެކްސިންތަކުގެ ތެރެއިން ކޮވިޝީލްޑް ވެކްސިން ދިނުން ވަގުތީ ގޮތުން މިއަދުން ފެށިގެން މެދުކަނޑައިލީ، އެ ވެކްސިން ލިބުން ދަތިވެގެން ކަމަށާއި އާއްމުކޮށް އެ ޖަހަން އަލުން ފށާނެ ތާރީހެެއް ފަހުން އިއުލާނު ކުރާނެ ކަަމަށް އެޗްޕީއޭ އިން ބުނެފި އެވެ.\nއެ އިދާރާ އިން މިއަދު ނެރުނު ބަޔާނެއްގައި ބުނީ އާއްމުކޮށް، ކޮވިޝީލްޑް ޖަހައިދިނުން ހުއްޓައިލި ނަމަވެސް ކުއްލި އަދި ބަލި ހާލަތު ހުރި ގޮތުން ވެކްސިން ޖަހައިދޭން ޖެހޭ މީހުންނަށް އެ ފުރުސަތު އޮންނާނެ ކަމަށެވެ.\nވެކްސިން ގެނައުމަށް ކުރާ މަަސައްކަތުގެ ތަފްސީލު ދެމުން އެޗްޕީއޭގެ ބަޔާނުގައި ބުނިގޮތުގައި، އެސްޓްރަޒެނެކާ ކުންފުންޏާ އެކު ހަދާފައިވާ އެއްބަސްވުމެއްގެ ދަށުން ފައިސާ ދައްކާފައިވާ 700،000 ޑޯޒު ވެކްސިން އަންނަ ޖޫން މަަހު ލިބެން ފަށާނެ ކަން އަންގާފައިވާ ކަމަށެވެ.\n"ސަރުކާރުން މިހާރު މަސައްކަތް ކުރަމުން މިދަނީ ވީ އެންމެ އަވަސް ފުރުސަތެއްގައި، ވެކްސިންގެ އިތުރު ބެޗުތައް ހޯދުމަށެވެ. މިގޮތުން، ކުރިއަށް އޮތް ދެ ހަފުތާއެއްހާ ދުވަހުގެ ތެރޭގައި 'ކޮވިޝީލްޑް" ބްރޭންޑުގެ އިތުރު ޝިޕްމަންޓެއް ހޯދުމުގެ އިންތިޒާމުތައް ހަމަޖެއްސުމުގެ މަސައްކަތް ކުރަމުން ގެންދާ ވާހަކަ ދަންނަވަމެވެ،"--- އެޗްޕީއޭ\nނަމަވެސް އެ އަށް ވުރެ އަވަހަށް ރާއްޖެ އަށް ކޮވިޝީލްޑް ވެެކްސިން ގެންނަން ޖެހެނީ ބަޔާނުގައިވާ ގޮތުން، އިންޑިއާގެ ސިރަމް އިންސްޓްޓިއުޓް އޮފް އިންޑިއާއާ އެކު ހަދާފައިވާ އެއްބަސްވުމެއްގެ ދަށުންނެވެ، އެ އެއްބަސްވުމުގެ ދަށުން 300،000 ޑޯޒަށް ފައިސާ ދައްކައި އޭގެ ތެރެއިން 100،000 ޑޯޒް ލިބިފައިވާ ކަމަށާއި އިތުރު ޑޯޒްތައް ގެންނަން ތާވަލް ކޮށްފައިވާ ކަމަށް ވެސް އެޗްޕީއޭ އިން ބުނެ އެވެ.\n"ސަރުކާރުން މިހާރު މަސައްކަތް ކުރަމުން މިދަނީ ވީ އެންމެ އަވަސް ފުރުސަތެއްގައި، ވެކްސިންގެ އިތުރު ބެޗުތައް ހޯދުމަށެވެ. މިގޮތުން، ކުރިއަށް އޮތް ދެ ހަފުތާއެއްހާ ދުވަހުގެ ތެރޭގައި 'ކޮވިޝީލްޑް" ބްރޭންޑުގެ އިތުރު ޝިޕްމަންޓެއް ހޯދުމުގެ އިންތިޒާމުތައް ހަމަޖެއްސުމުގެ މަސައްކަތް ކުރަމުން ގެންދާ ވާހަކަ ދަންނަވަމެވެ،" ބަޔާނުގައި ވެ އެވެ.\nސްޓޮކް މަދުވެގެން ކޮވިޝީލްޑް ދިނުން ހުއްޓައިލި އިރު ރާއްޖޭގައި އެ ވެކްސިނަށް ޝަރުތުހަމަވާ އާބާދީގެ 67 ޕަސެންޓަށް ފުރަތަމަ ޑޯޒް އަދި 24.67 ޕަސެންޓަށް ދެނަ ޑޯޒް ވެސް ވަނީ ޖަަހައިފަ އެވެ.\nބަލިމަޑުކަމުގެ ސަބަބުން ހާލަތު ގޯސްވެގެން ވެކްސިން އުފެއްދުމާއި ވެކްސިން ފޯރުކޮށް ދިނުމުގައި މުޅި ދުނިޔޭގައި ވެސް ދަތިކަން ކުރިމަތިވެފައިވާ ވެ އެވެ. ޚާއްސަކޮށް އިންޑިއާގައި ކޮވިޑް ޖެހޭ މީހުންގެ އަދަދު ވަރަށް ބޮޑަށް އިތުރު ވެފައިވާއިރު، އެ ގައުމުގެ ކޮވިޝީލްޑް ވެކްސިން ގެނައުމުގައި ވަނީ ދަތިތަކާ ކުރިމަތިވެފަ އެވެ.\nއިންޑިއާ ރާއްޖެ-އިންޑިއާ ހެލްތު ޕްރޮޓެކްޝަން އެޖެންސީ ކޮވިޑް ވެކްސިން ކޮވިޝީލްޑް ސިއްހަތު ބަލިތައް\n45 ކޮމެންޓް, 28 ރިއެކްޝަންސް\nމެނޭޖުކުރަން ނޭންގެނީ ނޫންތޯ؟ ކޮބާ ދެން ފުރަތަމަ ޑޯޒް ޖެހި މީހުންގެ ޙައްޤު؟ އެމީހުން އަނެއްކާވީ ސުމަކުން ފަށަން ނޫންތޯ؟\nދަންނަވަންތޯ ނުކިޔަވާ ތިބި ބޭފުޅުންކޮޅެއް ނިކުންނަވާ ކޮލެރާ އާއި ސިގިއްލާ ޒަމާނުގައި،ކަން ހިންގާ ރާވާ އިންތިޒާމު ކުރިވަރަށް ވުރެވެސް “ކިޔަވައިގެން” ދުރުވެ މި ތިއްބެވި ބޭފުޅުންނަށް ކަންކަން ނުހިންގެވޭ. ޖެއްސެވި ބޭފުޅުން އެނގެން އޮތް އިރު، ޓެކުނޮލޮޖީ އޮތް އިރު، މިވަރުކަމެއް އިންތިޒާމަކުން ހިންގާކަށް ނޭނގުނު. ނުލިބެނީސް ލިބިއްޖެކަމަށް ބަލާ އަންނަހާ ފަތުރުވެރިންނަށް ދާންދެން ވެކުސިން ޖެއްސެވީ. ހަނާވެ ފަނާވާންވީ މަމެން. ފޫޅުވެސް ކެނޑީ މަމެން ބޮލަށް\nވެކްސިން ސްޓޮކް މެނޭޖްކުރަން ނޭނގޭތީ ފާރި އަޖައިބުވެއްޖެ. ކަންކަން ރަގަޅަށް ކުރެވޭނީ ރައީސް ނަޝީދު ނުވަތަ ރައީސް ޔާމީންފަދަ ލީޑަރަކު އައިސްގެން. ދެންތިބޭ ގިނަމީހުންނަކީ އަނގައިން ހިފަހައްޓާ މީހުން. ކަމެއް ހަވާލުކުރީމަ ކުރާކަށް ނޭނގޭނެ. އަދި އަމިއްލައަށް ބޮޑުވާން އުޅޭ ބައެއް.\nމަންޖޭ ފާަރީ....ތިޔަ ބުނާ ނަޝީދޭ މިހާރުވެސް މިރާއްޖެ ހިންގަނީ..އެއަކީ ހަމަހޭގަ ހުންނަ ސޮރެއް ނޫން. އޭނާ ބުނާގޮތަށް ހިންގާ ސަރުކާރެއްވެސް އޮންނާނީ ހަމަހޭއިން ނެއްޓިފަ...ނަޝީދުގެ ލީޑަރޝިޕް މިފެންނަނީ..އޭނާ އަނގަ ނުބާނާނަމަ ތިޔަ ކޮވިޑްވެސް އަދި ވައްކަންވެސް މިރާއްޖޭން ހުއްޓުނީސް.. ފާރީ...ކޮބާތަ އަދީބު؟؟؟؟؟؟؟؟ ނަޝީދުބުނީ އޭނާ ބުނިގޮތަށް ކަންތައްކުރި ސޮރެކޯ އެއީ.. އެހެރީ ގިޓާޖަހަން ގެޔަށް ލާފައެއްނު. ޔާމީނު 500 ދުވަހު ޖަލުގަ ބަހައްޓާފަ..\nޢަޅުގަނޑަށް ފުރަތަޑޯޒްގެ މުއްދަތު ހަމަވާއިރު ދެވަނަ ޑޯޒް ޖެހޭނެ ގޮތް ސަރުކާރުން ހަމަޖައްސާ ނުދީފިނަމަ އެކަމުގެ ބަދަލު ހޯދަން ކޯޓަށް ދާނަން އަޅުގަޑަށް ވެސް ފަނަރަ މިލިއަން ރުފިޔާ ލިބެން ޖެހޭނެ\nމިހާލަށް ގައުމު ދާއިރުވެސް ޗައިނާގެ އެހީތެރިކަމަަކަށް އެދޭކަށް ނުކެރޭ މޯދީ ކޯފާވެދާނެތީ، ބަލަ ކޮން ކޮވިޝީޑެއްތަ ތިޔަ ކޮވިޝީޑެއް އެކަންޏެއްނޫނޭ ދުނިޔޭގަ ވެކްސިނަކަށް ގެންގުޅެނީ.\nކަލޭ ޗައިނާގެ އެހީތެރިކަމައް އެދެންވީއެއްނުން\nއަވަހަށް އެއްކަލަ ބުނި ފުލޯޓިން ހޮސްޕިޓަލް ގެނެސް މާލޭ ބަނދަރުގަ އެންކަރުކޮށްލާ......ގުނބޯހެދިފަ އަދިވެސް...\nއެއީ އޭރު ފެޅި ކަރާތަކެއް.\nއަޅުގަނޑަށް ފުރަތަމަ ޑޯސް ދީފަަ ދެވަނަ ޑޯސް ފޮރުވީތަ ނުވަތަ ބިދޭސީނނަށް ޖަހާ ހުސްކޮށްލީތަ. ބޭއިނސާފު ސަރުކާރު. މިސަރުކާރު ވެރިން އަދި އިންސާފުަ ކުރިމައްޗައް އަންނާނެ. މިހެން ގަދަ ހަދާފަ އުޅުން އެހެން ވެރިކަމެއް ވެސް ނިމިދިޔަ ދާދި މިދާކަށް ދުވަހު.\nތަނެއް ދޮރެއް ބެލުމެއްނެތި ލިބުނު ވެކްސިންކޮޅު ޖަހައި "ރިކޯޑް ހަދާން އުޅެގެން" ނޫންތޯ ތިހެންވީ. # އާބާދީއާއި އެއް އަދަދަކަށް އިމިޤްރޭޝަން ޤާނޫނާއި ޙިލާފު މީހުން އުޅޭއިރު އަމިއްލަ ޤައުމުގެ ރައްޔިތުނަށް އިސްކަން ނުދީ ފީސަބީލިއްލާހިއަށް ޖަހާދިނީމާ ފުރަތަމަ ބިދޭސިން އޭގެ ބޭނުންކޮށް މަހުޖަނުންގެ ރިސޯޓް ތަކުގައި އުޅޭ ބޭރު މީހުންވެސް ހިލޭ ވެކްސިން ޖަހައިފި. # ދެންވެސް ވެކްސިން ޑޯޒެއް 100 ޑޮލަރު ކަމަށް ހަދާފަ ދިވެހިންނަށް އާސަންދައިން ޖެހޭގޮތަށް ހަދާ.\nއަފީފު ދީދީގެ ވާހަކައަށް ވެންޓިލޭޓަރު ވަގުވެސް ތާއީދު. އާސަންދިއިން ދިވެހިންނަށް ހިލޭ ވެކްސިން ޖެހޭ ގޮތަށް ހަދާފައި ރިސޯޓް ތަކުގައި އުޅޭ ބިދޭސިން ފަދަމީހުނަށް 100ޑޮލަރަށް ވެކްސިން ވިއްކުމަކީ އެއްވެސް ހާލެއްގައި ތަފާތު ކުރުން ކަމަކަށް ނުވާނެ. ތިޔަ އަގަކީ ދުނިޔޭގައި ވެކްސިން ވިއްކާ އަގުތަކަށް ބަލާ އިރު ބޮޑު އަގެއްނޫން. ބިދޭސިންނަށް ހިލޭ ވެކްސިން ޖަހާ ދޭކަށް ނުޖެހޭނެ.\nކޮބާ ހެޔޮއެދޭ އިންޑިޔާ އެއްވެސްކަމަކައް ދައްޗެއް ނުވާނޭބުނި އިންޑިޔާކޮބާ73 1މިއަދުތައް ޖަހާގެން ޙަބަރުތައްކިޔާ\nދައްކާވާހަކަ އާއި ކުރާ ކަމަކާއި ދިމާނުވެ!އެއަށްކިޔަނީ ރޯމަރު ދޮގު!ކާރުކޮޅުގައި ދިދަ ޖަހައިގެން ދުއްވެނިކޮށް ނިމުނީތަ!ތިވަރުން ދެން ކާކުބާ ތިހަދާ ދޮގުތަށް އަޑުއަހާނީ!


ކޮންމެ މީހަކު ދިން ކަމުގައި ވިޔަސް، ނުވަތަ ކޮންމެ ގައުމަކުން ދިން ކަމުގައި ވިޔަސް، ދަރަންޏަށް، ބަޔަކު އެއްޗެއް ދީފި ނަމަ، އެ ވާނީ ދަރަންޏަކަށެވެ. އެ ދަރަންޏަކީ ޗައިނާ ސަރުކާރުން...\nރައްޔިތުންގެ އުންމީދުތަކާ ގުޅިފައިވާ 19 ވަނަ ރައްޔިތުންގެ މަޖިލީހުގެ ރައީސާއި ނައިބްރައީސް އިންތިޚާބްކޮށް މަޖިލީހުގެ ޖަލްސާތައް މި ވަނީ ފަށައިފަ އެވެ. ރާއްޖޭގެ ރައްޔިތުންގެ...\nޑިމޮކްރެސީއެއްގައި ބޭނުން ހިޔާލެއް ފާޅުކުރުމުގެ މާނަ އަކީ ވާދަވެރިޔާ "ހަވަރަށް" ދިނުން ހެއްޔެވެ؟ އެ މީހާގެ ފަތިފުށް މި ޒަމާނުގައި ނަމަ ސޯޝަލް މީޑިއާގައި ހާމަކޮށް، "އޮރިޔާން" ކުރުން...\nރާއްޖޭގެ ދެކުނުން އެންމެ ގާތުގައި އޮންނަ ހިކިފަސް ތަން ކަމަށްވާ ޗާގޯސް، އެ ތަނުގެ އަސްލު ރައްޔިތުން ކަމަށްވާ މޮރިޝަސްއާ ހަވާލުކުރުމުގެ ގަރާރަށް ރާއްޖޭން އދ. ގައި ވޯޓު ދިން ގޮތުން...


Haradhu thah kudakoh MTCC in 62 million rufiyaage faidhaa eh hoadhaifi | Wathan.mv ހަރަދުތައް ކުޑަކޮށް އެމްޓީސީސީން 62 މިލިއަން ރުފިޔާގެ ފައިދާއެއް ހޯދައިފި | Wathan.mv\nހަރަދުތައް ކުޑަކޮށް އެމްޓީސީސީން 62 މިލިއަން ރުފިޔާގެ ފައިދާއެއް ހޯދައިފި\nމެއި 20, 2020\nހަރަދުތައް ކުޑަކޮށް، ފުރަތަމަ ކުއާޓަރުގައި އެމްޓީސީސީން 62 މިލިއަން ރުފިޔާގެ ފައިދާއެއް ހޯދައިފި އެވެ.\nއެމްޓީސީސީން ނެރުނު އެކުންފުނީގެ މާލީ ހިސާބުތަކުން ދައްކާ ގޮތުގައި ފުރަތަމަ ކުއާޓަރުގައި އެކުންފުންޏަށް ވިޔަފާރިކޮށްގެން 353.5 މިލިއަން ރުފިޔާ ވަނީ ލިބިފަ އެވެ. މިއީ މިދިޔަ އަހަރުގެ ފަހު ކުއާޓަރާ އަޅާބަލާއިރު 21.8 މިލިއަން ރުފިޔާ މަދު އަދަދެކެވެ.\nކުންފުނީގެ ހިންގުމަށް މިއަހަރު ބަދަކުތަކެއް ގެނެސް، ކުންފުނީގެ ހިންގުމުގެ ހަރަދުތައް ދަށްވުމާއެކު ސާފު ފައިދާގެ ގޮތުގައި މިދިޔަ އަހަރުގެ ފަހު ކުއާޓަރުގައި 30.7 މިލިއަން ރުފިޔާ ލިބުމަށްފަހު މި ކުއާޓަރުގައި 62 މިލިއަން ރުފިޔާއަށް ވަނީ އިތުރުވެފަ އެވެ. އަދި ޓެކްސްއަށް ކެނޑުމަށްފަހު ސާފު ފައިދާގެ ގޮތުގައި އެކުންފުންޏަށް ލިބިފައިވަނީ 52.9 މިލިއަން ރުފިޔާއެވެ.\nހަރަދުތަކަށް ބަލާއިރު، މާކެޓިންގެ ހަރަދުތައް ދެ މިލިއަން ރުފިޔާއަށް ވަނީ ކުޑަކޮށްފަ އެވެ. މިދިޔަ އަހަރުގެ ފަހު ކުއާޓަރުގައި މާކެޓިންއަށް 21 މިލިއަން ރުފިޔާ އެމްޓީސީސީން ހަރަދުކޮށްފައިވެ އެވެ. އިދާރީ ހަރަދުތަކުގެ ބައިން 15 ،މިލިއަން ރުފިޔާ ދަށްކޮށް، އިދާރީ ހަރަދުތައް 30.8 މިލިއަން ރުފިޔާއަށް ވަނީ ކުޑަކޮށްފަ އެވެ.\nމި ނަތީޖާތަކާއެކު އެމްޓީސީސީގެ ހިއްސާއަކަށް ޖެހުނު އާމްދަނީގެ އަދަދު 6.59 ރުފިޔާއަށް ވަނީ އިތުރުވެފަ އެވެ. 2019ގެ ހަތަރުވަނަ ކުއާޓަރުގައި ހިއްސާއެއްގެ އާމްދަނީ ހުރީ 3.83 ގައެވެ.


އެއިރު އަޅުގަނޑުގެ އުމުރަކީ 22 އަހަރެވެ. ވަޒީފާ އަދާކުރަމެވެ. ބައްދަލުވި ޒުވާނަކު އަޅުގަނޑުދެކެ ވަރަށް ލޯބިވާކަމަށް ބުނެ ކައިވެނިކުރަން ހުށަހެޅުމުން އެކަން ޤަބޫލުކޮށް ކައިވެނިކުރީމެވެ.\nއޭނާ އަޅުގަނޑަށް ވަރަށް ރަނގަޅެވެ. އަޅުގަނޑާއިމެދު ކަންކަންކުރީ ވަރަށް ރަނގަޅަށެވެ. އޭނާ އާއިއެކު އޭނާ ކުއްޔަށް ހިފާފައި ހުންނަ އެޕާޓްމަންޓެއްގައި ދިރިއުޅެން ފެށީމެވެ.2ހަފްތާވެސް ނުވަނީސް ވިޔަފާރި ދަތުރެއްގައި ކަމަށްބުނެ ފުރައިގެން ހިނގައްޖެއެވެ. ބުނީ ދަނީ މެލޭސިޔާއަށް ކަމަށެވެ.\nކޮންމެ ދުވަހަކުވެސް ފޯނުކުރެއެވެ. ވަރަށް ލޯބިވާކަމަށްވެސް ބުނެއެވެ. އަޅުގަނޑުވެސް ހުރީ ހަމައެގޮތުގައެވެ. ނަމަވެސް ފުރިތާ7ވަނައަށް ދުވަހު ފުލުހުން ފިރިމީހާ ހޯދަން އައެވެ. ސަބަބެއްކަމަށްބުނީ މަކަރާ ހީލަތުގެ މައްސަލައެއް ކަމަށެވެ.\nއިތުރު ތަފްޞީލް ހޯދުމުން އެނގުނީ އޭނާ ކުރިން ގުޅިގެން އުޅުނު އަންހެންކުއްޖާގެ ބައްޕައަށް ކެންސަރުޖެހިގެން ފަރުވާކުރަން ޢާއިލާގެ އެންމެންގެ ގަހަނާ ވިއްކައިގެންނާއި އެހީގެ ގޮތުގައި ލިބިފައިހުރި ހުރިހާ ފައިސާތަކެއް އޭނާ މަކަރާ ހީލަތުން އަތުލާފައިވާކަމެވެ. އަދި ބައްޕަ މަރުވެ ދިއައީ ފަރުވާ ނުކުރެވިގެން ކަމެވެ.\nއެކަންކަން އެނގުމުން ވަރަށް ދެރަވިއެވެ. އަދި ޤަބޫލުކުރެވުނީ އެވަރުގެ ރަޙުމް ކުޑަ މީހަކު އަޅުގަނޑަށްވެސް ކޮންމެ ފަދަ ދެރައެއް ދޭންވެސް ފަސް ނުޖެހޭނެ ކަމަށެވެ. ވިސްނައިގެން ހުރީ ފިރިމީހާ އެނބުރި އައުމުން ވަރިވުމަށެވެ.\nދެމަސްދުވަސްވީއިރުވެސް ކޮންމެ ދުވަހަކުވެސް ބުނަނީ އަންނަ ހަފްތާގައި އެނބުރި އަންނާނެކަމަށެވެ. އެހެން ހުއްޓައި ފްލެޓުގެ ވެރިފަރާތުން ކުލި ހޯދަން އަންނަން ފަށައިފިއެވެ. ބިލްތައް ނުދައްކައިގެން ފެނާއި ކަރަންޓް ކަނޑާލައިފިއެވެ. އަޅުގަނޑަަކީ ރާއްޖެތެރެއަށް ނިޞްބަތްވާ ކުއްޖެކެވެ. އަޅުގަނޑަށް ޖެހުނީ މަގުމަތިވާށެވެ!\nއެޙާލަތުގައި އަޅުގަނޑަށް އެހީތެރިވީ ސްކޫލް ދުވަސްވަރުގެ ރަޙްމަތްތެރި ފިރިހެން ކުއްޖަކާއި އޭނާގެ އަންހެނުންނެވެ. ބޯހިޔާވަހިކަމެއް ލިބުނީ އެދެމަފިރިން ދިރިއުޅޭ ގެއިން ކޮޓަރިއެއްގައި ބަހައްޓައިދިނުމުންނެވެ.\nއެޙާލަތުގައި ކަންކަން ބަޔާންކޮށް ކޯޓަށް ހުށަހެޅުމުން ވަރަށް ފަސޭހައިން ވަރިކޮށްދިނެވެ. ޢިއްދަ ހަމަކޮށް ދެވަނަ ކައިވެންޏެއްކޮށްގެން ދިރިއުޅެން ފެށީމެވެ. ދެވަނަ ކައިވެންޏަށް މިހާރު 22 އަހަރެވެ.5ދަރިން އެބަތިއްބެވެ. އެންމެ ތަނަވަސް ނޫން ނަމަވެސް ދިރިއުޅެނީ އުފާވެރިކަމުގައެވެ.\nމިއަދުނޫހުގެ ކިޔުންތެރިންނަށް މިވާހަކަކޮޅު ހިއްޞާ މިކުރީ މިހާރުވެސް ގިނައިން ލޯބިވެވެނީ އަނެކާގެ ޙަޤީޤަތް ނުހޯދާކަމަށްވުމުން އެތައް ބައަކަށް މިފަދަ ދެރަތައް ލިބެމުންދާތީއެވެ. އަޅުގަނޑަށް ޖެހުނު ޙާލު ޖެހިފައި ހުރި ފުވައްމުލަކު އަންހެން ކުއްޖަކު މިހާރުވެސް އެބަ ބަލަހައްޓަމެވެ. ވީމާ ބުނެލަން އޮތީ ލޯބިވުމަކީ ވަރަށް ފަސޭހަކަމެކެވެ. ކިތަންމެ އުނދަގޫ ނަމަވެސް ޙަޤީޤަތް ނުބަލައި ލޯބިވުމުން ވެއްޓޭ އަނދަވަޅުގެ ފުންކަން ވަރަށް ނުރައްކަލެވެ.\n- ޝަހީމާ / މިއަދުނޫހުގެ ކިޔުންތެރިއެއް


Miaharu Hajj ge alhukamugai baiveriveveynee Saudi gai ulhey meehunnah ekani | dhuvasmv މިއަހަރު ހައްޖުގެ އަޅުކަމުގައި ބައިވެރިވެވޭނީ ސައުދީގައި އުޅޭ މީހުން އެކަނި – dhuvasmv\nމިއަހަރު ހައްޖުގެ އަޅުކަމުގައި ބައިވެރިވެވޭނީ ސައުދީގައި އުޅޭ މީހުން އެކަނި\nމާތްވެގެންވާ ހައްޖުގެ އަޅުކަމުގައި މިއަހަރު ބައިވެރިވެވޭނީ ސައުދީ އަރަބިއްޔާގައި ދިރިއުޅެމުންދާ މީހުންނަށް އެކަނި ކަމަށް އެ ގައުމުގެ ސަރުކާރުން ކަނޑައަޅައިފި އެވެ.\nކޯވިޑް-19 އާއި ގުޅިގެން މިއަހަރުގެ ހައްޖުގެ އަޅުކަން ބޭއްވުމާއި މެދު ގޮތެއް ނިންމުމުގެ ކުރިން ސައުދީ ހައްޖު މިނިސްޓްރީން ވަނީ ހައްޖައްދާން ވަމުންދާ ތައްޔާރީތައް މަޑުޖައްސާލުމަށް ގައުމުތަކަށް އަންގާފައި އެވެ. އެކަމަކު ސައުދީން ބުނެފައިވަނީ އެންމެ ފަހު ވަގުތު ހައްޖުގެ އަޅުކަމުގެ ފުރުސަތު ދެވޭގޮތަށް ތައްޔާރަށް އޮތް ކަމަށެވެ.\nރޭ ސައުދީ ސަރުކާރުން ނިންމާފައިވަނީ މިއަހަރުގެ ހައްޖުގެ އަޅުކަން އަދާ ކުރުމަމުގެ ފުރުސަތު ދޭނީ ހަމައެކަނި ސައުދީގައި ދިރިއުޅޭ ރައްޔިތުންނަށް ކަމަށެވެ. އެ ގައުމުގައި ދިރިއުޅޭ އެހެން ގައުމުތަކުގެ ރައްޔިތުންނަށްވެސް ހައްޖުގެ އަޅުކަމުގައި ބައިވެރިވެވޭނެ ކަމަށް ބުނެފައިވެ އެވެ.\nސައުދީގައި ދިރިއުޅޭ މީހުންނަށް އަޅުކަން އަދާ ކުރުމުގެ ފުރުސަތު ދޭން ނިންމިޔަސް އެ ހުއްދަ ދޭނީ ވަކި އަދަދަކަށް ކަމަށް ބުނެ އެވެ. އެގޮތުން މިއަހަރުގެ ހައްޖުގެ އަޅުކަން އަދާ ކުރުމުގެ ފުރުސަތު ދޭނީ ކޯވިޑާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން އިޖްތިމާއީ ގައިދުރު ކަމުގައި އަޅުކަން އަދާ ކުރެވޭނެ ގޮތަށް ބަލައިގެން ނެވެ.\nކޯވިޑާއި ގުޅިގެން އަޅާފައިވާ ފިިޔަވަޅުތަކުގެ ދަށުން އުމްރާގެ އަޅުކަން އަދާ ކުރުން އޮތީ އަދިވެސް މަނާކޮށްފައި އެވެ. އަދި ސައުދީގެ ހުރިހާ މިސްކިތްތަކެއް ހުޅުވައި ނަމާދު ކުރަން ފެށިޔަސް މާތްވެގެންވާ މަސްޖިދުލް ހަރަމްގައި ޖަމާއަތުގައި ނަމާދު ކުރުން އަދިވެސް އޮތީ މެދުކަނޑާލާފައި އެވެ.\nސައުދީ އަރަބިއްތާގައި މިހާތަނަށް 1،61،005 މީހުންނަށް ވަނީ ވައިރަސް ޖެހިފައެވެ. ބަލީގައި 1،307 މީހުން ވަނީ މަރުވެފައެވެ.


Mi kudhin ge robotebunedhenee iskolhu! | Mihaaru\nފޯލޫޕް ކޯޑިން އެކަޑަމީގެ ދަރިވަރުން އުކުޅަސް ޓެކް ފެއާގައި ފޮރިން މިނިސްޓަރު އަބްދުﷲ ޝާހިދަށް މައުލޫމާތު ދެނީ. --ފޮޓޯ: ހުސައިން ވަހީދު/މިހާރު\n27 އޯގަސްޓް 2019 - 20:425comments\nޕްރޮފެސަރު ހަަސަން އުގައިލްގެ އުގައިލް ފައުންޑޭޝަނުން އިންތިޒާމްކޮށްގެން އއ. އުކުޅަހުގައި މިހާރު ކުރިއަށްގެންދާ "އުކުޅަސް ޓެކް ފެއާ 2019" ފައްޓަވައިދެއްވުމުގެ ގޮތުން ފޮރިން މިނިސްޓަރު އަބްދުﷲ ޝާހިދު ސްޓޯލްތައް ބައްލަވައިލެއްވި އިރު އެންމެ ފާހަގަކޮށްލެއްވޭ ސްޓޯލަކަށް ފެނިވަޑައިގެންނެވީ މި ސްޓޯލެވެ. މިތަނުގައި ތިބީ އުމުރުން އެންމެ ހަ އަހަރާއި ހަތް އަހަރުގެ ކުދިންނެވެ.\nމާލޭގައި ހުންނަ "ފޯލޫޕް ކޯޑިން އެކަޑަމީ" ގައި ކިޔަވާ މި ދަރިވަރުން ދައްކާލަން ބަހައްޓާފައި ހުރި ރޮބަޓްގެ ކުރިމައްޗަށް ހުއްޓާލުމުން، މީހާގެ އިސްކޮޅު ބުނެލަދެ އެވެ. މިއީ މިހާރު ދުނިޔޭގައި އާ ޓެކްނޮލޮޖީއަކަށް ނުވިޔަސް، ފާހަގަކޮށްލެވޭ ކަމަކީ މި ރޮބޮޓް އުފެއްދި ކުދިންގެ އުމުރެވެ.\nފޯލޫޕް ކޯޑިން އެކަޑަމީގެ ފައުންޑާ އިސްމާއީލް ރިޔާޒް "މިހާރު" އަށް ވިދާޅުވީ އިސްކޮޅު ބުނެދޭ ރޮބޮޓްގެ އަމަލީ ހުރިހާ މަސައްކަތެއް ކުރީ ކުދިން އަމިއްލައަށް ކަމަށެވެ.\n"މިކުދިން މިހާރު ހަދާފައި ހުރި އެއްޗިއްސަކީ މިކުދިން އަމިއްލައަށް ޑިޒައިންކޮށްގެން ޑިވެލޮޕްކޮށްފައި ހަދާފައި ހުރި ރޮބޮޓްތަކެއް. އޭގައި އެހެރީ ހާޑްވެއާ އަދި ސޮފްޓްވެއާ ވެސް އިންޓަގްރޭޓް ކުރެވިގެން، އަޅުގަނޑުމެންގެ ކުދިންގެ ލެވެލްގައި ހަދާފައި ހުރި ރޮބޮޓްތަކެއް،" އޭނާ ވިދާޅުވި އެވެ.\nޓެކްފެއާއަށް ޒިޔާރަތް ކުރެއްވި ބޭރުގެ ސައިންސްވެރިން ވެސް އެ ރޮބޮޓްތައް ބޭނުންކުރައްވައިގެން އިސްކޮޅު ބައްލަވައި ކުދިންނާ ވާހަކަ ދައްކަވައި އުޅުއްވި އެވެ. އެއީ ކުދިންނަށް ލިބުނު ހިތްވަރަކާއި އުފާވެރިކަމެކެވެ.\nއިސްމާއިލް ވިދާޅުވި ގޮތުގައި ދިވެހި ކުޑަކުދިންތަކެއް މިކަހަލަ ރޮބަޓެއްގެ މަސައްކަތެއް ކުރި މިއީ ފުރަތަމަ ފަހަރެވެ. އެކަން ހާއްސަވަނީ އެހެންވެގެން ކަމަށް އޭނާ ވިދާޅުވި އެވެ.\nފޯލޫޕްގެ ފައުންޑާ އިސްމާއިލް ރިޔާޒް އުކުޅަސް ޓެކް ފެއާގައި ދަރިވަރުންނަށް އެހީތެެރިވަނީ --ފޮޓޯ:ހުސައިން ވަހީދު/މިހާރު\nފޯލޫޕްގައި ޓެކްނޮލޮޖީ ކިޔަވައިދެނީ މައިގަނޑު ތިން ދާއިރާއަކުންނެވެ. އެއީ ކޯޑިން އާއި އިލެކްޓްރޯނިކް އިންޖިނިއަރިން އަދި ރޮބޮޓިކްސް އެވެ.\nއިސްމާއީލް ވިދާޅުވި ގޮތުގައި ފޯލޫޕްގައި ކުދިންނަށް ކިޔަވައިދެނީ އަމަލީ ތަޖުރިބާ ބޮޑަށް ލިބޭ ގޮތަށް ޕްރޮގްރާމްތައް ބައްޓަންކޮށްގެންނެވެ. އެގޮތަށް ކިޔަވައިދޭތީ ކުދިންގެ އިސްނެގުމާއި ބައިވެރިވުން ވަރަށް ފުރިހަމައަށް ލިބެ އެވެ. ޓެކް ފެއާގައި ދައްކާލި ރޮބޮޓްތަކާއި އެތަނަށް ޒިޔާރަތްކުރި މީހުންނަށް ކޯޑިންއާ ބެހޭ މައުލޫމާތު ދިނުމަކީ އޭގެ މޭވާ އެވެ.\nއިސްމާއީލް ވިދާޅުވީ ރާއްޖޭގެ ދަރިވަރުންނަށް ދެއްވާނެ މެސެޖެއް ނެތް ކަމަށާއި މެސެޖް އޮތީ ބެލެނިވެރިންނަށް ކަމަށެވެ. ކުދިންގެ ވިސްނުން ހުރީ، އޭނާ ވިދާޅުވި ގޮތުގައި، އެއަށް ވުރެ "މާ ކުރީގަ"އެވެ. އެހެންކަމުން އޭނާގެ މެސެޖް އޮތީ ބެލެނިވެރިންނަށެވެ.\n"ކުދިންނަށް ފުރުސަތު ފަހިކޮށްދޭށޭ. މިއީ ވަރަށް ހުނަރުވެރި ކުދިންނޭ،" އޭނާ ވިދާޅުވި އެވެ.\nއިތުރު ލިޔުންތައް އަބްދުﷲ ޝާހިދު، ފޮރިން މިނިސްޓަރު އއ. އުކުޅަސް މިނިސްޓަރު މުހައްމަދު މަލީހް ޖަމާލް ޕްރޮފެސަރު އުގެއިލް


މުސްޠަފާ ލުޠުފީ - ވިކިޕީޑިއާ\nޑރ މުޙައްމަދު މުސްޠަފާ ލުޠުފީ\nޑރ މުޙައްމަދު މުޞްޠަފާ ލުޠުފީ އަކީ ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. ޑރ މުޙައްމަދު މުޞްޠަފާ ލުޠުފީ ވަނީ ކުރިން ދިވެހި ސަރުކާރު ކެބިނެޓްގައި ޓުއަރިޒަމް މިނިސްޓަރުކަން ކުރައްވާފައެވެ. މިހާރު ޑރ މުޙައްމަދު މުޞްޠަފާ ލުޠުފީ އުޅުއްވަނީ ސަރުކާރު ގައެއް ނޫނެވެ.\n2 ތައުލީމީ ކާމިޔާބުތައް\n3 ސަރުކާރުގައި އަދާކުރެއްވި ވަޒީފާތައް\nޑރ މުޞްޠަފާ ލުޠުފީ ގެ ބައްޕާފުޅަކީ އައްޝައިޚް އިބްރާހީމް ލުތުފީ އެވެ. ޑރ މުޞްޠަފާ ލުޠުފީ ގެ ބައްޕާ ފުޅަކީ އަޒުހަރުން ކިޔަވާ ވިދާޅުވުމަށްފަހު ރާއްޖޭގެ އުއްތަމަ ފަނޑިޔާރުކަން ކުރެއްވި ބޭފުޅެކެވެ. ޑރ މުޞްޠަފާ ލުޠުފީ ގެ މަންމާ ފުޅަކީ ސ.ހުޅުދޫ ޢާއިޝަތު ސުފޭރާ އެވެ. ޑރ މުޞްޠަފާ ލުޠުފީ އާއި އެއްބަނޑު އެއްބަފާ ދެން ހުންނަނީ އެންމެ ފިރިހެން ބޭފުޅެކެވެ. އެއީ އަހުމަދު ލުތުފީ އެވެ.\nތައުލީމީ ކާމިޔާބުތައް[އުނިއިތުރު ގެންނަވާ]\nސ.ހުޅުދޫ އަށް އުފަން ޑރ މުޞްޠަފާ ލުޠުފީ ތައުލީމް ޙާޞިލް ކުރުމަށް ފުރަތަމަ މާލެއައީ 1965 ވަނަ އަހަރު އެވެ. ފުރަތަމަ އުޅުނީ ޢާލިޔާ ސުކޫލް ގައެވެ. އެއަށްފަހު އީޕީއެސް ގައެވެ. އެއަށްފަހު މަޖީދިއްޔާ ގައެވެ. އޯލެވެލް ހެދީ 1975 ވަނަ އަހަރު އެވެ، ޖުމްލަ6މާއްދާއިން އޯލެވެލްގައި ފާސްވި އެވެ. އަދި އެއަހަރު ރާއްޖެއިން ފާސްވި5ކުދިންގެ ތެރޭގައި ޑރ މުޞްޠަފާ ލުޠުފީ ހިމެނެއެވެ. ދިވެހި މުދައްރިސް ކަމުގެ ސަނަދު ވެސް ޙާޞިލް ކުރައްވާފައި ވެއެވެ. ޑރ. މުޞްޠަފާ ލުޠްފީ މަޖީދިއްޔާ ސްކޫލުން 1975 ގައި ނިމިގެން މަސައްކަތް ފެއްޓެވީ ތަޢުލީމީ ދާއިރާއިން މަތީ ތަޢުލީމު ހޯއްދެވުމަށެވެ. އިންޑިޔާގެ މައިސޯރުގެ މޮރޭހައުސް ކޮލެޖް އޮފް އޑިޔުކޭޝަނުން ޓީޗަރ ޓްރެއިނިން ހެއްދެވުމަށްފަހު ޔޫކޭގެ މޮރޭހައުސް ކޮލެޖް އޮފް އެޑިޔުކޭޝަނުން ޑިޕްލޮމާ ހެއްދެވިއެވެ. އޭގެ ފަހުން ޔޫކޭގެ ޔުނިވަރސިޓީ އޮފް ބަރމިންހަން އިން މާށްޓަރސް ޑިގްރީ ޙާޞިލުކުރެއްވުމަށްފަހު ޕީ. އެޗެޑީ ހެއްދެވީ އޮސްޓްރޭލިޔާގެ ލަޓްރޯބް ޔުނިވަރސިޓީގައެވެ. މުސްޠަފާގެ ޚާއްޞަ އޭރިޔާއަކީ ގްލޯބަލއިޒޭޝަންގެ ދުވަސްވަރެއްގައި ދިވެހިރާޢްޖެ ފަދަ ކުދި ޤއުމުތަކަން ބޭނުންވާނެ ސްކޫލް މަންހަޖެވެ.\nމާސްޓަރ ޑިގްރީ - ބާރމިންގހާރމް ޔުނިވަސިޓީ - އިގިރޭސިވިލާތް\nޑޮކްޓަރ އޮފް ފިލޯސަފީ އިން އެޑިޔުކޭޝަނަލް ޕޮލިސީ - ލެޓްރޯބް ޔުނިވަސިޓީ - އޮސްޓްރޭލިޔާ\nސަރުކާރުގައި އަދާކުރެއްވި ވަޒީފާތައް[އުނިއިތުރު ގެންނަވާ]\nޑރ. މުސްޠަފާ 1975 އިން 2005 އާ ދެމެދު އަދާކުރެއްވި ވަޒީފާ ތަކުގެ ތެރޭގައި ސްކޫލް ޓީޗަރުކަން، ހެޑްމާސްޓަރުކަން، ޓީޗަރ އެޑިޔުކޭޓަރުކަން، މުދައްރިސުންގެ ތަޢުލީމީ މަރުކަޒުގެ ޑިރެކްޓަރުކަން، މިނިސްޓްރީ އޮފް އެޑިޔުކޭޝަންގެ ޑެޕިއުޓީ އެގްޒެކަޓިވް ޑިރެކްޓަރުކަން، އަދި ފުވައްމުލަކުގެ އަތޮޅުވެރިކަން ހިމެނެއެވެ. އެންމެ ފަހުން މުސްޠަފާ އަދާކުރެއްވި ވަޒީފާއަކީ ޓޫރިޒަމް މިނިސްޓަރުކަމެވެ. މުސްޠަފާ އަމިއްލައަށް ސަރުކާރުގެ ވަޒީފާ ދޫކޮށްލެއްވީ 2005 ވަނަ އަހަރުއެވެ.\nފުރަތަމަ ވަޒީފާ އަދާކުރެއްވީ ޕްރައި މިނިސްޓަރުގެ އޮފީހުގައި\nދިވެހި މުދައްރިސްކަން ގްރޭޑް 8910 - މަޖީދިއްޔާ ސުކޫލް\nއަތޮޅު ވެރިކަން - ފުވައްމުލަކު އަތޮޅު\nޑރ މުސްޠަފާ ލުޠުފީ އެންމެ ފަހުން ނެރުނު ފޮތް\nސަރުކާރުގައި 32 އަހަރު ދުވަހު މސައްކަތްކުރެއްވުމަށްފަހު މިހާރު މުޞްޠަފާ މަސައްކަތްކުރައްވަނީ އޭނާގެ ކޮއްކޮއާއެކު އަމިއްލަ ކުންފުންޏެއްގައެވެ. މުޞްޠަފާއަކީ ލިއުންތެރިއެކެވެ. އޭނާގެ ލިއުއްވަނީ އިޖުތިމާޢީ ސިޔާސީ ކަންކަމުގެ މައްޗަށެވެ. އެންމެ ފަހުން އޭނާ ޝާއިޢުކުރެއްވި ވާހަކަތަކަށް މީހުންގެ ޝައުޤުވެރިކަން ދެވުނެވެ. ޑރ މުޙައްމަދު މުޞްޠަފާ ލުޠުފީ އަކީ ލިޔުންތެރިއެކެވެ. މިގޮތުން ޖަޒީރާ ދުވަހު ނޫހަށާއި، ދަރުމަ މަހު މަޖައްލާ އަށް ޑރ މުޙައްމަދު މުޞްޠަފާ ލުޠުފީ ގެންދަނީ ލިޔުއްވަމުންނެވެ.ޑރ މުޞްޠަފާ ލުޠުފީ އަކީ ވާހަކަ ލިޔުންތެރިއެކެވެ. އޭނާ މިހާތަނަށް ލިޔެފައިވާ ވާހަކަތަކުގެ ތެރޭގައި އަންނަނިވި ވާހަކަތައް ހިމެނެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 20 ފެބްރުއަރީ 2010، 09:59 ގައެވެ.


SunOnline: ''Siyaasee kaamiyaabee aai media ge gulhun'' ge namugai fotheh nerefi\n"ސިޔާސީ ކާމިޔާބީއާއި މީޑިއާގެ ގުޅުން"ގެ ނަމުގައި ފޮތެއް ނެރެފި\nނަޖާހު މަސްއޫދު 05 Jul 2020, 13:49\nމިނިސްޓްރީ އޮފް ޖެންޑާ ފެމެލީ އެންޑް ސޯޝަލް ސާވިސަސްގެ މީޑިއާ ޑިރެކްޓަރު އިބްރާހިމް މުހައްމަދު ލިޔުއްވާފައިވާ "ސިޔާސީ ކާމިޔާބާއި މީޑިއާގެ ގުޅުން" ފޮތް -- ސަން ފޮޓޯ\nމިނިސްޓްރީ އޮފް ޖެންޑާ ފެމެލީ އެންޑް ސޯޝަލް ސާވިސަސްގެ މީޑިއާ ޑިރެކްޓަރު އިބްރާހިމް މުހައްމަދު ލިޔުއްވާފައިވާ "ސިޔާސީ ކާމިޔާބާއި މީޑިއާގެ ގުޅުން" ފޮތް މިއަދު ނެރެދެއްވައިފި އެވެ.\nމީޑިއާގެ ދާއިރާގައި 13 އަހަރު ހިދުމަތްކުރައްވާފައިވާ އިބްރާހިމް ލިޔުއްވި އެ ފޮތް ނެރެދެއްވީ މިއަދު ރައްޔިތުންގެ މަޖިލީހުގައި ބޭއްވި ކުޑަ ރަސްމިއްޔާތެއްގައި، މަޖިލީހުގެ ރައީސް، ރައީސް މުހައްމަދު ނަޝީދެވެ.\nއެ ފޮތުގައި ސިޔާސީ ދާއިރާގައި ހަބަރާއި މައުލޫމާތުން ހޯދި ދާނެ ފައިދާތަކާއި ދެވިދާނެ ގެއްލުންތަކާއި ސަރުކާރެއްގައި ހަބަރާއި މައުލޫމާތު ފެތުރުމާއި މީޑިއާގެ ވަސީލަތްތަކުގެ މުހިންމުކަން އޮތް މިންވަރު ކިޔައިދެ އެވެ. އޭގެ އިތުރުން ދިވެހިރާއްޖޭގެ މީޑިއާގެ ތާރީހަށް ވެސް އަލިއަޅުވާލާފައިވެ އެވެ. އަދި ސަރުކާރެއް ކާމިޔާބުކަމާ އެކު ހިންގުމުގައި މީޑިއާގެ ދައުރު ފޮތުގައި ބަޔާންކޮށްފައިވެ އެވެ.\nދިވެހިރާއްޖޭގައި ރައީސްކަން ކުރެއްވި ބައެއް ބޭފުޅުން ވެރިކަން ހޯއްދެއްވުމަށް މީޑިއާ ބޭނުން ކުރެއްވި ގޮތާއި، ވެރިކަމުގައި މީޑިއާ ބޭނުންކުރެއްވި ގޮތްތަކާ ބެހޭ ގޮތުން ފޮތުގައި ލިޔެފައިވެ އެވެ. އެގޮތުން، ރައީސް މައުމޫން އަބްދުލްގާއްޔޫމާއި ރައީސް މުހައްމަދު ނަޝީދު އަދި ރައީސް އަބްދުﷲ ޔާމީން އަބްދުލްގައްޔޫމް މީޑިއާގެ ބޭނުންކުރެއްވި ގޮތަށް ފޮތުގައި އަލިއަޅުވާފައިވެއެވެ.\n"ސިޔާސީ ކާމިޔާބާއި މީޑިއާގެ ގުޅުން" ފޮތް ނެރެދިނުމަށް ބޭއްވި ރަސްމިއްޔާތުގެ ތެރެއިން --\nޖުމުލަ 164 ސަފުހާގެ މި ފޮތުގައި 18 ޗެޕްޓަރު ހިމެނެއެވެ. މި ފޮތުގައި ފާހަގަކޮށްލެވޭ ޗެޕްޓާތަކުގެ ތެރޭގައި އަބުރު ކަތިލުން، ދުދޫމަތިން ދެކެވޭ ވާހަކަ، ސިޔާސީ ޗަރުކޭސް، ސިޔާސީ މަސްރަހުގައި މީހުން ބެހިގެންވާ ބާވަތްތައް، މައުލޫމާތު އާންމުކުރުމުގައި ސަރުކާރާއި އިދިކޮޅު ފަރާތްތަކުގެ ތަފާތު، ނޫސްވެރިންނާ ސަރުކާރުގެ ގުޅުން، ސިޔާސީ އަދި ކަންނެތް ނޫސްވެރިކަން، ސަރުކާރުގެ ސިޔާސީ ކެމްޕޭން ފެށޭ ވަގުތު އަދި ތުހުމަތުތަކުން ބަރީއަވުން ހިމެނެއެވެ.\nރާއްޖޭގެ ސިޔާސީ މައިދާނުގައި ފާހަގަކުރެވޭ ވިއްސަށް ވުރެ ގިނަ ބޭފުޅެއްގެ ވާހަކަ އެކި މިސާލުގެ ސިފަސިފައިގައި ފޮތުގައި ބަޔާންކޮށްފައިވެ އެވެ. އަދި ބަނައިލްއަގުވާމީ ގޮތުން ފާހަގަކުރެވޭ 12 ބޭފުޅެއްގެ ނަން ވެސް މި ފޮތުގައި ފާހަގަކޮށްފައިވެއެވެ.\n"މި ފޮތް ހުށަހަޅައިދިނުމުގައި އިސްކަންދީފައި ވާނީ ބައިނަލްއަގުވާމީ ދުނިޔެއާއި ދިވެހިރާއްޖޭގައި ފަހުގެ ތާރީހުތަކުގައި ހިނގައިފައިވާ މުހިންމު ހާދިސާތަކާއި، ފާހަގަކުރެވޭ އެކިއެކި ޝަހުސިއްޔަތުތަކުން މިސާލު ނަގައިގެން ވަކި ފަރާތަކަށް ބުރަވުމެއް ނެތިއެވެ." ފޮތުގެ ފެށުމުގެ ބަހުގައި އިބްރާހީމް ލިޔުއްވައިފައިވެއެވެ.\nއިބްރާހިމް ވިދާޅުވި ގޮތުގައި، އެ ފޮތަކީ މީޑިއާގައި ހަރަކާތްތެރިވާ ފަރާތްތަކަށާއި، ސިޔާސީ ދާއިރާގައި ހަރަކާތްތެރިވާ ފަރާތްތަކަށާއި، ސިޔާސީ ކަންކަމަށް ޝައުގުވެރިވާ މީހުންނަށާއި، ސަރުކާރުގައި މީޑިއާގެ މަސައްކަތްކުރާ ފަރާތްތަކުގެ އިތުރުން ކިޔަވާ ކުދިންނަށް ގިނަ މައުލޫމާތުތަކެއް ލިބިގެންދާ ފޮތެކެވެ.\nއޭނާ ވިދާޅުވީ، އެ ފޮތް ބައެއް ބްކްޝޮޕްތަކުން ލިބެން ހުންނާނެ ކަމަށެވެ.\nއިބްރާހިމަކީ ހެރިއޮޓް ވޮޓް ޔުނިވާސިޓީގެ ބެޗްލާ އޮފް ބިޒްނަސް އެޑްމިނިސްޓްރޭޝަންގެ ދާއިރާއިން މަތީ ތައުލީމް ހާސިލުކުރައްވައި ބޭރު ގައުމުތަކުގައި މީޑިއާގެ ދާއިރާއިން ތައުލީމާއި ތަމްރީނު ހޯއްދަވާފައިވާ ބޭފުޅެކެވެ. އޭނާ މީޑިއާގެ ދާއިރާއަށް ނުކުމެވަޑައިގެންނެވީ ރައީސް މައުމޫނުގެ ވެރިކަމުގެ އެންމެ ފަހު އަހަރުތަކުގައެވެ. އެ މުއްދަތުގެ ތެރޭގައި ނޫސްވެރިކަމުގެ މަސައްކަތުގައި އުޅުއްވަނިކޮށް ދެ ފަހަރަށް ހައްޔަރުކޮށް، އެއް ފަހަރު ޖަލުގައި ބަންދުކުރިއެވެ. އިބްރާހީމަކީ 2008 ވަނަ އަހަރު ޕާކިސްތާނުގެ ކުރީގެ ބޮޑުވަޒީރު ބޭނަޒީރު ބުއްޓޫ އަވަހާރަކޮށްލެވުނު ޕާކިސްތާނުގެ އާންމު އިންތިހާބުގައި ހަރަކާތްތެރިވި ބައިނަލްއަގުވާމީ އެންމެ ހަގު އޮބްޒާވަރުވެސްމެއެވެ.


Kaashidhoogai Kuda keyolheh bodu vaahaka eh!\nކާށިދޫގައި ކުޑަ ކެޔޮޅެއް، ބޮޑު ވާހަކައެއް!\nކާށިދޫން: އައިޝާ އަޝްރަފް\nމިނުންގެ މަސްވެރިކަމުގެ ޝައުގިވެރިކަން ދައްކުވައިދޭ ވީޑިއޯއެއް | އަވަސް\nނިތްމަތީގައި އަތް ބާއްވާލައިގެން ނިދަން އޮންނަ އިރު މާދަމާ މަހަށް ދާން ތެދުވާނީ ކޮން އިރަކުތޯ ވިސްނޭ ހެއްޔެވެ؟ މާދަމާގެ އެންވެރިކަމާއި މަސްވެރިކަން ރަނގަޅު ވާނެތޯ ފިކުރު ކުރެވޭ ހެއްޔެވެ؟ އަދި މާދަމާ ބޭނޭނީ ކޮން ކަހަލަ މަހެއްތޯ ވިސްނޭ ހެއްޔެވެ؟ މިއީ މަސްވެރިކަމުގައި އުޅޭ މަސްވެރިއެއްގެ ކޮންމެ ރެއެއްގެ ހިޔާލާއި ފިކުރަކަށްވެފައި އޮވެދާނެ އެވެ. ނަމަވެސް މަސްވެރިކަމަށް ރަނގަޅަށް ލޯ ވެސް ނުހުޅުވޭ ކުޑަކުއްޖެއްގެ ވިސްނުމުގައި މިކަހަލަ ބޮޑެތި ހިޔާލުތައް ހުރެދާނެ ހެއްޔެވެ؟ އެވަރު ކުޑަކުއްޖަކު ދުވާލު ހަތަރުދަމު މަސްވެރިކަމަށް ހުސްވާން ބޭނުން ވެދާނެ ހެއްޔެވެ؟ މިފަހަރު މިއޮތީ އެކަންވެސް ވެފަ އެވެ. މިއީ މަސްވެރިކަމުގެ ދިލަ ހޫނުގައި ރަނގަޅަށް ޖެހިފައިވާ ކުޑަކުޑަ ކެޔޮޅެކެވެ. މިއީ މިއީ މާލެ އަތޮޅު ކާށިދޫ، އުމުރުން އަދި އަށް އަހަރުގެ މަސްވެރި އަލީ ޝައިމިން (މިންނު) ގެ ވާހަކަ އެވެ.\nމިންނު އޭނާ މަސް ބާނަން ގޮސް އުޅޭ ސަރަހައްދެއްގައި: މުސްތަގުބަލުގައި ވެސް މަސްވެރިކަމުގައި ކުރިޔަށްދާން ބޭނުންވޭ -- ފޮޓޯ: އަވަސް\nމި ކުޑަކުޑަ މިންނު އަކީ މަސްވެރިކަމަށް ފޯރި ހުންނަ ކުއްޖަކީއެއް ނޫނެވެ. އޭނާއަކީ މަސްވެރިކަމަށް ނިކަން ގަދަ ފޯރިއެއް ހުންނަ ކުއްޖަކީވެ. ދަނޑުވެރި މި ރަށުގެ އެންމެން ވެސް މި ވާހަކަ ދައްކައި އެކަމަށް ހެކި ވެއެވެ. މި އެންމެން ވެސް މި ކުޑަކުޑަ މިންނުއާ މުހާތަބު ކުރަނީ "ކުޑަ މަސްވެރިޔާ" ނުވަތަ "ކުޑަ ކެޔޮޅު" ގެ ގޮތުގަ އެވެ.\nއެ ސުވާލު މިންނުއާ ކުރުމުން ދޭ ޖަވާބު އެނގޭ ހެއްޔެވެ؟\n"ކޮރަކައްޔަށް ހަމަ ދާހިތް ވަނީ!"\nމިންނުން ހަމަ ކޮރަކައްޔަށް ދާހިތްވަނީ އެވެ؛ އާދައިގެ މަތީން ކޮންމެ ދުވަހަކު ސްކޫލް ގަޑިއަށް ފަހު ލިބޭ ހުސް ވަގުތުތައް އޭނާ ހޭދަ ކުރަނީ މި ރަށުގެ ޖެޓީ ސަރަހައްދުން ބޭރު އުރަފަށަށް ނަނު އުކައިގެން ކޮރަކައްޔާއި ލަނޑަ އާއި ހަނދި ބޭނުމުގަ އެވެ. -- އާއިލާގެ އެހީތެރިކަމަކާއި ހާއްސަ ހުއްދައެއް އޮވެގެނެވެ.\nކޮންމެ ދުވަހަކުވެސް ގޭގެ ބަދިގެއަށް ވަދެ ކޮތަޅަކަށް އެން މަސްކޮޅެއް ލައިގެން އޭނާ މަހަށް ނައްޓާލަ އެވެ. ބައެއް ދުވަސް ދުވަހު އޭނާގެ ހަގަށް ހުންނަ "ފުކެއްހާ" ކުޑަ ކޮއްކޮ ވެސް ގޮވައިގެނެވެ. މިންނު އަމިއްލައަށް އޭނާ ސިފަ ކުރަނީ ވެސް ކުޑަ ކެޔޮޅެއްގެ ގޮތުގަ އެވެ. އެކަމަކު އޭނާ ބޭނު ވަނީ އޭނާއަކީ "ބޮޑު މަސްވެރިއެކޭ" އެންމެން ބުނާށެވެ.\n"މި ކަމަށް ވަދެވުނީ ބައްޕަ އާއެކު މަހަށް ދިއުމަށްފަހު އެހެންވެ ވީކަމެއް... އޭރު އެއީ އުމުރުން ފަސް ވަރަކަށް އަހަރުގައި،"\nއެންމެ ދުވަހެއްވެސް ވައްޓާ ނުލައި ކޮންމެ ދުވަހަކު ރޯލު / ނަނު އެއްލައިގެން މަސްވެރިކަމުގެ ތެރޭގައި މި ކުޑަ ކެޔޮޅު އުޅޭ އިރު، އޭނާ މަސްވެރި ކަމަށް ހުންނަނީ އަމަށަކު ފޯރިއެއް ނޫނެވެ. މަސްވެރިކަމުގެ ހުރިހާ ކަމަކާއި މައުލޫމާތެއްގައި ވެސް އޭނާ މުއްސަންޖެވެ.\nމިންނުގެ އާއިލާގެ މެންބަރަކު ބުނި ގޮތުގައި އޭނާ މަހަށް ނުފޮނުވައިފ ނަމަ، ގަދަ ހަދާފައި ވެސް މަސް ބާނަން ދާން ބޭނުން ވެއެވެ. އަދި މަހަށް ނުދެވޭ ދުވަހެއް އަތުވެއްޖެނަމަ އެ ދުވަހެއްގެ ރޭގަނޑު ނުނިދިގެން މިންނު ހޭލައި އޮވެ އެވެ.\nމިންނު ރަށު ބަނދަރުގެ ޖެޓީގައި މަޑުކޮށްލައިގެން\n"ބައެއް ދުވަސް ދުވަހު މިންނުގެ މަންމަ އުޅޭނެ އޭނާ ނުފެނިގެން. އެކަމަކު އިތުރު ތަނެއް ހޯދަން ދާކަށް ނުޖެހޭނެ. ރައްޓެހިންނާއެކު ގޭމު ކުޅޭކަށް ނޫޅޭނެ. މަގުމަތީ ސަކަރާތް ޖަހަން ނޫނީ ފޯނު ހިފައިގެނެއް ވެސް ނޫޅޭނެ. ގޭތެރެއިން ނުފެނިއްޖެއްޔާ ޖެޓީ ކައިރި އަށް ދާއިރު އެތާ ހުންނާނެ ނަނު އެއްލައިގެން މަސް ބާނަން. އިތުރު ތަނެއް ހޯދަން ދާކަށް ނުޖެހޭ." މިންނުގެ އާއިލާގެ މެންބަރަކު ކިޔައި ދިނެވެ.\nއާދަވެ މަސް ބާނަން ދާ މި ކުޑަކުއްޖާ ކޮންމެ ދުވަހަކު އޭނާގެ ސްކޫލް ގަޑިއަށް ފަހު ގެއިން ނައްޓާލައިގެން ފަސް ވަރަކަށް މިނެޓުގެ ހިނގުމެއްގައި މި ރަށުގެ ބަނދަރަށް ފޯރަ އެވެ. ބަނދަރާ ކައިރިވާ ވަރަކަށް މިންނުގެ ހިނގުން ބާރުވެ އެވެ. އަދި ހިނގުމުގައި ބަނދަރު މަގަށް އަޅާލުމުން ހިސާބަކަށް ފުމެ ވެސް ހަދަ އެވެ. އެހާ ހިސާބަށް ދެވޭއިރު ރަށުގެ އުރަ ފަށާއި އެތާނގައިވާ މަސްތައް ވެސް އޭނާގެ ލޮލަށް ރީއްޗަށް ފެނިގެން އުޅޭހެން ހީވެ އެވެ. ނަނު އެއްލައި ދަމާލަން އޭނާ ހުންނަނީ ކެތް މަދުވެފަ އެވެ.\nމިންނު އަވަސް އަށް އިންޓަވިއު ދެނީ: މަސްވެރިކަމުގައި ދެމިހުންނާނެ ކަމަށ ބުނޭ -- ފޮޓޯ: އަވަސް\nމިންނުގެ މަސްވެރިކަން އޮތީ އަދި މި ހީކުރާ ވަރަށްވުރެ މާ ފުޅާ ވެސް ވެފަ އެވެ. ކޮންމެ ދުވަހަކު މަހަށް ގޮސް ބާނާ މަސްތައް މަންމައާ ހަވާލު ކޮށްލުމުން އެދުވަހުގެ މަސައްކަތް ނިމުނީ އެއް ނޫނެވެ. އޭނާ ބާނާ މަސް ގަންނަން ވެސް މީހުން ތިބެ އެވެ. އޭނާ މަސް ބޭނުމުން އެ މަސް ގަންނަ ބިދޭސީންގެ ގްރޫޕެއް ވެސް މި ރަށުގައި އުޅެ އެވެ.\n"ބައެއް ފަހަރު ދިވެހިން ވެސް މަސް ގަނެގެން ގެންދޭ. އާންމުކޮށް ގަންނަނީ ބިދޭސީން!" އޭނާ ބުންޏެވެ. "ބިދޭސީންގެ މަސްގަންނަ ގުރޫޕް ކޮންމެ ދުވަހަކު ގެއަށް އައިސް މަސް ބޭވުނު ތޯވެސް އަހާ،"\nއެންމެ ފުރަތަމައިނުންވެސް ކެޔޮޅެކޭ ބުނީ މިހެންވެ އެވެ. ރަސްމީކޮށް ކެޔޮޅެކޭ ނުކިޔަސް މިންނުގެ ގައިގައި ހުރީ ކެޔޮޅު ލެޔެވެ. މި ކުޑަކުޑަ މަސްވެރިޔާ ބާނާ މަސް ވިއްކައިގެން އާމްދަނީއެއް ވެސް ލިބެ އެބެ. އެ ފައިސާ އޭނާ ހަވާލު ކުރަނީ ބައްޕައާ މަންމަ އާއެވެ، އޭނާ ބުނެފައި އޮންނަނީ އެ ފައިސާއިން "ބޭބީއަށް އެއްޗެހި ގަނެފައި ދޭނީ" އޭ އެވެ. މިންނުމެންގެ ގޭގައި އެކަން ކުރަނީ ވެސް އެގޮތަށެވެ.\nރޯދަ މަހާ ރޯއްޖާ ކާށިދޫ ދިޔަރެސް + އަވަސް ރީލް


ޕާކިސްތާނުގައި މެޑިސިން ކިޔަވަމުން އަންނަ ހަ ދަރިވަރަކު ރާއްޖެ ގެންނަނީ – Haftha\nTue,7April, 2020, 6:15 pm\nފުރާ މީހުންތަކެއް ވީއައިއޭ އެއާޕޯޓުގައި ކިއު ހަދާފައި --- ފޮޓޯ/ ރޮއިޓާސް\nޕާކިސްތާނުގައި މެޑިސިން ކިޔަވަމުން އަންނަ ހަ ދަރިވަރަކު ރާއްޖެ ގެންނަނީ\nޕާކިސްތާނުގައި މެޑިސިން ކިޔަވަމުންދާ ހަ ދަރިވަރަަކު ރާއްޖެ އައުމަށް ރޭ ފުރާފައިވާކަމަށް ފޮރިން މިނިސްޓްރީ އިން ބުނެފިއެވެ.\nފޮރިން މިނިސްޓްރީގެ އެހީތެރިކަމާއި އެކުގައި އެ ހަ ދަރިވަރުން ރޭ ފުރުވާލާފައިވާއިރު އެ ދަރިވަރުން ރާއްޖެ އަންނާނީ މިރޭ ކަމަށް ފޮރިން މިނިސްޓްރީން ބުނެއެވެ.\nޕާކިސްތާނުގައި ތިބި ހަ ދަރިވަރަކު ރާއްޖެ އަނބުރާ ގެންނައިރު ފޮރިން މިނިސްޓަރު އަބްދުﷲ ޝާހިދު އިއްޔެ ވަނީ ޕާކިސްތާނުގެ ފޮރިން މިނިސްޓަރަށް ގުޅުއްވާ ކޮވިޑް19 އާ ގުޅޭ ގޮތުން ވާހަކަދައްކަވާ މަޝްވަރާ ކުރައްވާފައެވެ.\nޕާކިސްތާނުގައި ތިބި ހަ ދަރިވަރަކު ރާއްޖެ އަނބުރާ ގެންނައިރު ސަރުކާރުން ވަނީ ރާއްޖެއިން ބޭރުގައި ކިޔަވަމުން އަންނަ ސިއްހީ މާހިރުންގެ އެހީތެރިކަމަށް އެދިފައެވެ. އެއީ ކޮވިޑް19 އާ ދެކޮޅަށް ސަރުކާރުން ކުރާ މަސައްކަތުގައި ބައިވެރިވެ އެހީތެރިކަން ފޯރު ކޮށްދިނުމަށެވެ. އެގޮތުން ނޭޕާލުގައި މެޑިސިން ކިޔަވާ ދަރިވަރުންތަކެއް މިހާރު ރާއްޖެ ގެނެސްފައިވާއިރު އެ ކުދިންގެ ތެރެއިން އެންމެ ފަހު 17 ކުދިންނަށް ވަނީ ރާއްޖެ ނާދެވި ނޭޕާލުގައި ތާށިވެފައެވެ.\nނަމަވެސް އެ ކުދިންގެ ސަމާލަތާއި ރައްކާތެރިކަން ކަށަވަރު ކުރާނެކަމަށް ސަރުކާރުން ވަނީ ބުނެފައެވެ. މިހާތަނަށް ރާއްޖެއިން 13 މީހަކަށް އެ ބަލި ޖެހުނު އިރު ފަސް މީހަކު ވަނީ ބަލިން ރަނގަޅުވެފައެވެ. މީގެއިތުރުން ޔޫއޭއީގައި ދިރިއުޅޭ ދިވެއްސަކަށް ވައިރަސްގެ އަސަރު ކޮށްފައިވާކަމަށް އެ ގައުމުގެ ސަރުކާރުން ރޭ ވަނީ ބުނެފައެވެ.


ޝިރުކުގެ ބާވަތްތައް – DhiSalafiyyah\n11/11/2013 ޢަޤީދާއާއި ފިރުޤާތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nޝިރުކު ބެހިގެންވަނީ ދެބަޔަކަށެވެ. އެއީ ބޮޑުޝިރުކާއި ކުޑަޝިރުކެވެ. އަހަރެމެންކައިރީގައި މިވެނި ކަމަކީ ބޮޑު ޝިރުކުގެ ތެރޭގައި ހިމެނޭކަމެއް ނުވަތަ މިވެނިކަމަކީ ކުޑަޝިރުކުގެ ތެރޭގައި ހިމެނޭ ކަމެކޭ ބުނެވޭ ހިނދު އެކަން އެނގިފައި އޮތުމަށްޓަކައި އަދި އެ ދެ ބާވަތުގެ ޝިރުކުގެ ފަރަޤު އޮޅުންފިލުވުމަށްޓަކައި މި ދެބާވަތުގެ ޝިރުކު އަޅާކިޔާލަން އެބަޖެހެއެވެ. އަދި ޝަރުޢީ ނައްޞެއްގައި ޝިރުކު މި ކަލިމަ އައިސްފިނަމަ އެ ނައްޞުގެ ޝިރުކުގެ މުރާދަކީ ކުޑަ ޝިރުކުތޯ ނުވަތަ ބޮޑު ޝިރުކުތޯ އޭރުން ދެނެގަނެވޭނެއެވެ. ތިރީގައި މިވާ މިވަނީ ބޮޑު ޝިރުކާއި ކުޑަ ޝިރުކަކީ ކޮބައިކަން ޚުލާޞާކޮށް ބަޔާންކޮށްފައެވެ.\n1- ބޮޑު ޝިރުކުގެ ސަބަބުން މިއްލަތުން ބޭރުވެގެންދޭ: އޭގެ މާނައަކީ ބޮޑުޝިރުކު ކުރާ މީހަކީ މުސްލިމެއް ނޫނެވެ. ކާފިރެކެވެ. އިސްލާމްދީނުން ބޭރުވެފައިވާ މީހެކެވެ. އެކަމަކު ކުޑަ ޝިރުކު ކުރާ މީހާއީ މުސްލިމެކެވެ. އީމާންކަން އުނިވެފައިވާ މީހެކެވެ. އަދި ބޮޑު ޝިރުކަށް ވާޞިލުނުވާ، އެހެނަސް ބޮޑެތި ފާފަތަކުގެ ތެރެއިން ފާފަތައް ކުރާ މީހެކެވެ. ކުޑަ ޝިރުކު ކުރާމީހާ ހިމެނޭނީ މުސްލިމުންގެ ތެރެއިންނެވެ. އަދި މުސްލިމުންގެ ޙުކުމްތައް އޭނާގެ މައްޗަށް ހިނގާނެއެވެ. އަދި ކުޑަޝިރުކު ކުރާމީހާގެ މައްޗަށް ހުރި ޙުކުމްތައްވެސް އޭނާގެ މައްޗަށް ހިނގާނެއެވެ. އޭނާއަކީ އޭނާ އެކުރާ ބޮޑެތި ފާފައިގެ ސަބަބުން ފާސިޤެއްކަމުގައި ބެލެވޭ މީހެކެވެ.\n2- ބޮޑު ޝިރުކު ކުރާމީހާއީ ދާއިމީ ނަރަކަވަންތަ ވެރިއެއް: ދުވަހަކުވެސް އެތަނުން އޭނާ ނުނުކުންނާނެއެވެ. ކުރީގައި ބަޔާންވެދިޔަ ނައްޞުތަކުން ދަލާލަތުކުރާ ފަދައިންނެވެ. ކުޑަ ޝިރުކު ކުރާމީހާ ދާއިމީގޮތެއްގައި ނަރަކައިގައި ނުވާނެއެވެ. އޭނާ ކުޅަ ކުޑަ ޝިރުކާ އެކަށީގެންވާ ޢަޛާބު ދެއްވުމަށްފަހު، އެންމެ ރަޙްމަތްވަންތަ އިލާހުގެ ރަޙްމަތުގެ ދަށުން އޭނާ ސުވަރުގެ ވަންނާނެއެވެ. އޭނާއަށް ﷲ ގެ ފުއްސެވުން ލިބިދާނެތޯ ނުވަތަ އެއިލާހު ޢަޛާބު ދެއްވާނެތޯ، ނުވަތަ އޭނާ ކުޅަ ކުޑަ ޝިރުކު (މިސާލަކަށް ދެއްކުންތެރިކަން) އޭނާއަށް ޢަފޫކުރައްވާނެތޯ މިއީ ޢިލްމުވެރިން އިޚްތިލާފުވެވަޑައިގެންފައިވާ ކަމެކެވެ.\nވާރިދުވެފައިވާ ނައްޞުތަކުން ދޭހަވަނީ ޢާއްމުގޮތެއްގައި ހުރިހާ ބާވަތެއްގެ ޝިރުކުން ރައްކާތެރިވުމަށް އަންގަވާފައިވާކަމެވެ. އެއީ ބޮޑު ޝިރުކު ކަމުގައިވިޔަސް ނުވަތަ ކުޑަޝިރުކު ކަމުގައިވިޔަސް މުސްލިމުން ރައްކާތެރިވާންޖެހޭނެއެވެ. އަދި ޝިރުކުގެ ތެރެއަށް ވެއްޓުމުން ދުރުހެލިވާން ޖެހެއެވެ. އަހަރެމެންނާއި ތިޔަބައިމީހުން އެ ޝިރުކުން ރައްކާތެރިކުރެއްވުން އެދި ﷲ ތަޢާލާގެ ޙަޟްރަތުގައި އެދެމެވެ! އާމީން.


Mihaaru awards: Dhivehi premier league ge furathama buruge gadha fahheh hovaifi | Mihaaru\n"މިހާރު އެވޯޑްސް" ގައި ހިމެނޭ އަހަރުގެ އެންމެ މޮޅު ކުޅުންތެރިއާގެ މަގާމަށް އުރީދޫ ދިވެހި ޕްރިމިއާ ލީގުގެ ފުރަތަމަ ބުރުން ވާދަކުރާ ކުޅުންތެރިން: (ކ-ވ) އިރުފާން، އުމެއިރު، ސެންޓޭ، ދަގަނޑޭ، އިއްބެ. --ފޮޓޯ: ނިޝާން އަލީ މިހާރު\nމިހާރު އެވޯޑްސް: ދިވެހި ޕްރިމިއާ ލީގުގެ ފުރަތަމަ ބުރުގެ ގަދަ ފަހެއް ހޮވައިފި\n05 އޮކްޓޯބަރ 2017 - 11:322comments\n"މިހާރު" ނޫހުން އަލަށް ތައާރަފްކުރި ކުޅިވަރު އެވޯޑްސް ކަމަށްވާ "މިހާރު އެވޯޑްސް" ގައި ހިމެނޭ އަހަރުގެ އެންމެ މޮޅު ފުޓްބޯޅަ ކުޅުންތެރިއާ އާއި ޒުވާން ކުޅުންތެރިއާ އަށް އުރީދޫ ދިވެހި ޕްރިމިއާ ލީގުގެ ފުރަތަމަ ބުރުން ވާދަކުރާ ކުޅުންތެރިން އިއުލާންކޮށްފި އެވެ.\nމި އަހަރުގެ ފުޓްބޯޅަ މޫސުމުގެ ދެ ވަނަ މުބާރާތް ކަމަށް ދިވެހި ޕްރިމިއާ ލީގުގެ ފުރަތަމަ ވަނަ ބުރުން، އެންމެ މޮޅު ފުޓްބޯޅަ ކުޅުންތެރިއާގެ އެވޯޑަށް ވާދަކުރަނީ ނިއު ރޭޑިއަންޓް ސްޕޯޓްސް ކްލަބުގެ އަލީ ފާސިރު (ސެންޓޭ) އާއި އަލީ އަޝްފާގް (ދަގަނޑޭ) އާއި މާޒިޔާ ސްޕޯޓްސް އެންޑް ރިކްރިއޭޝަނުގެ މުހައްމަދު އުމެއިރާއި މުހައްމަދު އިރުފާން އަދި ޓީސީ ސްޕޯޓްސް ކްލަބުގެ އިބްރާހިމް ވަހީދު ހަސަން (އިއްބެ) އެވެ.\nފުރަތަމަ ބުރުގެ އެއް ވަނަ ނިއު އިން ހޯދިއިރު ސެންޓޭ އާއި ދަގަނޑޭ ވަނީ މޮޅު ކުޅުމެއް ދައްކައިފަ އެވެ. ކެޕްޓަން ބޭންޑް އަޅައިގެން ޓީމު ލައްވައި މެދުތެރެއިން ކުޅުވުމުގެ ޒިންމާ ގިނަ މެޗުތަކުގައި ސެންޓޭ ނެގިއިރު ދަގަނޑޭ ވަނީ މުހިއްމު ގޯލްތަކެއް ކާމިޔާބުކޮށްދީފަ އެވެ.\nފުރަތަމަ ބުރުގެ ދެ ވަނަ ހޯދި މާޒިޔާގެ މެދުތެރޭގައި އުމެއިރާއި އިރުފާން ވަނީ މޮޅު ކުޅުމެއް ދައްކައިފަ އެވެ. މެދުތެރެއަށް ކުޅެމުން އުމެއިރު މުހިއްމު ގޯލްތަކެއް ވެސް ޖަހާދީފައިވާއިރު ޒުވާން ކުޅުންތެރިއާ އިރުފާން ވަނީ ހުނަރުވެރި ގިނަ ކުޅުންތެރިންތަކެއް ފަހަތަށް ޖައްސާލުމަށް ފަހު މާޒިޔާގެ ފުރަތަމަ އެގާރައިން ޖާގަ ކަށަވަރުކޮށްފަ އެވެ.\nގަދަ ފަހެއްގައި އަލަށް ހިމެނުނު ޒުވާން ކުޅުންތެރިއާ އިއްބެ އަކީ ޓީސީގެ ގޭމްޕްލޭނުގެ މުހިއްމު ކުޅުންތެރިއެކެވެ. ހުނަރުވެރި މި ކުޅުންތެރިއާ ފާހަގަކުރެވެނީ ދަނޑުމަތީގައި އަހުލާގު ރަނގަޅު، ވިސްނުންތޫނު ކުޅުންތެރިއެއްގެ ގޮތުގަ އެވެ.\n"މިހާރު އެވޯޑްސް" ގައި ހިމެނޭ އަހަރުގެ އެންމެ މޮޅު ޒުވާން ކުޅުންތެރިއާގެ މަގާމަށް އުރީދޫ ދިވެހި ޕްރިމިއާ ލީގުގެ ފުރަތަމަ ބުރުން ވާދަކުރާ ކުޅުންތެރިން: (ކ-ވ) ބިއްލެ، ސާމިރު، ރިޒްކޯ، ދާދު، ސަމުއްޓެ. --ފޮޓޯ: ނިޝާން އަލީ މިހާރު\nއެންމެ މޮޅު ޒުވާން ފުޓްބޯޅަ ކުޅުންތެރިއާގެ އެވޯޑަށް ފުރަތަމަ ބުރުން ވާދަކުރަނީ މާޒިޔާގެ ސަމޫހު އަލީ (ސަމުއްޓެ) އާއި ޓީސީގެ ނާއިޒް ހަސަން (ދާދު) އާއި މުހައްމަދު ސާމިރާއި ކްލަބް ގްރީންސްޓްރީޓްސްގެ އިބްރާހިމް ރިޒުހާން (ރިޒްކޯ) އަދި ށ. މިލަންދޫގެ އިބްރާހިމް ޝިޔާމް (ބިއްލެ) އެވެ.\nރާއްޖޭގައި މިވަގުތު ހުރި އެންމެ އިތުބާރު އެއް ޑިފެންޑަރު ކަމަށްވާ ސަމުއްޓެ ވަނީ މާޒިޔާގެ ޑިފެންސް ލައިން ހިފެހެއްޓުމުގައި މުހިއްމު ދައުރެއް އަދާކޮށްފަ އެވެ. ގައުމީ ޓީމުގައި ވެސް މުހިއްމު ދައުރެއް އަދާކުރާ ދާދު ވަނީ ޓީސީން މި ބުރުގައި ކުރީގެ ފޯމް ދެއްކިއިރު އެންމެ މުހިއްމު ދައުރެއް އަދާކުރި އެއް ކުޅުންތެރިއާ އެވެ. ގައުމީ ޓީމުން ފުރުސަތު ހޯދާފައިވާ ރިޒްކޯ އަކީ ވެސް ވަރަށް އުއްމީދީ ކުޅުންތެރިއެކެވެ. ޑިފެންސަށް ކުޅެމުން ކުރިއަށް ޖެހި އޭނާ އަންނަނީ އެޓޭކުގައި ވެސް ބައިވެރިވަމުންނެވެ. މި ސީޒަނުގައި ޓީސީ އަށް ބަދަލުވި ސާމިރަކީ ޓީސީގެ އެޓޭކުގައި މިހާރު އެންމެ މުހިއްމު އެއް ކުޅުންތެރިއާ އެވެ. ފުރަތަމަ ޑިވިޝަނުގައި އަލަށް ވާދަކުރާ މިލަންދޫ އިން ލީގުގައި ބޮޑެތި ޓީމުތަކަށް ވަރުގަދަ ޗެލެންޖެއް ދިންއިރު ބިއްލެ ވަނީ ތަފާތު ދައްކައިފަ އެވެ.\nއިތުރު ލިޔުންތައް މިހާރު އެވޯޑްސް 2017 އުރީދޫ ދިވެހި ޕްރިމިއާ ލީގު


Addu City Hithadhoo avashu kudakudhinge park set install kurumuge masakkaiy kohdheyne faraatheh hoadhan\nއައްޑޫ ސިޓީ ހިތަދޫ އަވަށު ކުޑަކުދިންގެ ޕާކްސެޓް އިންސްޓޯލްކުރުމުގެ މަސައްކަތް ކޮށްދޭނެ ފަރާތެއް ހޯދަން\nއައްޑޫ ސިޓީ ހިތަދޫ އަވަށު ކުޑަކުދިންގެ ޕާކްސެޓް އިންސްޓޯލްކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ. މިމަސައްކަތަށް ދައުވަތު ހުޅުވާލެވެނީ ދިވެހިރާއްޖޭގައި މިބާވަތުގެ ވިޔާފާރިކުރުމަށް ރެޖިސްޓްރީ ކުރެވިފައިވާ ފަރާތްތަކަށެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2021 އެޕްރީލް 22 ވާ ބުރާސްފަތި ދުވަހުގެ 11:00ގައި މި އިދާރާގެ ޕްރޮޖެކްޓްސް ކޮންފަރެންސް ރޫމުގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދުކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ\nސުންގަޑި: 2021-04-22 11:00:00


Oxygen Cylinder aaeku imthihaanu hadhaifi\nއޮކްސިޖަން ފުޅިއާއެކު އިމްތިހާނު ހަދައިފި\nއޮކްސިޖަން ފުޅިއާއެކު ސާފިއާ އިމްތިހާނު ހަދަނީ\nއުމުރުން އެންމެ 16 އަހަރުގެ ސާފިއާ ޖާވީދަކީ އޮކްސިޖަން ސިލިންޑަރާއެކު މުޅި ހަޔާތް ހޭދަ ކުރަން ޖެހިފައިވާ ކުއްޖެކެވެ. ނަމަވެސް ކިޔެވުމަށް އޭނާގެ ހުރި ޝައުގުވެރި ކަމަށް މިކަމުގެ ސަބަބުން އެއްވެސް ބުރުލެއް އެރިޔަ ނުދެ އެވެ.\nސާފިއާއަކީ ފުއްޕާމޭގެ ބައްޔެއް ހުންނަ ކުއްޖަކަށް ވާތީ އަބަދުވެސް އޭނާއަށް އޮކްސިޖަން ސިލިންޑަރުގެ ބޭނުން ޖެހިފައި ވެއެވެ. އެހެންވެ ގްރޭޑް 10 ގެ އިމްތިހާނު ހަދަން މިދިޔަ ފެބްރުއަރީ މަހު އޭނާ އިމްތިހާނު ހޯލަށް ވެސް ދާން ޖެހުނީ އޮކްސިޖަން ސިލިންޑަރު ގުޅައިގެން އިނދެ އެވެ.\nމިކަމަށްޓަކައި ސާފިއާއަށް ޚާއްސަ ހުއްދައެއް ވެސް އިމްތިހާނުދޭ ފަރާތުން ލިބިފައި ވެއެވެ. އިންޑިޔާގެ އުއްތަރު ޕްރަދޭޝްގެ ބޯޑު އެގްޒޭމްގައި ސާފިއާ ބައިވެރިވެފައިވަނީ އަމިއްލަ ކެންޑިޑޭޓެއްގެ ގޮތުގަ އެވެ. ސަބަބަކީ އޭނާގެ ބަލި ހުރި ގޮތުން ސްކޫލަށް ނުދެވޭ ދުވަސްތައް ގިނަވެ ސްކޫލުގެ ފަރާތުން އިމްތިހާނު ހެދޭ ގޮތް ނުވީމަ އެވެ.\nފުއްޕާމޭގެ ބައްޔެއްގައި ސާފިއާ އުޅޭތާ ފަސް ވަރަކަށް އަހަރު ވެއްޖެ އެވެ. އަދި އަބަދު އޮކްސިޖަން ގުޅައިގެން އުޅޭތާ ވެސް މިހާރު އަހަރެއްހާ ދުވަސް ވެއްޖެ އެވެ.\nސާފިއާ ބުނި ގޮތުގައި އެހާ ބަލިކޮށް އުޅޭއިރު އެންމެ ބޮޑު އެހީތެރިކަމެއް ލިބެނީ އާއިލާއިންނެވެ. ކޮމްޕިއުޓަ ސައިންސް ކިޔަވަން ޝައުގުވެރި ވިޔަސް ކިޔަވާ ނިމިގެން ކުރިޔަށް ދާނީ ކޮން ރޮނގަކުން ކަން އަދި ނުނިންމާ ކަމަށް ސާފިއާ ބުންޏެވެ.\nސާފިއާގެ ބައްޕަ ސަރްވަރް ޖާވީދު އިންޑިޔާގެ ނޫހަކާ ވާހަކަ ދައްކަމުން ބުނެފައި ވަނީ އޭނާގެ ދަރިފުޅަކީ އަބަދުވެސް ކްލާހުން އެއްވަނަ ހޯދާ ކުއްޖެއް ކަމަށާއި ނަމަވެސް ފާއިތުވީ ފަސް ވަރަކަށް އަހަރު މާ ބޮޑަށް ބަލިވެގެން ސްކޫލަށް ނުދެވޭ ދުވަސްތައް ގިނަ ވުމުގެ ސަބަބުން ހައި ސްކޫލް އެގްޒޭމް ހެދޭގޮތް ނުވީ ކަމަށެވެ.\nސާފިއާގެ ބަލި ބޮޑުވާން ފެށީ ގޯލްބްލެޑާ ނެގުމަށް ސާޖަރީއެއް ހެދި ފަހުންނެވެ. އޭގެ ފަހުން ޓީބީ ޖެހި ފުއްޕާމެއަށް ވަރަށް ބޮޑަށް އަސަރުކޮށްފައި ވެއެވެ.\nސްކޫލްގެ ފަރާތުންނާއި ޓީޗަރުންގެ ފަރާތުން ވަރަށް ބޮޑު އެހީތެރިކަމެއް ސާފިއާ އަށް ލިބެމުންދާ ކަމަށާއި އަމިއްލަ ގޮތުން އިމްތިހާނު ހެދި ނަމަވެސް އެމީހުންގެ އެހީތެރިކަން ވަރަށް ބޮޑަށް ލިބުނު ކަމަށް ސާފިއާގެ ބައްޕަ ބުންޏެވެ.\n100 އަހަރު ފުރުނު މީހެއްގެ ބާތުޑޭ ވިޝް